Khashoggi Ge Mahsalaigai Ibu Hanuhunnevi Kan Dunya Ah Engivadaeh Nugannavaa? - Vaguthu\nތުރުކީގައި މަރާލާފައިވާ ސައުދީ އަރަބިއްޔާގެ ނޫސްވެރިޔާ ޖަމާލް ޚަޝޯގީގެ މަރާއި ގުޅިގެން ރާއްޖޭގެ އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ) އާއި އިންތިޚާބީ ނައިބު ރައީސް ފައިސަލް ނަސީމް މިހާތަނަށް އެއްވެސް އެއްޗެއް ވިދާޅުނުވެ ހަނު ތިއްބެވިކަން ކުރީގެ ފޮރިން މިނިސްޓަރ ދުންޔާ މައުމޫނަށް އެނގިވަޑައި ނުގަންނަވަނީތޯ ބައެއް މީހުން މިއަދު ސުވާލު ކޮށްފިއެވެ.\nދުންޔާ އާއި ބައެއް މީހުން މިސުވާލު ކުރީ މިއަދު އެކަމަނާ ކުރެއްވި ޓްވީޓެއްގެ ސަބަބުންނެވެ.\nޚަޝޯގީގެ މައްސަލައިގައި ސަރުކާރު އަދިވެސް އޮތީ ސައުދީ އަރަބިއްޔާ އާއި އެކުގައި ކަމަށް ބުނެ "މިހާރު" ނޫހުގައި ޝާއިއު ކޮށްފައިވާ ޚަބަރެއް ޓްވީޓް ކުރައްވަމުން ދުންޔާ މިއަދު ވިދާޅުވީ ސަރުކާރުން ސައުދީ އަރަބިއްޔާ އާއި އެކު އޮތުން އެއީ ބަލައިގަނެވޭނެ ކަމެއް ނޫން ކަމަށެވެ.\n"އުއްމީދު ކުރަނީ އިބޫގެ ސަރުކާރުން ދިފާޢު ކުރާނީ ރަނގަޅު ގޮތް ކަމަށް. ފައިސާ ލިބޭ ކޮޅު ނޫން ކަމަށް" ދުންޔާ ވިދާޅުވިއެވެ.\nUnacceptable! I hope the new Government of @ibusolih @PresElectMv will stand up for what is right and not just money. https://t.co/o8Auorl6BW\n— Dunya Maumoon (@dunyamaumoon) October 25, 2018\nދުންޔާގެ ޓްވީޓަށް ރައްދުދީ މީހަކު ބުނީ ޚަޝޯގީގެ މަރަށް މިހައި ދުވަސް ވެގެން ދިޔައިރު އިބޫ އާއި ފައިސަލް އަދި ކުރީގެ ރައީސް މުހައްމަދު ނަޝީދު ވެސް ޚަޝޯގީގެ މަރު ކުށްވެރިކޮށް ވާހަކަ ދައްކާފައި ނުވާ ކަމަށެވެ. އެހެންކަމުން އާސަރުކާރުގެ ސިޔާސަތު ސާފުވާކަމަށް އޭނާ ބުންޏެވެ.\nޚަޝޯގީ މަރާލި ފަހުން ރައީސް ނަޝީދު ސައުދީ އަރަބިއްޔާ އަށް ވަޑައިގެން ވަލީއަހްދު މުހައްމަދު ބިން ސަލްމާނާއި ބައްދަލު ކުރެއްވުމުން ވެސް މީގެ ކުރިން ފާޑުކިޔުން އަމާޒުވިއެވެ.\nދުންޔާ މިއަދު ކުރެއްވި ޓްވީޓާއި ގުޅިގެން އޭނާ އަށް ރައްދުދިން މީހަކު ވަނީ ރައީސް ޔާމީންގެ ސަރުކާރުގައި ދުންޔާ ހުންނަވަނިކޮށް ރިލްވާން ގެއްލުނު މައްސަލައިގައި އެއްވެސް އެއްޗެއް ވިދާޅުނުވީ ކީއްވެތޯ ސުވާލު ކޮށްފައެވެ. އިތުރު މީހަކު ވަނީ ރައީސް މައުމޫންގެ ވެރިކަމުގައި ކަންތައް ހިނގީ ކިހިނެއްތޯ ވެސް ސުވާލު ކޮށްފައެވެ.\nދުންޔާ ފަހަކަށް އައިސް ގެންދަނީ ވަރަށް ބޮޑަށް އިބޫ އަށް ތާއިދުކޮށް ޓްވީޓްތައް ކުރަމުންނެވެ. ބައެއް ފަރާތްތަކުން ތުހުމަތު ކުރާ ގޮތުގައި ދުންޔާ މިހާރު އުޅުއްވަނީ އިބޫގެ ސަރުކާރުން މަތީ މަގާމެއް ހޯއްދެވުމުގެ ޝައުގުވެރިކަމުގައެވެ.\nއޮކްޓޯބަރ 25, 2018 23:38\nދުންޔާ މެންއުޅެނީ ބައްޕާފުޅު ބާރު ގަދަވާ ގޮތްތައް ހޯދަން.\nއިބޫ ފައިސަލް މެނައް އެއްޗެކޭ ބުނެވޭނީ ފުރަތަމަ ވާނުވާއެންގިގެންތާ. އެދެމީހުންނަކީ ދެމީހެއްގެ ބަދަލު ހަމައެކަނި ދައްކާލަން ތިބިބައެއް.\nއޮކްޓޯބަރ 26, 2018 02:31\nދުންޔާ ގެ ބައްޕަ ފާޅުގައިބަޑިޖަހައިގެން ޖަލުގައި މީހުން މެރީމާ ސަޢޫދީ ސަރުކާރުން ރާއްޖެއާއި ގުޅުން ކެޑިތޯ ވިޮސްނާލިންތަ؟ ކިތަންމެ ފަހެއް އެޅިޔަަސް މާޒީއެއް ނުފޮރުވޭނެ.... ކަމަނާ ހަމަހޭގަތޯ ވާހަކަ ތިދައްކަނީ ސައިޒު އޮޅިގެންނޫލތި...\nއޮކްޓޯބަރ 26, 2018 05:32\nހަމަ ތެދެއް ތިބުނީ.\nޚާރިޖީ ވަޒީރަކަށް މައުމޫނާ ޤާސިމް ބޭނުންވަނީ ދުންޔާ\nނަޝީދު ބޭނުންވަނީ އަޙުމަދު ނަސީމް\nއިބޫ ބޭނުންވަނީ ޢަބްދުﷲ ޝާހިދު\nއޮކްޓޯބަރ 26, 2018 00:12\nވެދާނެ އިބޫގެ ހިތުން ޖާގައެއް ހޯދަންވެގެން އުޅެގޮތަކަށްވެސްދޯ\nއޮކްޓޯބަރ 26, 2018 00:13\nޓަކި ތަޅަނީ ތި އަމިއްލަ ބޮލުގާ ތިމާ ފޭހުނު އިލޮށި ގަނޑު ތިމާއަށް ފެނޭތަ އަދިވެސް ކޭތަކެތީ ރަހަ ކަރު ބުޑުން ނުފިލާނެ ސާނާ ސައުކަތުގަ ތިބެން އަދިވެސް ފުމެނީދޯ މިވަރުގެ ނުދެކެން ސާބާސް\nއޮކްޓޯބަރ 26, 2018 01:31\nފިތުނަ އުފައްދަން މަސަކަތް ނުކުރަވާ!!!!!\nއޮކްޓޯބަރ 26, 2018 01:58\nދުންޔާ.... ތިފާޑުގެ ވާހަކަދެއްކީމާ އަންނަނީ ހިނި ހަމަ ހިނި ސަޢުދީއާގުޅުންކަނޑަންވީ ކީއްވެކަން ރަނގަލަށް ބުނެދީބަލަ...\nބައްޕަގެ ވެރިކަމުގައި ބައްޕަގެ އެންގުމަށް ޖަލުގައި އީވާންނަސީމުމެން ގަޔަށް ބަޑިޖަހައި މަރައިލީމާ ބައްޕަ ސަޢުދީ އަށްނާރުވައި ބެހެއްޓިތަ؟ އަދި ސަޢުދީން ރާއްޖެއާ ގުޅުން ކެނޑިތަ؟\nބައްޕަގެ ވެރިކަމުގައި ކޮށްފައިވާ އަނިޔާތައްމާގިނައިރު ކޮންހާ އާގުރާނައެއް ގޮވަކަށްތަ/ ކަމަނާ އިބުއާ ހިތާވީހެން ހީވަނީ ކަސްރަތު ކުރަންދިޔަތާހުރި އިންސްޓަރަކްޓަރާއެކުވެސް ގަނޑުގަތްގޮތަށް މިހާރު އާގަނޑެއްގަންނީނޫންބާ ... މިވެރިން ލަދެއް ޙަޔާތެއްވެސް ނެތޭ....\nއޮކްޓޯބަރ 26, 2018 01:59\nޚޮބާތަ މައްސަލައަކީ ދުންޏާމެންގެ ފެންވަރު އެބަ ހުއްޓޭ އެއީ ގްރޭޑް ނުވަެއްގެ ފެންވަރެއްނޫނެވެ.. ތިވެރިން ނަކީ އަބަދުވެސް މީހުންނާ ފޮށިފޮށި ތިބޭބަެއް\nއޮކްޓޯބަރ 26, 2018 07:25\nދުންޔާ އެވިދާޅުވީ ހަމަ ހަގީގތުގަވެސް ވަރަށް ވަރަށް ރަގަޅުވާހަކައެއް! އިބޫމެން އެއްޗެކޭ ނުކިޔާ ތިބި ތިބުމަކީ ފައިސާގެ ދަހިވެތިކަމުގަ ތިބި ތިއްބެވުމަށް ކަމެއް ދެކެން!!\nއޮކްޓޯބަރ 26, 2018 07:36\nޚަޝޯގީ މައްސަލާގައި އިންތިޚާބީރައީސް ހަނު\nއޮކްޓޯބަރ 26, 2018 08:33\nދުންޔާ އަކީ ކޮންމެ ކަމަކައްވެސް ގާބިލިއްޔަތު ކަނބަަލެއް..


COVID-19: Ingilabi faruva eh dhin 73 meehun mulhin rangalhu vejje | ThePress\nކޮވިޑް-19: އިންގިލާބީ ފަރުވާއެއް، 73 މީހުން މުޅިން ރަނގަޅުވެއްޖެ\nޔޫއޭއީގެ ލެބެއްގައި ލޭގެ ސާމްޕަލްއެއް ހިފައިގެން ސިއްހީ އޮފިޝަލަކު ހަރަކާތްތެރިވަނީ/ފޮޓޯ: ދަ ނޭޝަނަލް\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19)އަށް ސްޓެމް ސެލް ބޭނުންކޮށްގެން ހޯދި އިންގިލާބީ ފަރުވާއެއް ދިން 73 ޕޭޝަންޓެއް އެ ބަލިން މުޅިން ރަނގަޅު ވެފައި ވާކަމަށް އެކުވެރި އަރަބި އިމާރާތް (ޔޫއޭއީ) އިން ހާމަކޮށްފިއެވެ.\nޔޫއޭއީގެ އަބޫދާބީ ސްޓެމް ސެލް ސެންޓަރުގެ ޑޮކްޓަރުންނާ ދިރާސާ ޓީމެއް ގުޅިގެން ކުރިއަށް ގެންދިޔަ މި މަޝްރޫއުގައި ފަރުވާ ދީފައިވަނީ އެ ގައުމުން އީޖާދުކޮށްފައިވާ އޭރޮސޯލް ބޭހެއް ބޭނުން ކޮށްގެން ކަމަށްވާއިރު، އުއްމީދީ ނަތީޖާތަކެއް ފެނިފައިވާކަމަށް ޔޫއޭއީން ވަނީ ހާމަކޮށްފައެވެ.\nޔޫއޭއީގެ އިގުތިސޯދާ ބެހޭ ވުޒާރާއިން މިއަދު ބުނީ، ސްޓެމް ސެލް ބޭނުންކޮށްގެން ކޮވިޑް-19އަށް މި ފަރުވާ ތަރައްގީ ކުރުމުގެ ޕޭޓަންޓްވެސް އެ ސެންޓަރަށް މިހާރު ދޫކޮށްފައިވާ ކަމަށެވެ.\nޔޫއޭއީން ކޮވިޑް-19 އަށް ތަރައްގީކުރި ފަރުވާއަކީ ޕޭޝަންޓުގެ ލެއިން ސްޓެމް ސެލް ނަގައިގެން، އެ 'އެކްޓިވޭޓް' ކުރުމަށްފަހު ބަލިމީހާއަށް އަލުން 'ތައާރަފުކޮށްދީގެން' ދެވޭ ފަރުވާއެކެވެ. ޕޭޓަންޓު ދޫކޮށްފައިވަނީ، ސްޓެމް ސެލް އެއްކުރާ ގޮތަށް ކަމަށް ޚަބަރު ލިބެއެވެ.\n'އެކްޓިވޭޓް' ކޮށްފައިވާ ސްޓެމް ސެލް، ނެބިއުލައިޒް ކުރާ އުސޫލުން ޕޭޝަންޓުގެ ހަށިގަނޑަށް ފޮނުވާލަނީ ސްޕްރޭ ފުޅިއަކުން ވައިގެ ތެރެއަށް ބުރައިގެންދާ ފަދަ ތިކިތަކެއްގެ ގޮތުގައި، ސީދާ ފުއްޕާމެއަށް ދާ ގޮތަކަށެވެ.\nދިރާސާ ޓީމުން ގަބޫލުކުރާ ގޮތުގައި މިއީ ޕޭޝަންޓުގެ ފުއްޕާމެއަށް ހަމަޖެހުން ގެނެސްދޭނެ ފަރުވާއެކެވެ. އެހެނީ މި ފަރުވާގެ އެހީގައި ފުއްޕާމޭގެ ސެލްތައް މަރާމާރުކޮށްދޭތީކަމަށް ބުނެވެއެވެ. މީގެ އިތުރުން މި ފަރުވާއަކީ ކޮވިޑް-19 ޖެހޭ މީހާގެ ހަށިގަނޑުން އެ ވައިރަހަށް އޯވާރިއެކްޓް ކުރުމާ ދެކޮޅަށް، ދިފާއީ ނިޒާމު އަހުލުވެރިކޮށްދޭ ފަރުވާއެއް ކަމަށްވެސް ބުނެވެއެވެ.\nމި ފަރުވާގެ ކްލިނިކަލް ތަހުލީލު ނުވަތަ އިންސާނުންގެ ހަށިގަނޑުގައި ކޮށްފައިވާ ދިރާސާއަށް ބަލާއިރު، މިއިން އެއްވެސް ޕޭޝަންޓެއްގެ ހަށިގަނޑުން ނޭދެވޭ އެއްވެސް އަސަރެއް ފެނިފައިވާކަމަށް އަދި ރިޕޯޓްކޮށްފައެއް ނުވެއެވެ. އަދި މި ފަރުވާއަކީ، ކޮވިޑް-19ގެ ޕޭޝަންޓުންނަށް މިހާރު ދެމުންދާ އާންމު ފަރުވާއާ އެއްވެސް ވަރެއްގެ ގުޅުމެއް ހުރި ފަރުވާއެއް ނޫންކަމަށްވެސް ބުނެވެއެވެ.\nޔޫއޭއީގެ މި އިންގިލާބީ ފަރުވާގެ ފުރިހަމަކަން އިތުރަށް ކަށަވަރު ކުރުމުގެ މަސައްކަތް މިހާރުވެސް ކުރިއަށް ދާއިރު، މިކަމަށް އަދި ހަފުތާތަކެއް ހޭދަވާނެއެވެ.\nކޮވިޑް-19އަށް އުއްމީދީ ފަރުވާއެއް ފެނިފައި ވީ ނަމަވެސް، ބޭސްފަރުވާގެ ނިޒާމުން އަމަލު ކުރަމުންދާ އިޖުތިމާއީ ގައިދުރުކަމާ، ގޭބަންދުގައި މަޑުކުރުން ފަދަ ފިޔަވަޅުތަކަކީ އަދިވެސް ތަންފީޒުކުރުން ކޮންމެހެން މުހިންމު ފިޔަވަޅުތަކެއް ކަން ޔޫއޭއީގެ ކަމާބެހޭ ފަރާތްތަކުން ވަނީ ފާހަގަކޮށްފައެވެ.\nކޮވިޑް-19 ލައިފްސްޓައިލް ސައިންސް އެންޑް ޓެކްނޮލޮޖީ ސިއްހަތު


މެންބަރުންގެ ޚިޔާލު: އިދިކޮޅު ފަރާތްތަކުގެ ނިޔަތަކީ ސަރުކާރު ވަށްޓާލުން އެކަންޏެވެ. – Maldivian Democratic Party\nމެންބަރުންގެ ޚިޔާލު: އިދިކޮޅު ފަރާތްތަކުގެ ނިޔަތަކީ ސަރުކާރު ވަށްޓާލުން އެކަންޏެވެ.\nޕާކިސްތާނުފަދަ ގަދީމީ އިސްލާމީ ހަޟާރަތެއް އޮންނަ ، އަދި ރާއްޖެއާއި ގާތަގުޅުމެެއް އޮންނަ އިސްލާމީ ގައުމަކުން ރާއްޖޭގައި ސާކުސަމިޓާއި ގުޅިގެން ގެހެއްޓި މޮނިއުމަންޓެއްގެ މައްސަލަ މިހާބޮޑުކޮށް ދީނީ ހަމަނުޖެހުމަކަށް މިގައުމުގެ ރައްޔިތުން ވައްޓާލުމަސް މިއަދު ދީނީގޮތުން ހައްދު ފަހަނަ އަޅާފައިވާ ބަޔަކާއި ސަރުކާރާ އިދިކޮޅު ފަރާތްތަކުން މިކުރަމުން ގެންދާ މަސައްކަތް ތަކަށް ބަލާލުމުން އެނގި ހާމަވަނީ އެންމެ ކަމެކެވެ. އެއީ މިކަމުގެ ބޭނުމަކީ މިކަން ބޮޑުކޮށްގެން ނަމަވެސް މިއުޅެނީ ސަރުކާރު ވަށްޓާލަން ކަމެވެ.\nޝައްކެއްވެސް ނެތެވެ. މިގައުމުގެ ގާނޫނުއަސާސީއާއި ޚިލާފު އަދި ، ދީނީގޮތުން މައްސަލައެއް އުފެދޭނެ އެއްވެސް އެއްޗެއް މިގައުމަށް އެތެރެ ކުރުމަކީ ދިވެއްސަކަށް ވީތީވެ އަޅުގަނޑުވެސް ގަބޫލުކުރާ ކަމެއް ނޫނެވެ. އެގޮތުން އަދި، އަޅުކަން ކުރުމަށް ނޫންނަމަވެސް ފާޑުފާޑުގެ ބުދުތައް މިގައުމުގައި ބެހެއްޓިފައި ހުރިހުރުމަކީ އަޅުގަނޑު ނޫނަސް ކިތަންމެ ބަޔަކު އެކަމާ ހިންހަމަ ނުޖެހިދާނެ ކަމެކެވެ. އެކަމަކު ކޮންމެ ކަމެއް ރަނގަޅު ކުރެވޭނީ ތަޅާފޮޅައިގެން ނޫންކަން އެނގޭން އެބަޖެހެއެވެ.\nމިވަގުތު އައްޑޫ ސިޓީއާއި އެސަރަހައްދުގައި ހިމެނޭ ފުއައްމުލަކުގައި ސަރުކާރުން ފައްޓާފައިވާ ކިތަންމެ މަސައްކަތަކަށް މިކަމުން ހިޔަނި އެޅިގެން އެބަދެއެވެ. ހަމަ އެހެންމެ މިގޮތައް ގަޑުބަޑު އުފައްދައިގެން އައްޑޫއަށް ސަރުކާރުން މިކޮށްދިންހައި ކަމެއްގެ އަގުވަށްޓާލުމަކީވެސް އިދިކޮޅު މީހުންގެ ބޭނުމަކަށް ވެދާނެއެވެ. ރާއްޖޭގެ ޚާއްސަކޮށް މާލޭގެ ބައެއް ފިހާރަތަކަށް ވަންނައިރު އެފެންނަ ތަފާތު ބުދުތަކަކީވެސް ހަމަ ބުދެވެ. ބުދަށް އަޅުކަން ކުރާ މީހުން ތަފާތު އެކި ސޫރަތަކަށް ބުދު ހަދައިގެން އަޅުކަންކުރާކަން އެބައެނގެއެވެ. ވީއިރު މިފަދަ އެއްޗިއްސަށްވެސް އިހުތިރާމުކުރާ ބަޔަކު ތިބެދާނެތާއެވެ. އެކަމުން އަގީދާ ފަސާދަވެސް ވެދާނެއެވެ. އެހެނީ މިއިދިކޮޅު މީހުން މިދައްކައި ދޭން މަސައްކަތް ކުރަނީ ދިވެހީންނަކީ އަށެއްކަ ސަތޭކަ އަހަރުގެ އިސްލާމީ ތާރީޚެއް އޮތް ބައެއް ކަމުގައި ވީނަމަވެސް ދީނީ އަގީދާ ބަލިކަށިވެ ކިރިޔާ ހިތަންޏެއް ވެލިޔަސް އެހިޔަންޏަށްވެސް އަޅުކަން ކޮށްފާނެ ބައެއް ކަމެވެ. މިހާބަލިކަށި އަގީދާއެއްގެ ވެރި ބަޔަކަށް ވިއްޔާ ފޮޓޯގަނޑެއްވެސް ދައްކާން ހެޔޮނުވާނެތާއެވެ. ދީންދޫކޮށްލަ ފާނެއެވެ.\nގައިމުވެސް ހެދުމާ އެއާ ގުޅޭ ބައެއް ސާމާނު ވިއްކާ ފިހާރަތަކުގައި ކުރީއްސުރެވެސް ހުންނަ ބުދުތައް އެބަފެނެއެވެ. އޮރިޔާން ކާޑާއި އެމާނަ ހިމެނޭ އެއްޗެތި ރާއްޖެ އެތެރެ ކުރުމަކީމެސް މަނާކަމެކެވެ. އެކަމަކު އެހެރީތާއެވެ. ފާޑުފާޑުގެ ޓީވީ ޗެނަލުތަކުން ބުދަށް އަޅުކަން ކުރާމަންޒަރު ދައްކަމުން ބުދުދީނާއި އެހެނިހެން ދީންތައް ޕުރޮމޯޓު ކުރުމަށް ކުރާ މަސައްކަތްތައް ހަމަ އެބުނާ ދީނީ ދަންނަބޭކަލުންނަށާ ނުދަންނަ ބޭކަލުންނަށްވެސް ފެންނާނެތާއެވެ. ކޮންމެ ގެއެއްގައި އެއަރޓެލްއެއް ނޫނީ އެކަހަލަ ކޮންމެވެސް އެއްޗެއް ނޫނީ ކޭބަލްޓީވީގެ ޒަރީއާއިން ނަމަވެސް އެގެންދަނީ މިފަދަ ޕުރޮގުރާމުތައް ސައްވީސް ގަޑިއިރު ބަލަމުންނެވެ. މައްސަލައަކަށް ނުވެއެވެ. އަގީދާވެސް ބަރާބަރެވެ.\nމުޅި ދުނިޔޭގަވެސް މިއަށްވުރެ ފުރިހަމަ މުސްލިމު ގައުމެއް ނެތްކަމުގައި މިތިބަ ދައުވާ ކުރަނީއެވެ. ޕާކިސްތާނާއި މިސުރުގައި އެތިބަ ބޮޑެތި ޝޭޚުންނަކީވެސް މިގައުމުން އިސްލާމީ ތައުލީމު ހާސިލް ކޮށްގެން އުޅޭ ބައެކޭ މިހާރު އެބަހީވެއެވެ. އެމީހުންނަށްވުރެ ބޮޑަށް ދީންއެނގެނީ މިގައުމުގައި މިއުޅޭ ހައެއްކަ ތުނބުޅިލީ މީހުންނަށެވެ. އެކަމަކު މިމީހުންގެ ހާލުހުރި ގޮތަކީ ޓިންޓިން އެޑްވެންޗަރސްގެ ކޮމިކެއް ފެނުނަސް އަގީދާ ބަލިކަށިވެ އެކޮމިކުގައިވެސް ހުޅުޖަހާފާނެއެވެ. ނަބީބޭކަލުން ގައުމުތަކަށް ދަތުރު ކުރެއްވީ ޕާސްޕޯޓުގައި ކަމުގައި ނުވާތީވެ ޕާސްޕޯޓެއްނެތި ބޭރުގައުމުތަކަށްދާން މަތިންދާ ބޯޓަށް އެރުމަށް އެއަރޕޯޓު ހިފަންވެސް ހިނގައިދާނެއެވެ. މައްކާއާއި މަދީނާގައި މީގެ ސާދަ ގަރުނު ކުރީން އިންޖީނުލީ އުޅަނދު ނުގެންގުޅޭތީވެ ގައުމުގައި ހުރިއްޔާ ހުރި ވެހިކަލެއްގައި ހުޅުޖަހާން ދުވެފާނެއެވެ. މިގައުމުގެ ވަޒީރަކަށް އަންހެން ބޭފުޅަކު ހުރިއްޔާ މަގުމައްޗަށް ނެރެ ހުޅުޖަހަންވެސް އުޅެފާނެއެވެ. މިއީ މިވެރީންގެ އަގީދާގެ ވަރުގަދަކަން ކަމުގައި ބުނެ ޕުރޮމޯޓު ކުރަން އެއުޅެނީތާއެވެ. ފޮޓޯނެގުން ހަރާމޭ ގޮވަމުން ކެމްޕޭނެއް އަތުވެއްޖިއްޔާ އަމިއްލަފޮޓޯ ނަގައިގެން ވޯލްޕޭޕަރ ހެދީމައި ހަމައެންމެ ރަނގަޅެވެ. މީހެއްގެ އަންބަކު ގަދަކަމުން ވަރިކުރުވިޔަސް މިމީހުން ކޮށްފިއްޔާ ހަލާލެވެ. .\nމިއަދުވެސް މިސަރުކާރުން ކުރީގައި ވެރިކަންކުރި ކަލޭގެގެ ބުދެއް މާލެއާއި މިގައުމުގެ ކޮންމެ ރަށެއްގެ ކޮންމެ ހަތަރު އަނގޮޅިއެއްގައި ބެހެއްޓިޔަސް އެވަށާ ތޮވާފުކުރާނެ ލައްކަގިނަ ތުނބުޅިލީ މީހުންވެސް ތިބޭނެއެވެ. އަދި އެކަން ރަނގަޅުވެސް ވާނެއެވެ. ދޮލަނގުގައި އަސުރުމާ އަތުރައިގެން ކާށިހިފައިގެންގޮސް ” ތިއައީ ޒައީމޭ ބޮޑުގަނޑުވަރުގެމަތީން ގާއުކަމުން ގެންދާ ” ކިޔަމުން ފައިތިލައިގެ މަތީގައި ކާށިވެސް ޖަހާނެއެވެ. ގޯސްމިވަނީ މިސަރުކާރުން އެމީހުންނަށް ވެރިކަން ނުދީ ، ވެރިކަމުގައި ތިބޭތީއެވެ. އެކަމަކު އަހަރެމެން ދަންނަ ގޮތުގައި ވެރިކަމަކީ ﷲތައާލާ މިންވަރު ކުރެއްވި އަޅަކަށް، މިންވަރުކުރެއްވި އިރަކުން ދެއްވާ ކަމެކެވެ. އަނެއްކާ ވެރިކަން ބޭނުންވެގެން އުޅުމަކީ ހަރާމް ކަމެކޭވެސް ބުނެ އެއުޅެނީ އެމީހުންނެވެ. ކުރީންކީ އެމްޑީޕީން އުޅެނީ މިގައުމުގައި ނަސޯރާދީން ފަތުރަން ކަމުގައެވެ. މިހާރު ގޮވަނީ ބުދުދީން ފަތުރާ ވާހަކައެވެ. މިޕުރޮޕެގެންޑާ ފަތުރަން މިހާރު އިތުރު ވެބްސައިޓުތައްވެސް ހަދައިފިޔޯލައެވެ. އެކަމަކު ދެން މީހުންނަށް ގަބޫލުކުރާން ފަސޭހަވާނީވެސް ދެފަހަރު އެއްގޮތައް ދައްކާ ވާހަކައެވެ. އިދިކޮޅު މީހުންގަނޑު ކުޑަގިފިލި ނުހިފިގެން މިތެޅި، ފޮޅެނީ ވެރިކަން ވައްޓާ ނުލެވިގެންނެވެ. އެހެން ނިޔަތެއް ނެތެވެ.


ކޮންސްޓްރަކްޝަން އިންޑަސްޓްރީޒް ޑިވެލޮޕްމަންޓް ޑިޕާޓްމަންޓް (ކޮންސްޓްރަކްޝަން މޮނިޓަރިންގ ޔުނިޓު)\n1. ހެލްތް އެންޑް ސޭފްޓީ އެސެސްމެންޓް ޔުނިޓް އާއި ހަވާލުވެ ހުންނަވާ ވެރިއެއްގެ އިރުޝާދުގެދަށުން ރާވާ ހިންގާ ޑޭޓާ ބޭސް އެއް ޤާއިމްކޮށް ބެލެހެއްޓުން.\n2. ރެންޑަމް މޮޏީޓަރިންގް އާއި ގުޅިގެން ހަދާ އެސެސްމެންޓް ޔުނިޓް އާއި ހަވާލުވެ ހުންނަވާ ވެރިއެއްގެ އިރުޝާދުގެދަށުން ރާވާ ހިންގާ ޑޭޓާ ބޭސް އެއް ޤާއިމްކޮށް ބެލެހެއްޓުން.\n3. މޮނީޓަރިނގް އަށް އަންނަ ސިޓީތަކަށް ޔުނިޓާއި ހަވާލުވެ ހުންނަވާ ވެރިއެއްގެ އިރުޝާދާއި އެއްގޮތަށް ޖަވާބު ތައްޔާރުކޮށް ފޮނުވުން.\n4. ޔުނިޓްގެ އެންޓްރީ ބަލަހައްޓާ ޖަވާބުދާރީވާންޖެހޭ ސިޓީ/މެމޯ ތަކުގެ އަޕްޑޭޓް ޔިނުޓާއި ހަވާލުވެހުންނަވާ ވެރިއަކަށް އަރުވާ އެންޓްރީ ބެލެހެއްޓުން.\n5. މައްސަލަބަލާ ކޮމިޓީގެ ސެކްރެޓޭރިއޭޓް ބަލަހައްޓާ އިދާރީ އެންމެހައި މަސައްކަތްކުރުން.\n6. މޮނީޓަރިންގް އާއި ގުޅިގެން ކުރާ ދަތުރުތަކުގައި ބައިވެރިވެ ލޮޖިސްޓިކްސް ބެލެހެއްޓުން.\n7. މޮނީޓަރިންގެ މަސައްކަތާއި ގުޅިގެން އެންމެހައި އިދާރީ މަސައްކަތް ކުރުން.\n1. ބިޒްނަސް އެޑްމިނިސްޓްރޭޝަން / ބިޒްނަސް މެނޭޖްމަންޓް / ޕަބްލިކް އެޑްމިނިސްޓްރޭޝަން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައި ވުމާއެކު، އެޑްމިނިސްޓްރޭޝަން ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n2. ބިޒްނަސް އެޑްމިނިސްޓްރޭޝަން / ބިޒްނަސް މެނޭޖްމަންޓް / ޕަބްލިކް އެޑްމިނިސްޓްރޭޝަން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުން.\nޕަބްލިޝްކުރި ގަޑި: 2151


އިންސާފް (3) – Esfiya\nދުވަސްތައް ފާއިތުވަމުންދެެވެ.ލީޝާއާއި ކިޔާންގެ ކައިވެންޏަށް ވެސް3މަސް ވީއެވެ.ކިޔާންގެ އަޅާލުމާއި އޯގާތެރިކަމުގެ ސަބަބުން ލީޝާ ހުންނަނީ އުފަލުން ފޮޅިފައެވެ. ކިޔާން އަށް ލީޝާ ފެނުނީ މީގެ އެއް އަހަރު ކުރިންނެވެ. ލީޝާގެ އެކުވެރިއެއްގެ ޕާޓީއެއްގެ ތެރެއިންނެވެ. ކިޔާންއަށް ލީޝާ ފުރަތަމަ ފެނިލުމުންވެސް ކަމުދިޔައެވެ. ހިތުގެ އެންމެ ފުންމިނުގައި ލީޝާގެ ނަން ބިންވަޅުނެގުނެވެ. ކޮންމެ ހާލެއްގައިވެސް ލީޝާ ހާސިލް ކުރުމަށް ކިޔާން ނިންމިއެވެ.\nޕާޓީގެ ދެދުވަސް ފަހުން ލީޝާގެ ފޯނަށް ކޯލެއް އައެވެ. ކިޔާންގެ ކޯލެކެވެ. ލީޝާ ފޯނު ނުނެގީ ނުދަންނަ ނަންބަރަކަށް ވީމައެވެ. ނުދަންނަ ނަންބަރުތަކުން ކޯލުތައް އައުމަކީ އާންމު ކަމަކަށް ވާތީއެވެ. ލީޝާ ފޯނު ނުނެގުމުން މެސެޖަކުން ކިޔާންގެ ހިތުގެ އަޑު އިއްވާދިނެވެ. ލީޝާ އެ މެސެޖުގެ ޖަވާބު ނުފޮނުވިނަމަވެސް އެކަމާމެދު ވިސްނަންފެށުނެވެ. ޕާޓީތެރެއިން ލީޝާ އަށް ކިޔާން ފެނިފައެއް ނެތެވެ. ލީޝާ މި ވާހަކަތައް އެންމެ ފުރަތަމަ ހިއްސާކުރީ އޭނާގެ އެންމެ ގާތް އެކުވެރިޔާ ސީމާއާއެވެ.ސީމާގެ ހިޔާލަކަށްވީ ކިޔާންއާއި ބައްދަލުކުރުމެވެ. އޭނާއަކީ ކާކުތޯ ބެލުމެވެ.\nހުކުރުދުވަހުގެ ހަވީރެވެ. ލީޝާ އިނީ ތުނޑިމަތީގައެވެ. ކިޔާންގެ އިންތިޒާރުގައެވެ. ލީޝާއަށް މާގިނައިރަކު އިންތިޒާރުގައި އިންނާކަށް ނުޖެހުނެވެ. ދުރުން ޒުވާނަކު އަންނަތަން ފެނިއްޖެއެވެ. ކަސްރަތީ ހަށިގަނޑެއްގެވެރި ޒުވާނެކެވެ. އެ ޒުވާނާ ލީޝާގެ ކައިރިޔަށް އައިސް ހުއްޓެމުން މިއީ ކިޔާން އޭ ބުނެ ސަލާމް ކޮށްލަން އަތްދިއްކޮށްލިއެވެ. ލީޝާ ހުރީ ބުނާނެ އެއްޗެއް ނޭނގިފައެވެ. އޭނާ ސިފަކުރިވަރަށް ވުރެން ކިޔާން މާ ފުރިހަމައެވެ. ލީޝާއާއި ކިޔާންގެ ގުޅުން ބަދަހިވެ ވަރުގަދަވަމުންްދެއެވެ. ވަކިނުވުމަށް އަހުދުތަކާއި ވަޢުދުތައް ކުރެވެމުންދިޔައެވެ. ތަޤުދީރުގައި ކަން ހިނގާނެގޮތް ނޭނގުނު ނަމަވެސް ފޮނި ތަދުބީރުތަކެއް ކުރެވެމުން ދިޔައެވެ. ކިޔާން އަކީ ސަރުކާރު އޮފީހެއްގައި މަސައްކަތް ކުރަމުންދާ ހީވާގި މުވައްޒަފެކެވެ. އެހެންކަމުން ލީޝާގެ އެގުޅުމަށް ލީޝާގެ އާއިލާއިން މަރުހަބާކިއެވެ. އެއާއިލާއިން ބޭނުންވީ އަވަހަށް ކައިވެނި ކުރުމަށެވެ. ރައްޓެހިވެގެން އެ އުޅޭ އުޅުމަކީ ލީޝާގެ މައިންބަފައިންނަށް ކަމުދާ ކަމަކަށް ނުވާތީއެވެ.\nދުވަސްތައް ފާއިތުވަމުންގޮސް މިހާރު ލީޝާމެންގެ ކައިވެންޏަށް އަހަރެއްވަނީއެވެ. އެދެމެފިރިން ދަރިއަކު ހޯދުމަށް ނިންމާފައިވަނީ އަމިއްލައަށް ދިރިއުޅެވޭވަރުވުމުންނެވެ.ލީޝާއާއެކު ވަކިން ގެއެއްގަ މުޅިން އަމިއްލަ ދިރިއުޅުމެއް އުޅުމަކީ ކިޔާން ބޭނުންވާ ގޮތެވެ. ކިޔާންގެ އެއުއްމީދު ފުރިހަމަވާކަށް މާގިނަދުވަހެއް ނުވިއެވެ.ކިޔާންގެ އާއިލާއަކީ ރަށުގައި އެންމެ ފުދުންތެރި އެއް އާއިލާއެވެ. މާލެ ދަތުރުކުރާ ބޯޓަކާއި ރަށުގައި2ފިހާރަ ހިންގަމުންދާ ތަނަވަސް އާއިލާއެކެވެ. ކިޔާންގެ ބައްޕަގެ އެހީތެރިކަމާއެކު ރަށުގެ އެންމެ ހިތްގައިމު އެއް ހިސާބުގައި ގެއެއް އަޅައިފިއެވެ. ކިޔާން އެންމެ ބޭނުންވާ ފެންވަރަށް ހަދާފައިވާ ޒަމާނީގެއެކެވެ.\nލީޝާއާއި ކިޔާން ވަކިން ދިރިއުޅުމެއް އުޅެމުން ދިޔައެވެ. ލީޝާއަށް އެގެއިން އުނދަގޫވާނެ އެއްވެސްކަމެއްނެތެވެ. އެހެން ނަމަވެސް ވަކިން ދިރިއުޅެން އާދަވެފައިނުވާ ލީޝާއަށް ފޫހިކަން އިހުސާސްވަމުން ދިޔައެވެ. ކިޔާން އަކީ ދުވަހުގެ ގިނަ ވަގުތު އޮފީހުގައި ހޭދަކުރަމުންދާ މީހެކެވެ. ގޭގައި އުޅޭ ވަގުތުތައް މަދުކަމުން ލީޝާއަށް ހިތާހިތުން ޝަކުވާ ކޮށްލެވެއެވެ.\nއެއްރެއެއްގެ ދަންވަރުގެ ވަގުތެވެ. ލީޝާ އިނީ ވާހަކަ ފޮތެއްގެ ތެރެއަށް ގެއްލިފައެވެ. ކިޔާން އޮތީ ގަދަ ނިދީގައެވެ. ގަޑީގެ ސިކުންތު ކަށި ހިނގާ އަޑުފިޔަވައި އިތުރު އަޑެއް ނީވެއެވެ. ކުއްލިއަކަށް ލީޝާ ސިހިގެން ދިޔައީ ބޭރުން އިވުނު އަޑަކުންނެވެ. ލީޝާ ކޮޓަރީގެ ދޮރު ކުޑަކޮށް ހުޅުވާ ބަލާލިއެވެ. އަނދިރިކަމުން އެއްވެސް އެއްޗެއް ފެންނަވަރެއް ނުވެއެވެ… އަނެއްކާވެސް އެއްޗެއް ވެއްޓުނު އަޑު އިވުނެވެ. ބަދިގެތެރެއަށް މީދަލެއް ވަދެ އުޅެނީއޭ ހިތާ ބަދިގެއާ ދިމާއަށް ހިނގައިގަތެވެ. ކުއްލިއަކަށް އޭނާއަށް ހުއްޓެވުނީ ސިޓިންގރޫމް މެދަކާ ހިސާބުގައި މީހެއް ހުއްޓި ހުރިހެން ހީވެގެންނެވެ ……… ( ނުނިމޭ)\nWho is this someone… Anyways story is nice… Looking 4ward\nއެކުގައިވާން އެދެމޭ… 11\nލޯބި February 22, 2014\nސިއްރު ސިއްރުން ހިތޭ މިލްކު ކޮށްލީ ކަލާ… (ހަތަރުވަނަ ބައި)\nލޯބި June 9, 2016\nވަކިވެ ދިޔަޔަސް (5)\nހިތާމަ ލޯބި May 13, 2020\nއަހަރެންގެ ލޯބި އަބަދުވެސް ކަލާ އަށް – 4


އަބްދުﷲ ޔާމީން 12 ޖެނުއަރީ 2021\nމޫސުމާބެހޭ ޤައުމީ އިދާރާ، މެޓް އޮފީހުން ރާއްޖޭގެ ބައެއް އަތޮޅުތަކަށް ޔެލޯ އެލާޓް ނެރެފި އެވެ.\nއެގޮތުން މެޓް އޮފީހުން ޔެލޯ އެލާޓް ނެރެފައިވަނީ ޅ. އަތޮޅުން މ. އަތޮޅާއި ދެމެދުގެ ރަށްތަކަށެވެ. އެ ސަރަހައްދަށް ޔެލޯ އެލާތް ނެރެފައިވަނީ މެންދުރު 12:00 އިން ހަވީރު 04:00 އަށެވެ.\nމީގެ އިތުރުން މެޓް އޮފީހުން ވަނީ ބޮޑޫ ބަޔަކަށް ވައިޓް އެލާޓްވެސް ނެރެފަ އެވެ. އެގޮތުން ވައިޓް އެލާޓް ނެރެފައިވަނީ ހއ. އަތޮޅުން ފެށިގެން މ. އަތޮޅާއި ދެމެދުގެ ރަށްތަކަށެވެ. އެސަރަހައްދަށް ވައިޓް އެލާޓް ނެރެފައިވަނީ މެންދުރު 12:00 އިން ފެށިގެން އިރުއޮށްސި 06:00 އާއި ހަމައަށެވެ.\nމެޓް އޮފީހުން ބުނެފައިވަނީ އެވަގުތުގައި ބޯކޮށް ވާރޭވެހި ވައިގަދަވާނެ ކަމަސް ލަފާކުރެވޭ ކަމަށާއި، އަދި ވިލާގަނޑުގައި ގަޑިއަކު 40 މޭލަށް ވައިގަދަވުންވެސް އެކަށީގެންވާ ކަމަށެވެ.\nއެ އިދާރާއިން ބުނެފައިވަނީ ކުރިއަށް އޮތް 24 ގަޑިއިރު އުތުރާއި މެދުރާއްޖެތެރޭގެ ބޮޑުބަޔަކަށް ވިއްސާރަކޮށް ގުގުރާނެ ކަމަށާއި ބައެއް ރަށްތަކަށް ބޯކޮށް ވާރޭވެހުން އެކަށީގެންވާ ކަމަށެވެ. އަދި ދެކުނުގެ ސަރަހައްދަށް ކެރީގެ އަަސަރުކުރާނެކަމަށް ބެލެވޭ ކަމަށެވެ.\nއެގޮތުން ވައިޖެހެނީ މެދުރާއްޖެތެރެއާއި ދެކުނުގެ އަތޮޅުތަކަށް ހުޅަނގާއި ހުޅަނގުއުތުރުން ގަޑިއަކު 10 މޭލާއި 20 މޭލާ ދެމެދުގެ ބާރުމިނުގައި، އުތުރުގެ އަތޮޅުތަކަށް އުތުރާއި އިރުއުތުރުން ގަޑިއަކު 30 މޭލާއި 13 މޭލާ ދެމެދުގެ ބާރުމިނުގައި އަދި ވިލާގަނޑުގައި ގަޑިއަކު ގާތްގަނޑަކަށް 40 މޭލަށް ވައިގަދަވުން އެކަށީގެންވާކަމަށެވެ.\nއަރުޝީފަށް ނެގީ 12/01/2021 12:50\nއެންމެފަހުން އަޕްޑޭޓްކުރީ 12/01/2021 12:50


Vietnam gai Covid-19 jehunu enmen balin faseyha vehje - AO News\nވިއެޓްނާމްގައި ކޮވިޑް-19 ޖެހުނު އެންމެން ބަލިން ފަސޭހަ ވެއްޖެ\nވިއެޓްނާމްގައި ކޮވިޑް-19 ޖެހުނު އެންމެން ބަލިން ފަސޭހަ ވެއްޖެ އެވެ.\nދުނިޔޭގެ އެކި ހިސާބުތަކުގައި ހަލުވިކަމާއި އެކީ ފެތުރެމުން އަންނަ ނުރައްކާތެރި ކޮވިޑް-19 ޖެހިގެން ވިއެޓްނާމުގައި ފަރުވާދެމުން ދިޔަ އެންމެން އެ ބަލިން ފަސޭހަވެފައިވާކަން އިއުލާން ކޮށްފައި ވަނީ އެ ޤައުމުގެ ހެލްތު މިނިސްޓަރެވެ. އޮންލައިން ކޮންފަރެސްއެއްގައި ރައްޔިތުންނާ ވާހަކަ ދައްކަވަމުން އޭނާ ބުނީ ބަލި ކޮންޓްރޯލް ކުރެވުނު ނަމަވެސް އަދިވެސް ހާލަތު ބަދަލު ވެދާނެ ކަމަށެވެ.\nއެކި ޤައުމުތަކުން މިހާތަނަށް މި ބަލި ޖެހިގެން 3000 އާއި ގާތްކުރާ އަދަދަކަށް މީހުން މަރުވެފައިވާއިރު މިއަދާއި ހަމައަށް 83،000 އަށްވުރެ ގިނަ މީހުންނަށް ވަނީ ބަލި ޖެހިފައެވެ.\nވިއެޓްނާމުގައި ވައިރަސް ޖެހިފައި ވަނީ 16 މީހަކަށެވެ. އޭގެ ތެރެއިން އެންމެ ދުވަސްވީ މީހާގެ އުމުރަކީ 73 ކެވެ. އެ އެންމެން ބަލިން ފަސޭހަވުމާއި ގުޅިގެން އެމީހުން ވަނީ ހޮސްޕިޓަލް ތަކުން މިހާރު ދޫކޮށްލާފަ އެވެ.\nވިއެޓްނާމުގައި ފުރަތަމަ ކޮވިޑް-19 ފެތުރުނީ ޗައިނާގެ ދެ ފަތުރުވެރިއެއް އެ ޤައުމަށް ގޮސް އެމީހުން ގައިން ވައިރަސް ފެނުމާއި އެކުގައެވެ. އޭގެ ފަހުން އެ ޤައުމުގައި ވައިރަސް ޖެހޭ މީހުންގެ އަދަދު އިތުރުވެ ސަރުކާރުން ވަނީ 10،600 އެއްހާ މީހުން 20 ދުވަސް ވަންދެން ކަރަންޓީން ވެސް ކޮށްފައެވެ.


SWAFF in vakivumaa medhu gotheh nunimman: FAM | Mihaaru\nގައުމީ ފުޓްބޯޅަ ޓީމް\nދެވަނަ ޑިވިޝަން ފުޓްބޯޅަ\nސްވާފުން ވަކިވުމާމެދު ގޮތެއް ނުނިންމަން: އެފްއޭއެމް\n31 އޮކްޓޯބަރ 2018 - 21:15\nސައުދީ އަރަބިއާ އިސްކޮށް އޮވެ އަލަށް އުފެއްދި ސައުތު ވެސްޓް ފުޓްބޯލް އެސޯސިއޭޝަން (ސްވާފް) އިން ރާއްޖެ ވަކިވުމާމެދު އަދި ގޮތެއް ނުނިންމާ ކަމަށް ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ބުނެފި އެވެ.\nސައުދީން އިސްނަގައިގެން މިދިޔަ އޮގަސްޓް މަހު އުފެއްދި ސްވާފުން ކުއްލި ގޮތަކަށް ސައުތު އޭޝިއާގެ ގައުމުތަކުން އިއްޔެ ވަކިވި ކަމަށް އޯލް އިންޑިއާ ފުޓްބޯލް ފެޑެެރޭޝަން އިން ނެރުނު ބަޔާނެއްގައި ވަނީ ބުނެފަ އެވެ.\nއެ ބަޔާނުގައިވާ ގޮތުން ސްވާފުގައި ހިމެނޭ ސައުތު އޭޝިއާގެ އިންޑިއާ، ބަންގްލަދޭޝް، ނޭޕާލް، ބޫޓާން، ރާއްޖެ، ސްރީލަންކާ އަދި ޕާކިސްތާން ވަނީ އިއްޔެ މެލޭޝިއާގައި ބޭއްވި ބައްދަލުވުމަށް ފަހު ސްވާފުން ވަކިވެފަ އެވެ.\nއެކަމަކު އެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) "މިހާރަ"ށް ވިދާޅުވީ ކުއްލިއަކަށް އެވަރުގެ ބޮޑު ނިންމުމެއް ނިންމަން އުނދަގޫވުމުން އެފްއޭއެމުން ގޮތެއް ނިންމާނީ އެކްސްކޯގެ ބައްދަލުވުމަކަށް ފަހު ކަމަށެވެ.\n"އަޅުގަނޑުމެން ސްވާފުން ވަކިނުވަން. އެއީ އެވަރުގެ ނިންމުމެއް ނިންމޭނީ މަޝްވަރާތަކެއް ބޭއްވިގެން. ސަރަހައްދުގެ އެހެން ގައުމުތަކަށް އެހާ ފަސޭހައިން ވަކިވެވުނަސް އަޅުގަނޑުމެން ކަންތައް ކުރަނީ އެކްސްކޯގައި މަޝްވަރާކޮށްގެން. އެހެންވީމަ އެކަން ވެސް ކުރިއަށްދާނީ މަޝްވަރާގެ މަތިން،" ޖަވާ ވިދާޅުވި އެވެ.\nއޭއެފްސީ ކޮންގްރެސްގައި ސްވާފަށް ރަސްމީ ހައިސިއްޔަތު ދިނުމަށް ވަނީ ނިންމައިފަ އެވެ. ސްވާފް އުފެއްދިއިރު ހިމެނެނީ 14 ގައުމެކެވެ. ރަސްމީކޮށް ދެކުނު އޭޝިއާގެ ހަ ގައުމު ވަކިވުމުން އެ އަދަދު އަށް ގައުމަށް ތިރިވާނެ އެވެ.\nސްވާފްގެ ސީނިއާ ނައިބް ރައީސް އަކީ ރާއްޖޭގެ އޮލިމްޕިކް ކޮމިޓީގެ ރައީސް މުހައްމަދު ޝަވީދު އެވެ. ސްވާފުގެ ރައީސަކީ ސައުދީ ފުޓްބޯޅަ ފެޑެރޭޝަނުގެ ރައީސް ޑރ. އާދިލް ބިން މުހައްމަދު އިއްޒަތެވެ. ދެކުނު އޭޝިއާ ފަޅިން ނައިބް ރައީސްގެ މަގާމަށް އިންޑިއާގެ ސުބްރަތާ ދައްތާ އަދި ހުޅަނގު އޭޝިއާ ފަޅިން ވަޑައިގެންނެވީ ޔޫއޭއީގެ އަބްދުﷲ އަލް ޖުނައިބީ އެވެ.\nރިޕޯޓްތައް ބުނާގޮތުން ސްވާފުން ސައުތު އޭޝިއާގެ ގައުމުތަކުން ވަކިވީ އޭއެފްސީގެ ރައީސް ބަހުރޭނުގެ ޝެއިޚް ސަލްމާން ބިން އިބްރާހިމް އަލް ޚަލީފާގެ އެންގުމަށެވެ. އެއީ ކުރިއަށް އޮތް އޭއެފްސީ އިންތިހާބުގައި އަލް ހަލީފާ އާއި ވާދަކުރައްވަން ސްވާފުގެ ރައީސް އިއްޒަތު ނިންމަވާފައިވާއިރު، އިތުރު ދައުރަަކަށް ހޮވިވަޑައިގަންނަވާނެ ކަމުގެ ޔަގީންކަން އަލް ހަލީފާ ދެއްވާފައިވާތީ އެވެ.\nސްވާފުގައި ރާއްޖެ އޮތުމުން ފައިދާވާނެ ކަމަށް އެފްއޭއެމްގެ ރައީސް ބައްސާމް އަދީލް ޖަލީލް ވެސް ވަނީ މީގެ ކުރިން ވިދާޅުވެފަ އެވެ. އެއީ ރާއްޖޭގެ ފުޓްބޯޅަ ކުރިއަރުވަން ގިނަ އެހީތަކެއް އެ ޖަމިއްޔާގެ ތެރެއިން ލިބޭނެ ކަމުގެ ޔަގީންކަން އޮތުމުންނެވެ.\nމީގެ ކުރިން ސްވާފުން ބުނެފައިވާ ގޮތުގައި ދުނިޔޭގައި ކުރިއަރާފައިވާ އެހެން ގައުމުތަކުގެ ކުރިއެރުމުގެ ސަބަބަކީ ފުޓްބޯޅައިގެ ވަސީލަތްތަކާއި ތަމްރީނާއި ކޯޗިންގެ މައުލޫމާތު ހުރުމާއި ކޮމާޝަލް އަދި މުބާރާތްތަކުގެ ތަޖުރިބާ ހުރުމުން ކަމަށްވެފައި އަމާޒަކީ މި ޖަމިއްޔާގެ މެމްބަރު ގައުމުތަކުގައި އެކަންކަން ތަރައްގީކުރުން ކަމަށެވެ. އެއާ އެކު އެ ގައުމުތަކާ ވާދަކުރެވޭ ފެންވަރަށް ގެންގޮސް ވޯލްޑް ކަޕަށް އޭޝިއާ އިން ކޮލިފައިވާ ގައުމުތަކުގެ އަދަދު އިތުރުކުރުމަކީ އަމާޒެއް ކަމަށް ބުނެފައިވެ އެވެ.\nހުޅަނގު އޭޝިއާގެ ގައުމުތަކަށް ވުރެ ނިސްބަތުން ފުޓްބޯޅައިގައި ބަލިކަށި ގައުމުތަކެއް ހިމަނައިގެން ސައުދީ އަރަބިއާ އިން މި ޖަމިއްޔާ އުފައްދާ ސަބަބާ މެދު މީޑިއާގައި ސުވާލުތަކެއް އުފައްދާފައިވެ އެވެ. ޖަމިއްޔާ އުފެއްދުމާ މެދުއިރުމަތީގައި މިހާރު އޮތް ސިޔާސީ "ބައިބައިވުންތަކާ" ގުޅުވައިގެން ވެސް ވާހަކަތަކެއް ދެކެވުނެވެ.\nއިތުރު ލިޔުންތައް އޭއެފްސީ\nދައުލަތުން ދޮގު ހެދީމާ ވަރަށް ދެރަވެއްޖެ: ޖިހާދު\n"ޝިހާމް މަރާލީ ގަސްދަކު ނޫން، ވަޅި ހެރުނީ ނޭނގި"\n"ހަމަ އަގު" އެއީ ކޮބައިކަމެއް ނޭނގޭ: އެންސިސް\nގުރައިދޫ ސްކޫލް ލައިބްރަރީ: ހިތްގައިމު، އެހާމެ ތަަފާތު\nAssistant Customer Service Officer\nVilla College Procurement Officer 25 Feb 2020\nVilla College Human Resource Director 25 Feb 2020


Dhivehinge kandhuraa bidheyseenge kurafayi dhashugai!\nދިވެހިންގެ ކަނދުރާ ބިދޭސީންގެ ކުރަފަތް ދަށުގައި!\nރާއްޖެ ތަރައްގީވަމުން އަންނަ ވަރަކަށް މާލެ ވެސް ދަނީ އިތުރަށް ތޮއްޖެހެމުންނެވެ. ރާއްޖެއަށް ގިނަވެފައިވާ ބިދޭސީ ބޮޑު އާބާދީއާވެސް އެކު އެވެ. ދިވެހީންގެ ދިރިއުޅުމުގެ ހުރިހާ ދިމާއަކުން ހިއްސާއެއްދޭ ބިދޭސީ އެ އާބާދީއާ ނުލައި އުޅެން އުނދަގުލެވެ. ދިވެހީން ކުރަން ބޭނުން ނުވާ ހުރިހާ ކަމެއް ރާއްޖޭގައި ކުރަނީ ބިދޭސީ އާބާދީ އެވެ. ބިދޭސީންނާއި ނުލައި އެއްވެސް ކަމެއް ދިވެހީންނަށް މިހާރު ނުވެ އެވެ. ތުނބުޅި ހަދާލައި ބޯކޮށައިލަން ސެލޫނަކަށް ވަނަސް ދިވެއްސެއް ނުފެންނާނެ އެވެ. މާލޭގައި ބައިވަރު ސެލުންއެއް އެބަހުއްޓެވެ. އާދައިގެ ކުދިކުދި ގޮޅިގޮޅި، ސެލޫން ތަކާއި ނަން މަޝްހޫރު ތަންތަނުގައި ބޯ ކޮށައިދެނީ ބިދޭސީންނެވެ. -- މަދު ތަނެއްގައި ދިވެހިންގެ މަދު ބަޔަކު ތިބެދާނެ އެވެ.\nބިދޭސީން އެމީހުންގެ ފެންވަރުގައި އެކަން ވަރަށް ފުރިހަމައަށް އެބަ ކުރެ އެވެ. ތަފާތު ޕޯސްޓަރުތަކާއި އުކުޅުތަކާއި އިސްތިހާރުތަކުން މީހުންގެ ސަމާލުކަން ހޯދާކަށް ނުޖެ އެވެ. ތަފާތު ހެއާ ސްޓައިލްތަކުގެ ހައެއްކަ ގަނޑު ފޮޓޯ ތަތްކޮށްލައި އެއީ ސެލޫނެއްކަން އަންގައި ދިނީމާ ނިމުނީ އެވެ. ފޮޓޯތަކުން ފެންނަ ގޮތަށް ބޯކޮށައިދީ ސްޓައިލް ކޮށްދޭން ނޭންގުނު ނަމަވެސް ޒަމާނުންސުރެ ކަސްޓަމަރުންގެ ސަމާލުކަން އެ މީހުން ވަނީ ދަމައިގެންފަ އެވެ.\nމާލޭގެ ސެލޫނަކަށް ވަދެލުމުން ފުރަތަމަ ވެސް ދިއްކޮށްލަނީ ތަފާތު ހެއާ ސްޓައިލްގެ ބޮޑެތި ފޮތްތަކެވެ. ޝައުގުވެރިކަން ދަމައިގަތުމަށެވެ. ބައެއް ސެލޫންތަކުން ތަފާތު އާ ކަންކަން ވެސް ކުރެ އެވެ. ބޯކޮށާ ނިމުމުން އެމީހުންދޭ އާދަޔާ ހިލާފް މަސާޖަކުންނެވެ. ތަފާތު ގޮތްގޮތަށް އެމީހުން މަސާޖް ކޮށްދީ ހަދައެވެ.\nމާލޭގެ ވަރަށް ގިނަ ސަރަހައްދަކުގައި ކުދި ގޮޅީގެ ސެލޫންތައް އެބަހުއްޓެވެ. ހުރިހާ ސެލޫނެއްގައި ވެސް ކަތުރު ހިފައިގެން ތިއްބާ ފެންނަނީ ބިދޭސީންނެވެ. ދިވެހިން ފަހަތުގައި ތިބެ ކުރާ އެ ވިޔަފާރީގެ މަސައްކަތުގައި އެއްވެސް ދިވެއްސަކު އުޅޭ ތަނެއް ނުފެނެއެވެ. ބޯ ކޮށައި ދިނުމުގެ ފަންނުގައި ދިވެހިންނެއް މިހާރަކު ނޫޅެ އެވެ. އެ މަސައްކަތް ދިވެހީންނަށް ހަޑީ ހެއްޔެވެ؟ ނޫނީ އެކަށީގެންވާ އާންމުދަނީއެއް ދިވެހީންނަށް މިކަމުން ނުލިބެނީ ހެއްޔެވެ؟\n"ރަށުގަ އުޅުނު އިރު ރައްޓެހިންގެ ބޯކޮށައިދީ ތަފާތު ފަހުގެ ސްޓައިލްތަށް ފޮލޯކޮށް ހެދިން. ވަރަށް ކުރާ ހިތން އެކަން ކުރީ ރަށުގަ، މާލެއައިސް ވެސް އެކަން ކުރާ ހިތްވޭ އެކަމަކު އެކަށީގެންވާ މުސާރައެއް ނުދޭ. ހުނަރެއް ހުއްޓަސް އެކަމަށް އެކަށީގެންވާ އަގެއް ނުލިބޭ ނަމަ އެކަމެއް ނުކުރެވޭނެ. ސެލޫންތަކުގެ އޯނަރުން ބިދޭސީންނަށް ކުޑަ މުސާރައެއް ދީގެން އެކަން ކުރުވަނީ، ކިހިނެއް މާލޭގަ ކުޑަމުސާރައަކާއެކު ދިވެއްސަކު ދިރިއުޅޭނީ" ބޯ ކޮށައިދިނުމަށް ޝައުގުވެރިކަން ހުންނަ ދިވެހި ޒުވާނަކު ބުންޏެވެ.\nއެހެން ޒުވާނަކު ބުނި ގޮތުގައި ބޯ ކޮށައި ދިނުމުގެ ދާއިރާ ރާއްޖޭގައި އަބަދުވެސް ޑޮމިނޭޓް ކުރަނީ ބިދޭސީންނެވެ. އެހެންވެ ދިވެހީން އެހާ ބޮޑަށް އެކަމުގައި ކުރިއަށްދާން ޝައުގުވެރި އެއް ނުވެ އެވެ.\n"ފާޑަކަށް ލޭބަލްވެފަ އިންނަނީ ސެލޫންތަކުގައި ބޯކޮށައި ދިނުމަކީ ދިވެހީންނަށް ހަޑި ކަމެއްގެ ގޮތުގައި. އެހެން ވީމައާއެކު އެކަން ކުރާ ހިތްވާ ދވެއްސަކު ނޫޅެ، އަނެއް ކޮޅުން މިދާއިރާ އަކީ މާ ބޮޑު ފުރުސަތު ތަކެއް ހުރި ދާއިރާ އެއް ނޫން، އެހެން ވީ މަވެސް މަދުވާނެ ދިވެހީން މިދާއިރާގަ،" އިތުރު ޒުވާނަކު ބުންޏެވެ.\nމާލެ އާއި ދިވެހިން ބަދަލުވަމުންދާއިރު އިރު ހަރަދުތައް ދަނީ ބަދަލުވަމުން ބޮޑު ވަމުންނެވެ. ސެލޫންއެއް ކަހަލަ ތަނެއްގައި ލިބޭ ކުޑަ މުސާރައަކުން ދިރިއުޅުން ބިނައެއް ނުކުރެވެ އެވެ. އެކަމަކު އެހެންވީ ދިވެހީން ބިދޭސީންނަށް އެކަމުގައި ވެސް ބަރޯސާވިވަރުންނެވެ. އެ ހުނަރު ދެވެހީންގެ ތެރޭގައި ނެތިގެނެއް ނޫނެވެ.


Education minister, Dr. Faisal ah: Mauloomaathu hissaakohdhevvaa! | Mihaaru\nއެޑިއުކޭޝަން މިނިސްޓަރު ޑރ. އައިޝަތު އަލީ. އޭނާ ވިދާޅުވީ ވެކްސިން ނުޖަހާ ކުދިން ވައްދާ ސްކޫލްގެ މައުލޫމާތު ދެއްވައިފި ނަމަ ފިޔަވަޅު އަޅުއްވާނެ ކަމަށް\nއެޑިޔުކޭޝަން މިނިސްޓަރު، ޑރ. ފައިސަލަށް: މައުލޫމާތު ހިއްސާކޮށްދެއްވާ!\n13 ޖެނުއަރީ 2020 - 11:26 45 comments\nވެކްސިން ނުޖަހާ ކުދިން ވައްދާ ސްކޫލެއް އައްޑޫގައި ހިންގާ ކަމަށް ކުޑަކުދިންގެ ބަލިތަކަށް ހާއްސަ ޑޮކްޓަރު އަހުމަދު ފައިސަލް ވިދާޅުވަމުން ގެންދަވާތީ އެ ކަމާ ބެހޭ މައުލޫމާތު ހިއްސާކޮށްދެއްވަން އެޑިއުކޭޝަން މިނިސްޓަރު ޑރ. އައިޝަތު އަލީ އެދިވަޑައިގެންފި އެވެ.\nއާއްްމު ސިއްހަތަށް މީހުން ހޭލުންތެރި ކުރަން ސޯޝަލް މީޑިއާ ބޭނުންކުރައްވާ ޑރ. ފައިސަލް ޓްވިޓާގައި މިއަދު ވިދާޅުވީ ވެކްސިން ނުޖަހާ ކުދިން ވައްދަނީ ކޮން ސްކޫލަކަށް ކަން، އެޗުޕީއޭއަށާއި އައްޑޫގައި ވެކްސިން ދިނުމާ ހަވާލުވެފައިވާ ފަރާތްތަކަށް އެނގޭނެ ކަމަށެވެ. އެ މައުލޫމާތު ފައިސަލް އަށް ދެއްވީ ވެސް، އޭނާ ވިދާޅުވި ގޮތުގައި، ވެކްސިން ދިނުމުގެ ކަންތަކުގައި އުޅޭ މީހުންނެވެ.\nފައިސަލްގެ މި ޓްވީޓަށް ޖަވާބު ދެއްވަމުން މިނިސްޓަރު އައިޝަތު އަލީ ވިދާޅުވީ ސިއްހީ ދާއިރާގެ ބޭފުޅުން ނުސީދާ ގޮތެއްގައި އެފަދަ މައްސަލަތައް ނެންގެވުމަކީ އާއްމުންގެ މެދުގައި ބިރާއި ނުތަނަވަސްކަން ފެތުރޭނެ ކަމެއް ކަމަށެވެ. އެހެންކަމުން ޑރ. ފައިސަލްއަށް ލިބިވަޑައިގެންފައިވާ މައުލޫމާތު ހިއްސާ ކުރައްވަން އެދިވަޑައިގަންނަވާ ކަމަށް ވިދާޅުވި އެވެ.\n"އޭރުން އަޅުގަނޑުމެންނަށް ވީހާ އަވަހަކަށް އެ މައްސަލަ ބެލޭނެ،" މިނިސްޓަރު ވިދާޅުވި އެވެ.\nއެއީ ކޮން ސުކޫލެއްކަން @HPA_MV އަށާ އައްޑޫގެ ވެކްސިންޖެއްސެވުމާ ހަވާލެތިއްބެވި ފަރާތްތަކަށް އެނގިލައްވާނެ.\nއަޅުގަނޑަށް މި މަޢުލޫމާތުތަށް މިދިޔަ އަހަރު އައްޑުއަށް އެކަމާގުޅިގެން ދިޔަ ޓީމާއެކު ދިއުމުން ދެއްވިވެސް އެބޭފުޅުން https://t.co/UckF8oNg8x\n— Ahmed Faisal (@Faisalnaifaru) January 13, 2020\nވެކްސިން ނުޖަހާ ކުދިން ވައްދާ ސްކޫލެއް އައްޑޫގައި ހުރި ކަމަށް ފައިސަލް ވިދާޅުވެފައި މިވަނީ ވެކްސިން ފުރިހަމަނުކޮށް ހުރި ތިން އަހަރުގެ އަންހެން ކުއްޖަކަށް ހިމަ ބިހި ޖެހިގެން މިދިޔަ ހަފުތާގައި ފަރުވާ ދީފައި ވަނިކޮށެވެ. ހިމަ ބިއްސަކީ ރާއްޖެ އިން ނައްތާލާފައިވާ ބައްޔެކެވެ.\nވެކްސިން ދިނުމާ ގުޅޭ ގޮތުން ފާޅުކުރާ ހިޔާލުތަކަށް ޖަވާބެއްގެ ގޮތުން ފައިސަލް ކުރެއްވި ޓުވީޓެއްގައި ވިދާޅުވީ ވެކްސިން ޖަހާފައި ތިބޭ ކުދިންނަށް ނުރައްކަލެއް ނެތް ކަމަށެވެ. އެ ކުދިންގެ ސަބަބުން އެހެން ކުދިން ނަށް ވެސް ނުރައްކަލެއް ނެތް ކަމަށް އޭނާ ވިދާޅުވި އެވެ.\nVaccine nudhee kudhin vadhaa School eh Addu gai ebahuri: Dr. Faisal\nއެކަމަކު މައްސަލައަކީ، އޭނާ ވިދާޅުވި ގޮތުގައި، ވެކްސިން ނުޖަހައި ކުދިން ސްކޫލަށް ވެއްދުމެވެ. އެފަދަ ސްކޫލެއް އައްޑޫގައި ހިންގާ ކަމަށް ވިދާޅުވި ނަމަވެސް އެތަނުގެ ނަން އާއްމެއް ނުކުރައްވަ އެވެ.\n"މާލޭގައި ވެސް އަދި އެހެން ރަށްރަށުގައި ވެސް އަޑިއަޑިން ވައްދާ. އެކަމަކު [އައްޑޫގެ] އެ ސްކޫލަކީ ގިނަ އަދަދެއްގެ ކުދިން ވެކްސިން ނުޖަހާ އުޅޭ ސްކޫލެއް،" ފައިސަލް ވިދާޅުވި އެވެ.\nއައްޑޫގެ މޭޔަރު އަބްދުﷲ ސޯދިގު (ސޯބެ) ރޭ ވިދާޅުވީ ވެކްސިން ނުޖަހާ ކުދިން ވައްދާ ސްކޫލެއް އައްޑޫގައި ހުރި ކަން ސިޓީ ކައުންސިލަށް އެނގިފައި ނެތް ކަމަށެވެ. އެފަދަ ސްކޫލެއް ހުރިކަން އެނގިއްޖެ ނަމަ އެޑިއުކޭޝަން މިނިސްޓްރީ އާއި ފުލުހުން މެދުވެރިކޮށް ފިޔަވަޅު އަޅުއްވާނެ ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެންނަށް އެނގިފައެއް ނެތް އެފަދަ ސްކޫލެއް ހުރި ކަމެއް. އެކަމަކު ވަކިވަކި ބައެއް ކުދިންނަށް ވެކްސިން ނުދޭކަން އެނގިގެން އަޅުގަނޑުމެން ހުންނާނެ ބެލެނިވެރިންނާ ވާހަކަދައްކައި، ވެކްސިން ދިނުމަށް ބާރު އަޅާފައި ވެސް،" އޭނާ ވިދާޅުވި އެވެ.\nރާއްޖޭގައި ހިންގާ ގައުމީ ވެކްސިން ޕްރޮގްރާމްގެ ސަބަބުން ރާއްޖެއަކީ ހިމަބިހި ނުވަތަ މީސްލްސް ނައްތާލެވިފައިވާ ގައުމެއް ކަމަށް ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން އިއުލާން ކުރީ ޖޫން 2017 ގަ އެވެ.\nއިތުރު ލިޔުންތައް ސިއްހަތު ސްކޫލް ތައުލީމް ހޮސްޕިޓަލް ވެކްސިން ދިނުން ޑރ. އާއިޝަތު އަލީ، އެޑިއުކޭޝަން މިނިސްޓަރު


ކުށެއްނެތް އިންސާނަކު މަރައިފި މީހާގެ ހުކުމަކީ ކޮބާ؟ | ޙެޔޮބަސް\nކުށެއްނެތް އިންސާނަކު މަރައިފި މީހާގެ ހުކުމަކީ ކޮބާ؟\nމީގެ އަހަރުތަކެއް ކުރިން ފަށައިގެން ރާއްޖެގައި އަންނަނީ މީހުން މެރުން އާންމުވަމުންނެވެ. މިގޮތުން އެކި އުމުރުގެ މީހުން މަރާލާފައި އެއްލާފައި ވަނިކޮށް އެތައް ތަނަކުން ވަނީ ފެނިފައެވެ. މަރާލެވިފައިވާ ބައެއް މީހުންނަކީ އުމުރުން ދުވަސްވި ވީ މީހުންނެވެ. މިގޮތުން ދާދި ފަހަކުން މާފަރުގައި މަރާލެވިފައިވާ ބަކުރުބެ އަކީ 65 އަހަރުވެފައި ވާ ފަސް ވަގުތު ނަމާދުކުރަމުން އައި ހެޔޮ ލަފާ މީހެކެވެ. އަދި ހުވަރަފުށީގައި މަރާލެވިފައިވާ ހުސައިން މަނިކް އަކީވެސް މީހުންނާއި ގުޅޭ ހިއްހެޔޮ އާންމުންނައް އެކި ކަންކަމުގައި އެހީތެރިކަން ފޯރުކޮށްދެމުން އައި ހެޔޮލަފާ ބޭފުޅެކެވެ. މާތް ﷲ އެ މަރުހޫމުންނަށް ހެޔޮރަޙްމައް ލައްވާށިއެވެ.\nމީހުން މެރުން ރާއްޖޭގައި އާންމުވެފައިވާއިރު މަރާލާފަ އެއްލާފައިވާ ކުޑަ ކުދިންވެސް އަންނަނީ ފެންނަމުންނެވެ. މިގޮތުން ބައެއް ކުދިން ދަޅައް ލާފައި ވެސް އެއްލާފައި ވެއެވެ. އަދި ބައެއް ކުދިންގެ ފުރާނަ ދުއްވާލެވިފައި ވަނީ ސްކޫލައް ގޮސް ގެޔައް އަަންނަ މަގުމަތީގައެވެ. އަދި ބޭރުތެރޭންނާއި ފަޅުގެތަކުންވެސް މަރާލެވިފައިވާ މީހުން ފެނިފައިވެއެވެ. އަދި ގިނަފަހަރަށް މިގޮތަށް މަރާލެވިފައިވަނީ ތޫނު އެއްޗެހިން ހަމާލާދީގެންނެވެ. މިކަންކަމުން އެތައް އާއިލާތަކެއްވަނީ ހިތާމައިގައެވެ. އެހެންކަމުން އެފަދަ އާއިލާތަކަށް ކެއްތެރިކަން ދެއްވުން އެދެމުން މިފަދަ ނުބައި ޖަރީމާތަކާއި ބެހޭގޮތުން މާތްވެގެންވާ އިސްލާމްދީނުގައި ވާ ގޮތް ބަޔާންކޮށްލަމެވެ. މިގޮތުން އިސްލާމީ ނޫރުގައި މިކަމާއި ބެހޭގޮތުން ކުރެވުނު ސުވާލަށް ޝައިހް އިބްރާހިމް ފަރީދު ދެއްވި ޖަވާބު ހެޔޮބަސް ގެ ކިޔުންތެރިންނަށް ހިއްސާކޮށްލަމެވެ. އަދި ޖަވާބުގެ އޯޑިއޯ ވެސް އަޑުއައްސަވަން ބޭނުންފުޅު ފަރާތްތަކަށް ޑައުންލޯޑްކުރެވޭނެއެވެ.\nސުވާލާއި ޖަވާބު ޑައުންލޯޑް ކުރައްވާ!\nކުށެއްނެތް އިންސާނަކު މަރާފިޔާ އެމަރާ މީހާގެ ހުކުމަކީ ކޮބާ؟ އަދި އޭނާއަށް ތައުބާވެވޭނެތަ؟ އަދި އޭނާ ތައުބޭވެ ހުރެ ކުށެއް ނެތި އޭނާ މަރުވުމުން އޭނާއަށް އެކަމުގަ އަޒާބު ލިިބޭނެތަ؟\nއަޅުގަނޑުމެންގެ މި އިސްލާމް ޤައުމުގައި އިސްލާމީ ޝަރިއާ ފުރިހަމަ ވެފައި ނެތުމުގެ ސަބަބުން މުޅި ޤައުމު މިވަނީ ބޮޑުވެގެންވާ ބިރުވެރިކަމެއްގެ ތެރޭގައެވެ. މީހެއްގެ ފުރާނައަކަށް އަމާންކަމެއް ހުރީކީ އެއް ނޫނެވެ. މީހެއްގެ މުދަލަކަށް އަމާންކަމެއް ހުރީކީ އެއް ނޫނެވެ. މީހެއްގެ އަބުރާ އިއްޒަތަކަށް އަމާންކަމެއް ހުރީކީ އެއްނޫނެވެ. ކުޑަކުއްޖަކަށް އުމުރުން ދުވަސްވީ މީހަކަށް އަމާންކަމެއް ހުރީކީ އެއް ނޫނެވެ. އަންހެނުންނާއި، ނިކަމެތިންނާއި، ޔަޠީމް ކުދިންނަށްވެސް އަމާން ކަމެއް ހުރީކި އެއް ނޫނެވެ. މީހުން މެރުން އާންމުވެފައި ވަނީ އެކަމުގައި އެއްވެސް ބިރުވެރިކަމެއް ނުވާ ހާލުގައެވެ. ސަބަބަކީ އޭނާ ނުމަރާނެކަން އެނގޭތީއެވެ. މިޤައުމުގައި އަތުން ލިޔެވި ފައިވާ ޝަރިއަތުގައި(ޤާނޫނުގައި މިވަނީ) މިފަދަ ކުށްތައް ޘާބިތުވީ ކަމުގައިވިޔަސް ބޮޑުމިންވަރަކަށް އުމުރަށް ޖަލަށް ލުމެވެ. ނަމަވެސް މާތްﷲ ވަނީ ޤިޞާސް (މަރަށް މަރު ހިފުން) ފަރްޟް ކުރައްވާފައެވެ. އަޅުގަނޑުމެން ރޯދަ ހިފަނީ އަޅުގަނޑުމެންގެ މައްޗަށް ރޯދަ ފަރްޟް ކުރެއްވީތީއެވެ.\nތިރީގައި މިވަނީ އިސްލާމީ ނޫރު ސުވާލާއި ޖަވާބު ބަޔަށް ކިޔުންތެރި އަކު ކުރައްވާފައިވާ ސުވާލެއްގެ ޖަވާބެވެ. ޖަވާބު ދެއްވާފައިވަނީ އައްޝެއިޚް އިބްރާހިމް ފަރީދު އަޙްމަދު އެވެ.\nސުވާލު:ކުށެއްނެތް އިންސާނަކު މަރާފިޔާ އެމަރާ މީހާގެ ހުކުމަކީ ކޮބާ؟ އަދި އޭނާއަށް ތައުބާވެވޭނެތަ؟ އަދި އޭނާ ތައުބޭވެ ހުރެ ކުށެއް ނެތި އޭނާ މަރުވުމުން އޭނާއަށް އެކަމުގަ އަޒާބު ލިިބޭނެތަ؟\nޖަވާބު:الحمد لله رب العالمين، والصلاة والسلام على نبينا محمد وآله وصحبه أجمعين..أما بعد\nއާދެ! ޝައްކެއް ނެތް ގޮތުގަ އިންސާނުންނަށް ﷲ ސުބްހާނަހޫ ވަތަޢާލާ ޙަރާމް ކުރައްވާފައިވޭ އަނެއް އިންސާނާގެ ލެޔަށް މުދަލަށް، އަބުރަށް އަރައިގަތުން، އެހެންވީމަ މިގޮތުން އަނެއް އިންސާނާގެ ލޭ އޮހޮރުވާލާފިކަމުގަ ވާނަމަ، އަނެކާ މަރާލާފިކަމުގަ ވާނަމަ ޝައްކެއް ނެތް ގޮތުގަ އޭނާ އެ އެރިގަތީ ބޮޑުވެގެންވާ ފާފަ އަކަށް. ﷲ ސުބްހާނަހޫ ވަތަޢާލާ ކިރިތި ޤުރުއާންގައި ވަޙީ ކުރައްވާފައިވަނީ “وَمَن يَقْتُلْ مُؤْمِنًا مُّتَعَمِّدًا فَجَزَاؤُهُ جَهَنَّمُ” “އަދި ގަސްތުގައި މުއުމިނު އަޅަކު މަރާފިކަމުގަ ވާނަމަ، ފަހެ އެމީހެއްގެ ޖަޒާ އަކީ ޖަހަންނަމަ އޭ” “خَالِدًا فِيهَا” “އޭނާ އަބަދަށްޓަކައި އެތަނުގައި ދެމި ހުންނާނެތެވެ.” “وَغَضِبَ اللَّـهُ عَلَيْهِ” “އަދި ﷲ ސުބްހާނަހޫ ވަތަޢާލާ އޭނާގެ މައްޗަށް ކޯފާ އިސްކުރަށްވަވާހުއްޓެވެ.” “وَلَعَنَهُ” “އަދި އޭނަ އަށް ލަޢުނަތް ލައްވަވާ ހުއްޓެވެ.(އެބަހީ ރަޙްމަތުން ދުރުކުރައްވަވާ ހުއްޓެވެ.)” “وَأَعَدَّ لَهُ عَذَابًا عَظِيمًا” “އަދި އޭނާ އަށް ބޮޑުވެގެންވާ ޢަޒާބު ތައްޔާރު ކުރެއްވެވިއެވެ.” އެހެންވީމާ ގަސްތުގައި މުއުމިނު އަޅަކު މަރާފި މީހެއްގެ ޙުކުމަކީ އަބަދަށްޓަކާ ދެމި ހުންނަނިވި ގޮތުގައި ޖަނަންނަމަ. އެހެންވީމާ އެފަދަ އިންސާނަކު އެފަދަ ކަމެއް ކުރެވިއްޖެ ކަމުގައި ވާނަމަ އޭނާގެ މައްޗަށް އޮތީ ތައުބާވެ ގަތުމަށް އަވަސްވެ ގަތުން. އާދެ! ތައުބާވުން އަވަސްވެގަތުން، ވީހާވެސް އަވަހަކަށް އޭނާ ތައުބާވުން. އާދެ! މިގޮތުން އޭނާ އިޚްލާސްތެރި ތެދުވެރި ތައުބާއަކުން ތައުބާވީ، އެހެންވެއްޖެ ކަމުގަ ވާނަމަ އިންޝާﷲ އޭނާ އަކީ ޖަހަންނަމައިގެ އަހުލުވެރިޔަކަށް އޭގެ ފަހަކުން ނުވާނެ، އެހެންނަމަވެސް ޤިޔާމަތް ދުވަހުގަ އެއްކަލަ އިންސާނާޔަށް ހައްޤުތަކެއް އިބަހުރި، އެހެންވިމާ އެއިންސާނާއަށް އެކަމުގެ ބަދަލް ﷲ ސުބްހާނަހޫ ވަތަޢާލާ ޤިޔާމަތް ދުވަހުން ހެޔޮ ޘަވާބުން އެމީހަކަށް ދެއްވަވާނެ، ދެން އެހެންނަމަވެސް އެމީހަކު ޖަހަންނަމައިގެ އުޤޫބާތުން އިންޝާﷲ ސަލާމަތްވީ، އެހެންނަމަވެސް، މިސާލަކަށް މީހަކު ހަމަ އެގޮތަށް ޤަސްތުގައި މީހަކު މަރާފައިވަނިކޮށް ތައުބާ ނުވެ ހުއްޓާ މަރުވީ، އެހެންވެއްޖެ ކަމުގައި ވާނަމަ އޭނަ އެދިޔައީ ﷲ ތަޢާލާ ގެ މަޝީޢަތުގެ ތެރެޔަށް، އޭނަ އެދިޔައީ ﷲ ތަޢާލާ ގެ އިރާދަފުޅުގެ ދަށަށް، އާދެ! ﷲ އަންގަވާފައިވަނީ ﷲ އަށް ޝަރީކު ކުރުމުގެ ފާފަ ނުފުއްސަވާނެކަމަށް، މީހަކު ޝަރީކު ކުރާ ހާލުގަ ތައުބާ ނުވެ ހުއްޓާ މަރުވެއްޖެ ކަމުގަ ވާނަމަ، އެފާފަ ނުފުއްސަވާނެކަމަށް، އެހެންނަމަވެސް އެނޫން އެހެން ފާފައެއް ކޮށްފި މީހަކަށް އެއިލާހު އިރާދަ ކުރަށްވާފިނަމަ އެފާފަ އެއް ފުއްސަވާ ދެއްވަފާނެ! އެހެންވީމާ ﷲ އަށް ޝަރީކު ކުރުމެއްނޫން ގަސްތުގައި މީހެއް މެރުމަކީ، އެހެންވިމާ ﷲއަށް ޝަރީކު ކުރުން ނޫން އެހެންކަމަކަށް ޤަސްތުގައި މީހުން މެރުން ހިމެނިގެންވާތީވެ، ތައުބާ ނުވެ ހުއްޓާ މިފަދަ މީހެއް މަރުވެއްޖެ ކަމުގަ ވާނަމަ، ﷲ ސުބްހާނަހޫ ވަތަޢާލާ އިރާދަ ކުރައްވަވާފިކަމުގަ ވާނަމަ މިމީހާ ނަރަކައިން ސަލާމަތް ކުރައްވަވާ ސުވަރުގެ ވައްދަވަފާނެ! އެހެންނޫނިއްޔާ އެމީހަކު ޝައްކެއް ނެތްގޮތުގަ ސަލާމަތެއް ނުކުރައްވަވާނެ!…والله أعلم\nPrevious articleރީތި އަންހެނެއްގެ ސިފަތަކަކީ ކޮބައިބާ؟\nNext articleޝައުބާން މަހުގެ ހެޔޮކަން ލިބިގަންނަން އަވަސް ވެގަންނަމާ


Maldives reopening: Border hulhuvinas dhuniyeakah Rajje eh neyngey!\nބޯޑަރު ހުޅުވުނުއިރު، ދުނިޔެ އަށް ރާއްޖެ ނޭނގެ!\nރާއްޖޭން ބޭރުގައި ބޭއްވި ފެއާއަކަށް އައި ކުދިންތަކެއް: ރާއްޖެ އިސްތިހާރު ކުރުން ވަރުގަދަ ކުރަން ޖެހުނަސް މިދިއަ ދުވަސްތަކުގައި އެކަމެއް ނުކުރެވުނު -- ފޮޓޯ: އެމްއެމްޕީއާރުސީ\nރާއްޖޭގެ ބޯޑަރު ހުޅުވުމާއެކު އުންމީދު އާ ވެއްޖެ އެވެ. ދެން އޮތީ އިގްތިސޯދަށް ލިބިފައިވާ ގެއްލުން ތަކުން އަރައިގަނެ ތެދުވަން މަސައްކަތް ކުރުމެވެ. މިކަން ކުރެވޭނީ ރާއްޖޭގެ ޓޫރިޒަމް ރަނގަޅު ކޮށްގެންނެވެ. ޓޫރިޒަމް ރަނގަޅު ކުރެވެން އޮތީ ރާއްޖެއާ މެދު އޮތް އިތުބާރު ވަރުގަދަ ކޮށްގެންނެވެ. ކޮވިޑް-19 އަށް ފަހު ދުނިޔޭގެ ބޯޑަރުތައް ހުޅުވި މީހުން ދަތުރު ކުރަން ފަށާއިރު، އެންމެންގެ ސިކުނޑީގައި އަދިވެސް ހަރުލާފައި އިނީ ކޮވިޑް-19އިގެ ބަލާ އާފާތެވެ. އެންމެން ވެސް ބޭނުން ވާނީ އަލަށް ދަތުރު ކުރާ މަންޒިލްގެ ފުރިހަމަ މަންޒަރެއް ފެނުމަށެވެ. މި ދިޔަ ދުވަސްތަކުގައި މި މައުލޫމާތުތައް ރާއްޖެއަށް ކިޔައި ދެވިފައިވޭ ހެއްޔެވެ؟\n"އަބަދު ވެސް އަޅުގަނޑު ބުނާ ވާހަކައެއް، ރާއްޖެއަކީ ކޮވިޑް-19 އަށްފަހު އަލުން ހުޅުވާލާއިރު އެންމެ އެޑްވާންޓޭޖް ގިނަ އެއް ގައުމޭ. އެކަމަކު ރާއްޖޭގެ މި ވާހަކަތައް ދުނިޔެ އަށް ކިޔައެއް ނުދެވޭ. ދުނިޔެއަކަށް އަދި ނޭނގޭ... މިއީ ވަރަށް ދެރަކަމެއް. މިކަން އެނގޭނެ ގޮތަށް މާކެޓިން ބަދަލު ކޮށްގެން ނޫނީ މާކެޓްތަކުގައި ހިފަހައްޓާލަން ދަތިވާނެ،" ޓްރެވަލް އެޖެންސީ ހިންގުމާއި ޓޫރިޒަމް ވިޔަފާރީގައި ގިނަ ދުވަސްތަކެއް މަސައްކަތް ކުރައްވައި، މިހާރު މަންޓާ އެއާގެ ސީއީއޯގެ މަގާމުގައި ހުންނެވި، މުހައްމަދު ހަލީލް (މަޓާޓޯ) ހަލީލް ވިދާޅުވި އެވެ.\nއެހެން މީހުނަށް ނެތް އެޑްވާންޓޭޖް ރާއްޖޭގައި\nރާއްޖޭގެ ބޯޑަރު މިއަދު ހުޅުވުނުއިރު، ރާއްޖޭގައި ކޮވިޑް-19 ފެތުރުން މުޅިން ކޮންޓްރޯލްވިއެކޭ އަދި ނުބުނެވޭނެ އެވެ. އެކަމަކު އަދި ވެސް ރާއްޖެއަކީ އެންމެ ސޭފް މަންޒިލް ކަމަށް ބުނެވިދާނެ އެވެ. ސަބަބުތައް ގިނަ އެވެ. ހާއްސަކޮށް ފުރަތަމަ ހުޅުވާލާއިރު ރާއްޖޭގެ ޓޫރިޒަމް އޮތް ގޮތަކީ ރާއްޖެ އަށް އޮތް ބޮޑު ޔަގީން ކަމެކެވެ. ރާއްޖޭގެ ޓޫރިޒަމްގެ "ވަން އައިލެންޑް ވަން ރިސޯޓް" ކޮންސެޕްޓް ވެގެން ދަނީ ރާއްޖެއަށް މި ހާލަތުގައި ޓޫރިޒަމް ހުޅުވަން ލިބޭނެ ރަންގަނޑަކަށެވެ. ރާއްޖެ އަންނަ ޓޫރިސްޓު މީހާ އެއާޕޯޓުން ދިއުމަށް ފަހު އާއްމުންނާ ވަކިން އުޅެވޭނެ މާހައުލެއް ހުރި ރިސޯޓެއްގައި ވެސް އޮވެ އެވެ.\nލެޓްސްގޯ ކުންފުނީގެ ވެރިޔާ، މުހައްމަދު ރިޔާޒު (ލެޓްސްގޯ ރިޔާޒު) ވިދާޅުވި ގޮތުގައި ރާއްޖޭގެ ވޯޓާ ބަންގަލޯތަކާއި ރިސޯޓު އަދި މުޅި ޓޫރިޒަމް އޮތް ގޮތަކީ މުޅިން ތަފާތު ކޮންސެޕްޓެކެވެ. އަދި މިއީ ކޮވިޑް-19 އިގެ މި ހާލަތުގައި އޮތް އެޑްވާންޓޭޖެކެވެ.\n"ރާއްޖެއަކީ އެންމެ ސޭފް މަންޒިލް. ރާއްޖޭގައި މިހުރި ސިފަތައް ދުނިޔޭގެ އެހެން ގައުމެއްގައި މަދުވާނެ،" ރިޔާޒު ވިދާޅުވި އެވެ.\nނަމަވެސް، ސުވާލަކީ ރާއްޖެ މާކެޓް ކުރިއިރު މި ވާހަކަތައް ދުނިޔެއަށް ބުނެދެވުނު ހެއްޔެވެ؟ މި ކޮންސެޕްޓް އެންމެ ބޮޑަށް ދުނިޔެ އަށް ކިޔައިދޭންވީ ވަގުތު އެކަން ކުރެވުނު ހެއްޔެވެ؟ ކޮވިޑް-19 އިގެ ލޮކްޑައުންތަކާއެކު މުޅި ދުނިޔެ ބަންދުގައި އޮތްއިރު ސަރުކާރުގެ މާކެޓިން ކުންފުނި އެމްއެމްޕީއާރްސީ އާއި ޓޫރިޒަމް މިނިސްޓްރީއަށް އެކަން ކުރެވުނު ހެއްޔެވެ؟\nއެކަންކަން ކުރުމުގެ ބަދަލުގައި ޓޫރިޒަމް މިނިސްޓްރީ އާއި އެމްއެމްޕީއާރްސީގެ ކޯޅުން ނޫން ކަމެއް ނުކުރެ އެވެ. އަދި ކޯޅުން ގަނޑަކަށްފަހު ދެބައި މީހުން ގުޅިގެން ތައްޔާރުކުރި "ދަ ސަން ވިލް ޝައިން އެގެއިން" އިވެންޓުގައި ވެސް ބޭނުންވި މައުލޫމާތެއް ދުނިޔެއަކަށް ނުލިބުނެވެ. އިވެންޓުން ގެނެސްދޭން ހަގީގަތުގައި ޖެހޭނީ އާ ކޮންޓެންޓާއި ޓޫރިޒަމް ހުޅުވާނެ ތާރީހެވެ. އެ އިވެންޓާ ހަމައަށް ވެސް ސަރުކާރަށް ޓޫރިޒަމް ހުޅުވާނެ ތާރީހު ފައިނަލްއެއް ނުކުރެވުނެވެ.\nމީގެ ބަދަލުގައި މި އިވެންޓުގެ ކުރިން ޓޫރިޒަމް މިނިސްޓްރީން އިންޑަސްޓްރީއަށް ހިއްސާ ކުރި ޓޫރިޒަމް ގައިޑްލައިންގައި ބޮޑެތި އަދަދު ތަކެއް ޖެހުންވީ ރާއްޖެއަށް ލިބުނު ބޮޑު ވެގެންވާ ހުތުރަކަށެވެ. އޭގެ ނަތީޖާއަކަށްވީ ހޭވި ހަޑި ސާފު ކުރަން އެތައް ފައިސާއެއް ހޭދަ ކުރަން ޖެހުމެވެ. ކޮވިޑް-19 އާ ހަމައަށް ރާއްޖެ މާކެޓް ކުރަން ކުރަން މިހާތަނަށް ސަރުކާރުން ކުރި ކަމަކީ މިއީ އެވެ.\nސެލްޓަ ވީގޯ ކުޅުންތެރިއެއް ވިޒިޓް މޯލްޑިވްސް ޖެހި ޕްރެކްޓިސް ކިޓުގައި- ފޮޓޯ: ސެލްޓާ\nމާކެޓިންގެ ބޮޑު ބަޖެޓުން ކުރީ ކީއް؟\nކޮވިޑަށް ފަހު ރާއްޖޭގެ ބޯޑަރު މިއަދު ހުޅުވުނުއިރު، މިހާރު ރާއްޖެ މާކެޓް ކުރަން ހަރަދު ކުރަމުން ދަނީ ރާއްޖޭގެ ތާރީހުގައި ވެސް ދިން އެންމެ ބޮޑު ބަޖެޓުންނެވެ. މިދިޔަ އަހަރު ސަރުކާރުން ރާއްޖެ މާކެޓު ކުރަން 10 މިލިއަން ޑޮލަރު (ގާތްގަނޑަކަށް 154 މިލިއަން ރުފިޔާ) މާކެޓިން ކުންފުނި، އެމްއެމްޕީއާރުސީއަށް ދިނެވެ. މީގެ ކުރިން އެވްރެޖު ގޮތެއްގައި މާކެޓިންއަށް އެމްއެމްޕީއާރުސީ އިން ހޭދަކޮށްފައި ވަނީ އެވްރެޖު ގޮތެއްގައި ތިން މިލިއަން ޑޮލަރު (ގާތްގަނޑަކަށް 46 މިލިއަން ރުފިޔާ) އެވެ. އެކަމަކު މި ސަރުކާރު އައިސް މާކެޓިން ބަޖެޓް 200 ޕަސެންޓް ބޮޑު ކުރި އެވެ. މިއީ ރާއްޖޭގެ ޓޫރިޒަމަށް ހެވަކަށް ސަރުކާރުން އެޅި ހަރުދަނާ ފިޔަވަޅެއް ކަމަށް ބުނެވިދާނެ އެވެ.\nމި ބަޖެޓުން ރާއްޖެ އިސްތިހާރު ކޮށްގެން މިދިޔަ އަހަރު 1.7 މިލިއަން ޓޫރިސްޓުން ގެނަ އެވެ. މިއީ ސަރުކާރުން ޓާގެޓް ކުރި 1.5 މިލިއަން މީހުންނަށް ވުރެ އިތުރު ވުމެކެވެ. ނަމަވެސް، ސުވާލަކީ 2017 އިގެ ކުރިން އެވްރެޖު ގޮތެއްގައި 1.3 ނޫނީ 1.4 މިލިއަން މީހުން ގެނެވިފައި، މިދިޔަ އަހަރު 1.7 މިލިއަން މީހުން ގެނައުމަކީ ހަމަ މޮޅު ވުމެއް ބާއެވެ؟ ނޫނީ ކާމިޔާބީއެއް ބާ އެވެ.\nމިދިޔަ އަހަރު ރެކޯޑު އަދަދަކަށް މީހުން ގެނެވުނުއިރު، ރާއްޖޭގެ ސިޔާސީ މާހައުލާއި ދުނިޔެ އޮތް ގޮތާއި 2017 ގެ ކުރީގައި ރާއްޖެ އާއި ދުނިޔެ އޮތް ގޮތަށް ވެސް ބަލަން ޖެހެ އެވެ. ރާއްޖެ އިސްތިހާރު ކުރުމުގެ މަސައްކަތް 2017 ގެ ކުރީގެ އަހަރުތަކުގައި ކުރަމުން ދިޔައިރު، ރާއްޖޭން ބޭރުގައި ފަތުއަޑު ކިޔާފަ ރާއްޖެ "ބޮއިކޮޓް" ކުރި އެވެ. އަދި އޭރުގެ ސަރުކާރުން ދެ ފަހަރެއްގެ މަތިން ރާއްޖޭގައި "ސްޓޭޓް އޮފް އިމަޖެންސީ" އިއުލާނު ކުރި އެވެ. ނަމަވެސް ރިޔާސީ އިންތިހާބަށް ފަހު މުޅި މަންޒަރު ބަދަލުވި އެވެ. ޖުމްލަ ގޮތެއްގައި 2018 ގެ ފަހުން ރާއްޖެ އޮތީ ހިމޭން ކޮށެވެ. އިންތިހާބަށް ފަހު އާ ސަރުކާރު ބޭރުގައި ހެސް ކިޔާފަ ސިޔާސީ ޕީއާރު ހިންގި އެވެ.\nމި ވަރަށް ޕީއާރު ކުޅެ، ބޮޑި ބިޔަ މާކެޓިން ބަޖެޓެއް ހިފައިގެން ކުރެވުނު ވަރާމެދު ސުވާލު އުފެދެ އެވެ. މިދިޔަ އަހަރު އެމްއެމްޕީއާރްސީ އިން 165 އަށްވުރެ ގިނަ މާކެޓިން ހަރަކާތް ހިންގި ކަމަށް ބުނެ އެވެ. ނަމްބަރުން ބަލާނަމަ މިއީ ގިނަ އަދަދެކެވެ. އެކަމަކު ސުވާލަކީ އެއިން ނެރުނު ނަތީޖާ އެވެ. ރާއްޖެއަށް "ބޭރުގެ ނޫސްވެރިން" ނާއި "ސޯޝަލް މީޑިއާގެ ނުފޫޒު ގަދަ" މީހުންގެ ނަމުގައި އެތައް ބަޔަކު ގެނެސްފައިވެ އެވެ. އެކަމަކު މި ނޫސްވެރިން ބޭރުގެ ނޫހެއްގައި ލިޔެފައިވާ ލިޔުމެއް ނުފެނެ އެވެ.\nއެމްއެމްޕީއާރްސީގެ ކުރީގެ މެނޭޖިން ޑިރެކްޓަރުކަން ކުރެެއްވި ހާރިސް މުހައްމަދު ވިދާޅުވި ގޮތުގައި ރާއްޖެ އިސްތިހާރު ކުރާ ގޮތް ބަދަލުކޮށް، އާ ގިނަ މަސައްކަތް ތަކެއް ކުރަން ޖެހެ އެވެ.\n"މިހާރުގެ ހާލަތުން ގަބޫލު ކުރެވެނީ ސްޕެނިޝް ލީގުގެ ސެލްޓާގައި ކުރާ އިސްތިހާރު އެކަނި ކަމަށް ފެންނަން އޮތީ ކަމެއް. މިއީ މި ހާލަތަށް ބޮޑު ވަރެއް. އެ ނޫންކަމެއް ނެތް." ހާރިސް ވިދާޅުވި އެވެ.\nރާއްޖޭގެ ވިޒިބިލީޓީ ހައި ކުރަން ޖެހޭ\nތަޖުރިބާކާރުންގެ ނަޒަރުގައި މި ހާލަތުގައި "ރާއްޖޭގެ ވިޒިބިޓީ ހައިކޮށް" ރާއްޖެ އަންނަން ތިބި މީހުންނަށް ފެންނާނެ ގޮތެއް ހަދައިދޭން ޖެހެ އެވެ. އެ މީހުންގެ ސިކުނޑިއަށް ރާއްޖެ ލައިދޭން ޖެހެ އެވެ. އަދި އެކަމަށް ތައްޔާރުވެ ހާއްސަ ޓީމެއް، ފުރިހަމަ ބާރާއެކު މަސައްކަތް ކުރަން ޖެހޭ ކަމަށް އެފަދަ ބޭފުޅުން ދެކެ ވަޑައިގަންނަވަ އެވެ.\nރާއްޖޭގައި ހިންގާ އެންމެ ލަގްޒަރި އެއް ރިސޯޓް ކަމަށްވާ ވޯލްޑޯފް އެސްޓޯރިއާ، އިތާފުށި ރިސޯޓުގެ އެއް އޯނަރު ކަމަށްވާ މުހައްމަދު އަލީ ޖަނާހު ވިދާޅުވި ގޮތުގައި ކޮވިޑް-19 އަށްފަހު އަލުން މިއަދު ހުޅުވާއިރު ޓޫރިޒަމް ދާއިރާގެ އެކްސްޕާޓުންނާއި ތަޖުރިބާކާރުން ހިމެނޭ ގޮތަށް ހުއްޓުމެއްނެތި ކަންކަން ބެލޭނެ ގޮތެއް ހަމަޖެހެން ޖެހެ އެވެ.\n"މިހާރު އޮންނަ ކޮމެޓީއާ ހިލާފަށް މި ސިނާއަތަށް އަންނަ ބަދަލު 24 ގަޑިއިރު ބެލޭނެ ގޮތެއް ހަދަން އެބަޖެހޭ. އެ ބޭފުޅުންނަށް އެނގޭނެ ދުނިޔެ އަށް އަންނަ ބަދަލު. ރާއްޖޭގެ މާކެޓްތަކަށް އަންނަ ބަދަލު. މިގޮތަށް ގޮސް މުވައްޒަފުންގެ ކަންތައް. މި ހުރިހާ ކަމެއް އެނގޭނެ އެ ބޭފުޅުންނަށް،" ޖަނާ ވިދާޅުވި އެވެ.\nޗައިނާ މާކެޓަށް އިސްތިހާރެއް ނުކުރޭ!\nކޮވިޑް-19 އަށްފަހު ރާއްޖެ ހުޅުވޭއިރު ރާއްޖޭގެ މުހިންމު މާކެޓުތަކަށް ހާއްސަކޮށް ފޯކަސް ކޮށްގެން މާކެޓިން ހަރަކާތްތައް ހިންގަން ޖެހެ އެވެ. ހާއްސަކޮށް ޗައިނާ އިން މީހުން ގެނައުމަށް ވިސްނަން ޖެހެ އެވެ. އެ ގައުމުގެ އެކި މީޑިއަމްތަކުގައި ރާއްޖޭގެ މައުލޫމާތު ދީ އިސްތިހާރު ކުރަން މަސައްކަތް ކުރަން ޖެހެ އެވެ. އެކަމަކު މީގެ އެއްވެސް ކަމެއް ކުރި ކަމެއް މިހާތަނަށް އެމްއެމްޕީއާރްސީން ބުނެފައެއް ނުވެ އެވެ. މީގެ ބަދަލުގައި ގައުމުގެ ސިޔާސީ "ރޯޅި" އެނބުރެމުން ދަނީ އެންމެ ބޮޑު ޓޫރިޒަމް މާކެޓާ ދެކޮޅަށެވެ.\nރާއްޖޭން ހަމައެކަނި ވިސްނަންވީ އިންޑިއާއިން މީހުން ގެންނާކަށް ނޫނެވެ. ދުނިޔެ ހުޅުވެމުންދާ ވަރަށް ރާއްޖެ ދުނިޔޭގައި ކިޔައިދޭން ވެސް ޖެހެ އެވެ. ސުވާލަކީ އެކަން އެބަ ކުރެވޭ ހެއްޔެވެ؟\nއެމްއެމްޕީއާރްސީ ވިޒިޓް މޯލްޑިވްސް މިނިސްޓްރީ އޮފް ޓޫރިޒަމް + އިގްތިސޯދު ދިވެހި ރާއްޖެ އަލުން ހުޅުވާލުން\nޗައިނާ ޓޫރިޒަމް މާކެޓު ރާއްޖެއަކަށް ނެތް!\nސްޓޭ މަތިވުމުން އާމްދަނީ އިތުރު ވެދާނެތަ؟


Mujuthamaah massakayi kuran First lady govaalahvaifi\nމުޖުތަމައުގެ ކުރިއެރުމަށް މަސައްކަތް ކުރަން ފަސްޓްލޭޑީ ގޮވާލައްވައިފި\nރައީސްގެ އަނބިކަނބަލުން ފަޒުނާ އަހުމަދު\nމުޖުތަމައުގެ ކުރިއެރުމަށް މަސައްކަތް ކުރުން އިސް ކުރަން ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަހުމަދު ގޮވާ ލައްވައިފި އެވެ.\nއެކަމަނާ މިކަމަށް ގޮވައިލައްވާފައި ވަނީ، ގައުމީ ޔުނިވާސިޓީ (އެމްއެންޔޫ) އިން "ފުރާތަ" އިގެ ނަމުގައި ކުރިއަށް ގެންދާ ސިލްސިލާ ހަރަކާތް އިފްތިތާހު ކޮށްދެއްވުމަށް މިއަދު ހެނދުނު ބޭއްވެވި ރަސްމިއްޔާތެއްގައި ވާހަކަފުޅު ދައްކަވަމުންނެވެ.\nފަސްޓް ލޭޑީ ވިދާޅުވީ، ފަރުދީ ހެވާއި ލާބަ އައި މަންފާއަކީ މުޅި މުޖުތަމައުގެ ހެވާއި ލާބައާ މަންފާގެ މައްޗަށް ބަރޯސާވެފައިވާ ކަންކަން ކަމަށާއި އެކަން އިހުސާސްވުމާއެކު ކޮންމެ ފަރުދަކަށް ވެސް އިޚްތިޔާރު ކުރެވޭނީ މުޖުތަމައުގެ ލާބައާއި މަންފާ އިސްކޮށް، މުޖުތަމައުގެ ކުރިއެރުމަށް މަސައްކަތް ކުރަން ކަމަށެވެ.\nމީގެ އިތުރުން ދަތިކަމަކަށްވިޔަސް އަމިއްލަ ބޭނުންތައް އެކަނި ފުއްދާލައިގެން ފަރުޖެހެން ނެތްކަން ކޮންމެ ފަރުދަކުވެސް ޤަބޫލު ކުރަން ގޮވައިލައްވާ އެކަމަނާ ވިދާޅުވީ ލިބޭ ކޮންމެ މޮޅަކާއި ލާބައެއް މުޖުތަމައުގެ އެހެން މީހުނާ ހިއްސާ ކުރުމަށް އެދިވަޑައިގަންނަވާ ކަމަށެވެ. އަދި، އެކަން އެގޮތަށް ނުކުރާނަމަ، މުޖުތަމަޢު ނިކަމެތިވެ ބަލިކަށިވެދާނެ ކަމަށާއި، ކޮންމެވެސް ދުވަހަކުން ކޮންމެ ފަރުދަކަށް ވެސް އޭގެ އަސަރާ ކުރިމަތިލާން ޖެހިދާނެކަން ގަބޫލު ކުރާން ޖެހޭނެ ކަމަށެވެ.\nގައުމީ ޔުނިވާސިޓީ ފަޒްނާ އަހުމަދު ފަސްޓްލޭޑީ\nމެޑަމް ފަޒްނާ ކޮވިޑަށް ޕޮޒިޓިވްވެއްޖެ\n"ކުނީގެ މައްސަލަ ހައްލުވާނީ އެންމެން ނުކުމެގެން"\n"ކުދިންގެ ހައްގުތައް ރައްކާތެރި ކުރުމުގައި ދެމި ހުންނާނަން"


Agil aa Shaffan ge marakee badhalu hifumeh: Fuluhun | Mihaaru\nފުލުހުން މިއަދު ބޭއްވި ނޫސްވެރިންގެ ބައްދަލުވުމުގައި ޗީފް އިންސްޕެކްޓާ އޮފް ޕޮލިސް އިޒްމިއާ ވާހަކަ ދައްކަވަނީ. --- ފޮޓޯ: ހުސެއިން ވަހީދު/ މިހާރު\nއާގިލް އާއި ޝައްފާންގެ މަރަކީ ބަދަލު ހިފުމެއް: ފުލުހުން\n21 މާޗް 2019 - 19:08 10 comments\nގދ. ފަރެސްމާތޮޑާ އަށް އުފަން އުމުރުން 18 އަހަރުގެ އާގިލް މަރާލީ މިދިޔަ އޮގަސްޓް މަހުގެ 31 ވަނަ ދުވަހު އެވެ. އުމުރުން 14 އަހަރުގެ ޝައްފާން މަރާލީ، އޭގެ ދެ މަސް ފަހުން އޮކްޓޯބަރު 11 ވަނަ ދުވަހު އެވެ. އެ ދެ މައްސަލައިގައި ތުހުމަތު ކުރެވޭ ހަތް މީހަކު ފުލުހުން ވަނީ ހައްޔަރުކޮށްފަ އެވެ.\nއިސްކަންދަރު ކޮށީގައި ބޭއްވި ނޫސްވެރިންގެ ބައްދަލުވުމުގައި ސަބް އިންސްޕެކްޓަ އޮފް ޕޮލިސް މުހައްމަދު ސާމިހް ވިދާޅުވީ ދެ މަރަކީ ވެސް އެ ދުވަސްވަރު މާލޭގައި ހިނގި ގުރޫޕު މާރާމާރީތަކުގެ ތެރެއިން ބަދަލު ހިފުމުގެ ރޫހެއްގައި ހިނގި ދެ މާރާމާރީ ކަމަށެވެ. ޝައްފާނާއި އާގިލްގެ މަރުގެ މައްސަލައިގައި ތުހުމަތު ކުރެވޭ މީހުން އަދިވެސް ތިބީ ބަންދުގައި ކަމަށް ވެސް ސާމިހް ވިދާޅުވި އެވެ.\nއެގޮތުން އާގިލްގެ މަރުގެ މައްސަލައިގައި ހައްޔަރު ކުރީ ސ. ހިތަދު، ސްވޭހޫހީނާގެ އަލީ މިޖުވާދާއި ލ. ފޮނަދު، ހިޔާ، ހަމްދޫން ހަމްޒަތު އަދި ހއ. ދިއްދޫ، ސްނޯބާޑް އިބްރާހިމް ބިޝާމެވެ. އެ މީހުންގެ މައްޗަށް ދައުވާ ކުރުމަށް ކްރިމިނަލް ކޯޓަށް ފޮނުވާފައިވާ ކަމަށް ވެސް ސާމިހް ވިދާޅުވި އެވެ.\nޝައްފާންގެ މަރުގެ މައްސަލައިގައި ހައްޔަރު ކުރީ ސ. ހިތަދޫ، މަލަ، މުހައްމަދު އައިމަން ހަބީބު އާއި ސ. މަރަދޫ، މޫންލައިޓް ގްލޯރީ، ހަސަން ނަބާހު، ސ. ހިތަދޫ ޗަމަން، ހުސައިން ނިހާދު އަހްމަދު އަދި މއ. ޓޮމާޓޯ ފްލާވާ، ހުސައިން ޖައިލަމް އެވެ. މި ހަތަރު މީހުންނަކީ ވެސް މަސްތުވާތަކެއްޗާއި ވައްކަން އަދި ފޭރުމާއި މާރަމާރީގެ ކުށުގެ ރެކޯޑު އޮންނަ ހަތަރު މީހުން ކަމަށް އޭނާ ވިދާޅުވި އެވެ.\nޝައްފާންގެ މަރުގެ މައްސަލަ ނިމެންދެން އެމީހުން ތިބީ ބަންދުގައި ކަމަށް އޭނާ ވިދާޅުވި އެވެ.\nދެ މައްސަލައިގައި ހައްޔަރު ކުރީ އުމުރުން 19 އަހަރާއި 27 އަހަރާ ދެމެދުގެ ފިރިހެނުންނެވެ.\nއިތުރު ލިޔުންތައް ފުލުހުން ހަމަނުޖެހުން ގޭންގް ހަމަނުޖެހުން މާލެ މަރު


BREAKING NEWS: Kujakaai Behunu Dhon Bappa Ah Hamalaa Dhee Zaham Kollaifi - Vaguthu\nހުޅުމާލޭގައި ކުޑަކުއްޖަކާއި ބެހުނު ދޮންބައްޕައަކަށް ބަޔަކު ހަމަލާދީ އޭނާ ޒަހަމް ކޮށްލައިފިއެވެ.\nއޮންލައިން ނޫސް "ވޮއިސް" އިން ބުނީ ކުޑަކުއްޖާއާއި އޭނާގެ ދޮންބައްޕަ ބެހުނުކަން މީގެ ދެ ދުވަަސް ކުރިން ފުލުހުންނަށް ރިޕޯޓް ކުރި ކަމަށެވެ. ނަމަވެސް ދޮންބައްޕަ އަށް ފުލުހުން އެއްވެސް ފިޔަވަޅެއް އަޅާފައެއް ނުވެއެވެ.\nމައްސަލަ ރިޕޯޓް ކުރުމުން ފުލުހުން އެއްވެސް ފިޔަވަޅެއް ނާޅައި ދެދުވަސް ވެފައި ވަނިކޮށް އާއްމު ބަޔަކު މިރޭ ވަނީ ކުއްޖަކާއި ބެހުނު ކަމަށް ތުހުމަތު ކުރެވޭ ދޮންބައްޕަގެ ގައިގައި ތަޅައިގަނެ، ބޯ ފަޅާލާފައެވެ.\nމި ހާދިސާ ހިނގި ސަރަހައްދުގައި ފުލުހުން ހަރަކާތްތެރިވިއެވެ. ނަމަވެސް ކުއްޖަކާއި ބެހުނު ކަމަށް ތުހުމަތު ކުރެވޭ ދޮންބައްޕަ އަދިވެސް ހައްޔަރުކޮށްފައެއް ނުވެއެވެ.\nހުޅުމާލޭގައި މިރޭ މާރާމާރީއެއް ހިނގިކަން ފުލުހުން ވަނީ ކަށަވަރު ކޮށްދީފައެވެ.\nފުލުހުން ވިދާޅުވީ މިރޭ 8:24 ހާއިރު ހިންގި އެ މާރާމާރީގައި އަނިޔާވެފައިވަނީ 41 އަހަރުގެ ދިވެހި ފިރިހެނަކަށް ކަމަށެވެ.\nއޭނާއަށް ހުޅުމާލޭ ހޮސްޕިޓަލުގައި އަންނަނީ ފަރުވާ ދެމުންނެވެ. އޭނާ އަށް ލިބުނު އަނިޔާގެ ތަފްސީލެއް އަދި ލިބިފައެއް ނުވެއެވެ.\nޖިންސީ ގޯނާގެ ތުހުމަތު ކުރެވޭ ބައެއް މީހުންނަށް ހުޅުމާލޭގައި މީގެ ކުރިން ވެސް ހަމަލާދީ ޒަހަމް ކޮށްލާފައި ވެއެވެ.\nއާއިލާ މީހެއްގެ ފަރާތުން އަންހެން ކުއްޖަކަށް ޖިންސީ ގޯނާ ކުރި މައްސަލައެއް\nސެޕްޓެމްބަރު 13, 2021 00:31\nދޮން ބައްޕަ ހައްޔަރު ކުރޭ\nސެޕްޓެމްބަރު 13, 2021 01:00\nއެގޮތަށް ތަޅައި އަނިޔާކޮށްގެން ނުވާނެ. ޤާނޫނު ތަންފީޒުކުރާނީ ދައުލަތުން. ތެޅި ބަޔަކުވެސް އެކުރަނީ ކުށެއް ނޫންބާ!؟\nސެޕްޓެމްބަރު 13, 2021 02:32\nޙަމަޔާ އިންސާފު ގެއްލި ރައީތުން އަމިއްލަޔައް އިންސާފު ހޯދާ ހިސާބައް ދިއުމަކީ ވަރަށްދެރަ ކަމެތް ކޯޓު ތަކުންވެސް ހުކުމް ކުރަނީ ނިކަމެތި މީހާޔައް ނިކަެތިކޮށް ބޮޑުމީހާޔައް ބޮޑުކޮށް އެކަމުގެ ނަތީޖާ މިފެންނަނީ\nސެޕްޓެމްބަރު 13, 2021 05:38\nރޫލްއޮފްލޯ ފުލުހުން ބެލުމަށް ދެދުވަސް އޭގެފަހުން އާއްމުން އެމީހަކާ ނުވަތަ އެބަޔަކާ ދޭތެރޭ ފިޔަވަޅު އަޅަންވީ ތިޔަހެދީ ރަނގަޅަށް.\nސެޕްޓެމްބަރު 13, 2021 06:19\nއަނެއްކާ ބަންދުނުކޮށް ފިޔަވަޅު ނާޅައިގެން މިއުޅެނީ ހޯރައިއްބެގެ ތިމާގެ މީހެއްވީމަތަ ؟\nސެޕްޓެމްބަރު 13, 2021 06:46\nރައްޔަތުން އެމީހަކު އެމީހެއްގެ އިންސާފު ހޯދަންޖެހިފަ މިހާރުމިއޮތީ މިހާރަކު އިތުބާރު ކުރާވޭ ށަރުއީމަރުހަލާއެނެތް ގައުމަކު ލައިވު ކޮއްބާށްވާށަރިއަށް ތަކުނާ ފަޑިޔާރުންގެ ވާހަކަތަކުން ވެސް މިހާރު އިންސާފުވެރި ށަރިއަތެ ނުހިގާނެކަން ޔަގީންވޭ ހަމަރަގަޅަ އެކަންއެކުރީ\nސެޕްޓެމްބަރު 13, 2021 07:53\nމީ ހަމަ ޒިން މާ ނަގަންތިބޭ މީހުންގެ ދޯހަޅިސިޔާސަތުގެ ސަބަބުން ވާހަކަ ކަންތައް.\nސެޕްޓެމްބަރު 13, 2021 08:57\nއެންމެ ފުރަތަމަ ހައްޔަރުކުރާނީ ތެޅިމީހުން. ބަލަން ތިބޭ..\nސެޕްޓެމްބަރު 13, 2021 23:18\nކޮންމެ ބަޔަކަސް މަފަހަރު އެހެދީ ހަދަންވީ ގޮތް\nހަމަޔާ އިންސާފު ކަނޑައަޅަން ތިބޭ މީހުން އެކަން ނުކުރީމަ ވާނެ ގޮތް ތިޔަ ފެންނަނީ


ރައީސުލްޖުމްހޫރިއްޔާއަށް2ކޮމިޝަން އުފައްދަވަން ޖެހިވަޑައިގަތީ މައްސަލަތައް ބެލުމުގަ މުއައްސަސާތައް ފޭލްވެފައިވާތީ!\nއާރޓިކަލްކިޔުމަށް ހޭދަވާނެކަމަށް ބެލެވެނީ :9މިނެޓް, 55 ސިކުންތު\nރައީސުލްޖުމްހޫރިއްޔާއަށް2ކޮމިޝަން އުފައްދަވަން ޖެހިވަޑައިގަތީ މައްސަލަތައް ބެލުމުގަ މުއައްސަސާތައް ފޭލްވެފައިވާތީއެވެ. ފައުޅުކަން ބޮޑު ގޮތެއްގައި ކުރެވުނު ބޮޑެތި ތުހުމަތުތަކުގެ މައްސަލަތައް ނުބެލި ފޭލްވެފައިވާތީއެވެ. އެމްއެމްޕީއާރުސީގެ މައްސަލަ އަދީބާއި ހަމައިން ހުއްޓުނީ ކަމަށް ރައީސް ޔާމީން ވިދާޅުވުމުން ތަޙްޤީޤް ތަކުގައި ތަޅުލެވުނީތީއެވެ. ރައީސް ޔާމީނުގެ އަމިއްލަފުޅު އެކައުންޓަށް ޖަމާކުރިކަން ސާބިތުވި 1 މިލިއަން ޑޮލަރުގެ މައްސަލަ ނުނިންމައި ފައިލްކުރީތީއެވެ.\n2 ކޮމިޝަން އުފައްދަވަން ރައީސުލްޖުމްހޫރިއްޔާއަށް ޖެހިވަޑައިގެންނެވި ސަބަބު އިއްޔެވެސް ވަރަށް ރީތިކޮށް ހާމަވިއެވެ. ވަޒީރުންނަށް ރުހުން ދޭން ބެލުމުން އޭސީސީ އިން ބުނަނީ2މިނިސްޓަރެއްގެ މައްސަލަ އެތަނުގައި އެބަ އޮތް ކަމަށެވެ. އެ މައްސަލަތައް އެތަނުގައި އޮންނަތާ ވީ ކިތައް އަހަރުކަމެއް ނުބުނެއެވެ. ނުބެލި އޮތީ ކީއްވެގެން ކަމެއް ނުބުނެއެވެ.\nޢަލީ ވަޙިދުގެ މައްސަލައަށް ބަލާއިރު އެއީ އެމްޑީޕީގެ ސަރުކާރުގެ ދުވަސްވަރުގެ ތުހުމަތެވެ. ޢަލީ ވަޙީދު ރާއްޖެއިން ފުރާވަޑައިގަތީ އެމްޑީޕީގެ ވެރިކަން ނިމި ރައީސް ޑރ. ވަޙިދުގެ ވެރިކަން ވެސް ނިމި އަދި ރައީސް ޔާމީނުގެ ވެރިކަމުގެ2ވަނަ އަހަރުއެވެ. ތުހުމަތުތަކަށް7އަހަރުފަހުންނެވެ. މިހާރު މިވަނީ 10 އަހަރު ފުރިފައެވެ. 10 އަހަރު ފަހުން މައްސަލައެއް އެބަ އޮތް ކަމަށް ބުނުމަކީ ޤާނޫނީ ގޮތުން ކުރެވޭނެ ކަމެއް ބާވައެވެ! އަދި އެއީ މީހުން ފަޟީޙަތްކުރުން ނޫން ބާވައެވެ!\nޢާޠިފާ ހުންނެވީ ރާއްޖޭގައެވެ. މައްސަލަ ބަލައި ގޮތެއް ނިންމާފައެއް ނުވެއެވެ. އެހެންކަމަށްވާއިރު ރައީސް ޔާމީނުގެ ވެރިކަމުގެ މައްސަލަތައް ބަލަން އެފަދަ ކޮމިޝަންތަކާއި ހަވާލުކޮށްފިނަމަ 2030 ގެ ކުރިން މައްސަލަ ބަލައި ނިމޭނެ ކަމުގެ އެއްވެސް އުންމީދެއް ނެތެވެ.\nރައީސް މައުމޫނުގެ ވެރިކަމުގައި އެއް މަސައްކަތަކަށް2ބިލް ހުށަހަޅައިގެން ދައުލަތުގެ މުއައްސަސާއަކުން ފައިސާ ނެގި މައްސަލައެއް ފެންމަތިވިއެވެ. އެކަމަށް ވީގޮތެއް އެނގޭ މީހަކު މިހާރު ހުރިކަމެއް ނުއެނގެއެވެ. ޕީޖީއަށް ދައުވާ ކުރަން ފޮނުވި ވާހަކައެއް އަޑުއިވުނެވެ. ނަމަވެސް އެކަމުގައި ބައިވެރިވިކަމަށް ރިޕޯޓުގައި ބަޔާންކޮށްފައިވާ މުވައްޒިފުން އެއިރުން ފެށިގެން އަދިވެސް ތިބީ ސަރުކާރުގެ އިސް ވަޒީފާތަކުގައެވެ. އެކަން ކުރި ކުންފުނީގެ އިސްވެރިއަކު މިހާރު ގެންދަނީ އަންނަ މަޖިލީހުގެ އިންތީޚާބަށް ކުރިމަތިލައި ކެންޕޭނު ކުރަމުންނެވެ.\nދައުލަތުގެ ފައިސާއާއި މުދަލަށް ޚިޔާނާތްތެރިވުމުގެ މައްސަލަތަކާއި، ގޮތް ނުއެނގޭ މަރުތަކުގެ މައްސަލަތައް ބެލުމަށް ރައީސުލްޖުމްހޫރިއްޔާ އުފެއްދެވި2ކޮމިޝަނުގެ މަސައްކަތްތައް ވީހައި އަވަހަކަށް ފުރިހަމަކުރުމަށް ފުރުޞަތު ދޭން ޖެހެނީ މިފަދަ ސަބަބުތަކަށްޓަކައެވެ. އަދި އެކޮމިޝަނުގެ މަސައްކަތްތަކަށް އެއްބާރުލުން ދޭން ޖެހެނީ ވެސް މިފަދަ ސަބަބުތަކަށްޓަކައެވެ.\n2 ކޮމިޝަނަށް ބޭނުންވާ ޤާނޫނީ ބާރުވެރިކަން ހޯދުމަށް ސަރުކާރުގެ ފަރާތުން އެދެ ބިލު މަޖިލީހަށް އިއްޔެ ހުށަހެޅުއްވީ އަލިފުށީ ދާއިރާގެ މެންބަރު މުޙައްމަދު ރަޝީދު ޙުސައިން އެވެ. ހުށަހެޅުމާއިއެކު ބައެއް މެންބަރުން ވަނީ ބިރުން ތެޅިފޮޅެން ފަށައިފައެވެ. ބިލުގެ ބޭނުމަކީ ތިމަންނަ އާއި މިވެނި އެވެނި ބައަކު ހައްޔަރުކުރުން ކަމަށްވެސް ބައެއް މެންބަރުން ބުނެފައިވެއެވެ. އަދި ބިލާއި ގުޅިގެން ޕީޕީއަމަށް ނިޞްބަތްވާ ބައެއް މެންބަރުން އިއްޔެ ވަނީ މަޖިލީހުގައި އިހުތިޖާޖުކޮށް މުޒާހަރާ ވެސް ކޮށްފައެވެ.\nރައީސް ޔާމީނު ރޭ ވަނީ2ކޮމިޝަނު އުފެއްދުމާއި ދެކޮޅަށް ވާހަކަފުޅު ދައްކަވައިފައެވެ. އެ މަސައްކަތްތައް ސަރުކާރުގެ ކަމާއިބެހޭ މުއައްސަސާތަކުން ކުރެވޭނެ ކަމަށްވެސް ވިދާޅުވެފައެވެ. އެއީ ރަނގަޅު ވާހަކަފުޅެކެވެ މަސައްކަތް ކުރެވޭނެއެވެ. ކުރަން ފެށޭނެއެވެ. ނުއެނގެނީ ނިމޭނީ ކޮން އަހަރަކު ކަމެވެ.\n2 ކޮމިޝަނުގެ ބިލާއިބެހޭ އިތުރު ބައެއް ތަފްޞީލް: (ބިލް ހުށަހެޅުއްވި މެންބަރުގެ ވާހަކަފުޅުން)\nމި ބިލަކީ، ދައުލަތުގެ ފައިސާއާއި މުދަލަށް ޚިޔާނާތްތެރިވުމުގެ މައްސަލަތަކާއި ، ގޮތްނޭނގެ މަރުތަކުގެ މައްސަލަތައް ބެލުމުގެ ބިލު. މި ބިލު ހުށަހަޅަންޖެހުނު މައިގަނޑު އެއް ސަބަބަކީ، މި ބިލުގައި އަޅުގަނޑުމެން ވާނެ ހިމަނާފައި، ފުރަތަމަ ވަޢުދެއްގެ ގޮތުގައި ކުރަން ބުނުއްވި ކަންތައް؛ އި އްޒަތްތެރި ރައީސުލްޖުމްހޫރިއްޔާ ފުރަތަމަ ދުވަހު ވަނީ ދެ ކޮމިޝަނެއް އުފައްދަވާފަ. އެ ދެ ކޮމިޝަނަށް ބާރުދިނުމުގެ އިތުރުން މުޅި ޖުމުލަކޮށް ގާނޫނީ އިމުގެ ތެރެއިން މި ކަންތައް ތަޙުޤީޤުކޮށް ކުރިއަށް ގެންދެވޭނެ އޮނިގަނޑެއް ގާނޫނީ ހަމަތަކުން ހޯދުމަށް ހުށަހެޅޭ ބިލެއް މި ބިލަކީ. އެގޮތުން ، މިހާރު އުފައްދަވަ އިފައި ވާ، މަރާލެވިފައިވާ މީހުންނާއި، ގެއްލުވަ އިލެވިފައިވާ މީހުންގެ މައްސަލަތައް ތަޙުޤީޤުކުރުމުގެ ކޮމިޝަނެއް ވެއްޖެ. އަދި ހަމަ އެގޮތަށް ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓު ރިކަވަރީގެ ނަމުގައި ކޮމިޝަނެއް އުފައްދަވާފައި ވެއްޖެ. މި ދެ ކޮމިޝަނަށް ބާރު ދިނުމަށްޓަކައި، ގާނޫނީ ގޮތުން އެކަން ކުރެވޭނެ ހަމައެއް މި ގާނޫނުގެ ދަށުން ލިބިގެންދާނެ. މި ގާނޫނަކީ 1 ޖެނުއަރީ 2012 އިން ފެށިގެން 17 ނޮވެންބަރު 2018 ގެ ނިޔަލަށް ދައުލަތުގެ ފައިސާއަށް ވެފައިވާ ޚިޔާނާތްތަކުގެ މައްސަލަތަކާއި، ކޮރަޕްޝަނުގެ މައްސަލަތައް ބެލުމަށާއި އެކި އެކި ސަބަބުތައް މެދުވެރިވެގެން އެކަށީގެންވާ މިންވަރަށް ތަޙުޤީޤުނުކުރެވި ހުރި މައްސަލަތައް ތަޙުޤީޤުކޮށް، އޭގެ ޙަޤީޤަތް ހޯދައި، މައްސަލަތައް ބަލައި އިންސާފު ހޯދައިދިނުމަށް މަސައްކަތްކުރުމުގެ ޚާއްޞަ އިޖްރާއަތެއް އެކަށައެޅުމުގެ ގާނޫނެއް.\nމި ގާނޫނު ހުށަހެޅުމުގެ މަޤްޞަދުގެ ތެރޭގައި ތަޙުޤީޤުނުކޮށް ދޫކޮށްލާފައި ހުރި، އެކަށީގެންވާ މިންވަރަށް ތަޙުޤީޤުނުކުރެވި ހުރި ގެއްލިފައިވާ މީހުންގެ މައްސަލަ ދެނެގަނެ، އަލުން ތަޙުޤީޤުކޮށް ޙަޤީޤަތް ހޯދުން މި ގާނޫނުގެ ދަށުން ލިބިގެންދާނެ ކޮމިޝަންތަކަށް. ޒިންމާދާރުވާންޖެހޭ ފަރާތްތައް ގާނޫނުގެ ތެރެއިން ޖަވާބުދާރީކުރުވުން. މީގެއިތުރުން، ގެއްލިފައިވާ ފައިސާ އަނބުރާ ހޯދުމަށް އަޅަންޖެހޭ ފިޔަވަޅުތައް އެޅުން. މި ގާނޫނުގެ ދަށުން އެކަން ވެސް ފަހިވެގެންދާނެ. މަޤްޞަދު ހާސިލުކުރުމަށްޓަކައި ކޮމިޝަނެއް ނުވަތަ ކޮމިޝަންތަކެއް އުފެއްދުމުގެ ބާރު އިއްޒަތްތެރި ރައީސުލްޖުމްހޫރިއްޔާއަށް މި ބިލުގެ ދަށުން ލިބިގެންދާނެ. މި ގާނޫނު ފާސްވުމުން، ރައީސުލްޖުމްހޫރިއްޔާ އުފެއްދެވި ކުރިން އަޅު ގަނޑު ދެންނެވި ދެ ކޮމިޝަން ގާނޫނީ ގޮތުން ވުޖޫދަށް އައިސް، އެކަން ކުރެވޭނެ މަގު ފަހިވެގެންދާނެ. މި ދެ ކޮމިޝަނަކީ ދަޢުވާކުރުމާއި ދަޢުވާ ލިބިގަތުމުގެ ބާރު، އަދި ޖިނާޢީ ކުށްތައް ތަޙުޤީޤު ބާރު ލިބިފައިވާ ތަޙުޤީޤީ އިދާރާތަކެއްގެ ގޮތުގައި ހަމަޖެހިގެންދާނެ.\nރައީސުލްޖުމްހޫރިއްޔާއަށް މި ކޮމިޝަންތަކަށް5މެންބަރުން ޢައްޔަންކުރުމުގެ އިޚުތިޔާރާއި ބާރު މި ގާނޫނުގެ ދަށުން ލިބިގެންދާނެ. އަދި މީގެއިތުރުން، ރާއްޖެއިން ބޭރުގެ7އިންވެސްޓިގޭޓަރުންގެ އެހީތެރުކަން ހޯދޭނެ މަގު މި ގާނޫނުގެ ދަށުން ފަހިވެގެންދާނެ. މޯލްޑިވްސް ޕޮލިސް ސަރވިސް އިން މި ތަޙުޤީޤުތަކަށް ބޭނުންވާ މަޢުލޫމާތުތައް ހޯދުމަށް އެދުމުގެ ބާރު މިކޮޝަންތަކަށް ލިބިގެންވޭ. ހަމައެއާއެކު ކޯޓުތަކުން، ކޯޓުގެ އަމުރު ހޯދަންޖެހޭ ފަރާތްތަކަށް އަމުރަށް އެދި ހުށަހެޅުމުގެ ބާރު ވެސް މި ކޮމިޝަންތަކަށް ލިބިގެންދާނެ. ތުހުމަތުކުރެވޭ ފަރާތްތަކުގެ ބޭންކު އެކަ އުންޓުތައް ހިފެހެއްޓުމަށް ބޭންކުތަކަށް އެދުމުގެ އިޚްތިޔާރީ ބާރު ވެސް މި ކޮމިޝަނަށް ލިބިގެންދާނެ. ޝަރީޢަތްކުރުމާއި ދަޢުވާ ހިންގުމަށް، މިކަން ކުރުމަށް ޚާއްޞަ އޮފީހެއް ޕީ.ޖީ އޮފީހާ ވަކިން ޤާއިމުކުރަން ގާނޫނުގެ ދަށުން އެބަޖެހޭ. މިކަން ކު ރުމަށްޓަކައި އެސިސްޓެންޓް ޕްރޮސިކިއުޓަރ ޖެނެރަލްގެ ދަށުން ހިންގާ ޚާއްޞަ ޑިޕާޓްމަންޓެއް ޕީ.ޖީ އެކުލަވައިލަންޖެހޭ. ތަޙުޤީޤަށްފަހު ޕީ.ޖީއަށް މައްސަލަ ފޮނުވުމުން، 15 ދުވަހުގެ ތެރޭގައި ދަޢުވާ އުފުލުމާ މެދު ގޮތެއް ނިންމަން ޕީ.ޖީ އޮފީހުން ނިންމަވައި، ޝަރީޢަތަށް ފޮނުވަންޖެހޭނެ. ޝަރީޢަތަށް ފޮނުވުމާއެކު 60 ދުވަހުގެ ތެރޭގައި މި މައްސަލައިގެ ފުރަތަމަ މަރުޙަލާ ކޯޓުން ނިންމަންޖެހޭ. ހަމައެއާއެކު 30 ދުވަސް ތެރޭގައި ހައިކޯޓުގެ އިސްތިޢުނާފަށް ހުށަހަޅުއްވައިފި ނަމަ، ހައިކޯޓުން މި މައްސަލަ ބަލައި ނިންމަންޖެހޭ. ސުޕްރީމް ކޯޓަށް މި މައްސަލަ އިސްތިޢުނާފަށް ހުށަހަޅުއްވައިފި ނަމަ، ހަމަ އަނެއް 30 ދުވަހުގެ ތެރޭގައި މައްސަލަ ބަލައި ނިންމަންޖެހޭ. އެހެންވީމާ، މި ކަމަކީ މިހާރުން މިހާރަށް އަޅުގަނޑުމެންނަށް ކުރަންޖެހިފައި އޮތް ކަމެއް. އަޅުގަނޑުމެންނަށް މާޒީވެދިޔަ، ޚާއްޞަކޮށް5އަހަރުގެ ތެރެއިން ފެނިގެން، އެނގިގެންގޮއްސަ އޮތީ ރައް ޔިތުންގެ ފައިސާއަށް ބޮޑެތި ހިޔާނާތްވެފައިވާކަން. އަމިއްލަ އިޢުތިރާފުންނާއި ތަފާތު އެކި ގޮތްގޮތުން އަޅުގަނޑުމެންނަށް ހާމަވެގެންދޭ ރައްޔިތުންގެ ފައިސާއިން ބޮޑު އަދަދެއް ވަނީ ގެއްލިފައިކަން. ހަމައެއާއެކު ގޮތް ނޭނގި މަރުވެފައި އަދި ގެއްލިފައި ތިބި ތަފާތު އެތައް ފަރުދުންނެއް ވަނީ މި ރާއްޖޭގައި ޙަޤީޤަތް ނުހޯދި. މި ސަބަބުތަކަށްޓަކައި އަޅުގަނޑުމެން ސަރުކާރު އައުމުގެ ކުރިން ވީ ވަޢުދެއް ، ވެރިކަމުގެ އެންމެ ފުރަތަމަ ދުވަހު ފަށައިގަނެ މިކަމަށް ޙައްލެއް ހޯދަން. މިގޮތުން އަޅުގަނޑުމެން މި ފަށާ މަސައްކަތުން އިރާދަކުރެއްވިއްޔާ ދިވެހި ރައްޔިތުންނަށް ޙައްޤުތައް ހިމާޔަތްކުރެވި ، ގެއްލިފައި ހުރި ބޮޑެތި އަދަދުގެ ފައިސާތައް އަލުން އަޅުގަނޑުމެންގެ ސަރުކާރަށް ހޯދޭނެ މަގުފަހިވެގެންދާނެ ކަމެއް. ހަމައެއާއެކު މިހާތަނަށް ރާއްޖޭގެ ގޮތް ނޭނގި ގެއްލިފައި ނުވަތަ މަރުވެފައި ތިބި މީސްމީހުންގެ ތަޙުޤީޤުތައް ހުއްޓިފައި އޮތް އޮތުން އަލުން ބެލޭނެ ގޮތް ފަހިވެ، އޭގެ ޙައްޤު އަދަބު ދޭންޖެހޭ ފަރާތްތަތަކީ ކޮބައިކަން އަޅުގަނޑުމެންނަށް ދެނެގަނެވި، އެ ޢާއިލާތަކަށް ލިބެންޖެހޭ ހިތްހަމަޖެހުމާއި އުފާ މި ބިލުގެ ދަށުން އަޅުނޑުމެންނަށް ލިބިގެންދާނެ. އަޅުގަނޑު އުއްމީދުކުރަނީ، މި ބިލަށް އިއްޒަތްތެރި ހުރިހާ މެންބަރުން ތާއީދުކުރައްވައި، ވޯޓުދެއްވައި، މިކަން ދިވެހި ރައްޔިތުންނަށްޓަކައި ކޮށްދެއްވަން ވަރަށް ބޮޑަށް އާދޭހާއި އިޙްތިރާމާއެކު އެދެން:


Hulhumale vaccine centre Hulhumale Hospital ah badhalukohfi\nކުރީގެ ހުޅުމާލެ ވެކްސިން ސެންޓަރު ކައިރީގައި ހަދާފައި އޮތް ކިއުއެއް--ފޮޓޯ:ސަން\nހުޅުމާލެ ވެކްސިން ސެންޓަރު ހުޅުމާލެ ހޮސްޕިޓަލަށް ބަދަލުކޮށްފި\n31 ޖުލައި 2021 - 11:14:37\nހުޅުމާލެ ވެކްސިން ސެންޓަރު ހުޅުމާލެ ހޮސްޕިޓަލަށް ބަދަލުކޮށްފިއެވެ.\nހުޅުމާލޭގައި މީގެ ކުރިން ވަނީ ޓްރީޓޮޕް ހޮސްޕިޓަލާއި މާލެ ހިޔާ ދޭއް ފުރަގަހުގައި ހުންނަ މާލެ ސާމްޕަލް ކަލެކްޝަން ސެންޓަރާއި ޖެހިގެން ވެސް ކުރިއަށް ގެންގޮސްފައެވެ. ހުޅުމާލެ ހޮސްޕިޓަލުގައި މީގެ ކުރިން ވެސް ވެކްސިން ހިދުމަތް ދީފައިވާއިރު، އެ ހިދުމަތް ހުއްޓާލީ ކޮވިޑް ޖެހޭ މީހުންގެ އަދަދު އިންތިހާއަށް އިތުރުވެ، ކޮވިޑް ބަލި މީހުންނަށް ހާއްސަ ހޮސްޕިޓަލަކަށް ހުޅުމާލެ ހޮސްޕިޓަލް ހެދުމާ ގުޅިގެންނެވެ.\nހުޅުމާލެ ވެކްސިން ސެންޓަރު ހުޅުމާލެ ހޮސްޕިޓަލަށް އަލުން ބަދަލުކުރަން ނިންމާފައިވާއިރު، މާލެ ސަރަހައްދުގައި އެސްޓްރާޒެނެކާ ވެކްސިން ދިނުމަށް ވަނީ ނިންމާފައެވެ. އެ ވެކްސިން ޖަހަން ބޭނުންވާ ފަރާތްތަކުން ޖެހޭނީ ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ޕޯޓަލް މެދުވެރިކޮށް އެޕޮއިންޓުމެންޓު ހައްދާށެވެ.\nއެ ޕޯޓަލް މެދުވެރިކޮށް ވެކްސިންޖަހަން ދާން ބޭނުންވާ ދުވަހާއި ވަގުތު އިޚުތިޔާރުކުރެވޭނެއެވެ. އެއިރުން އެޕޮއިންޓުމެންޓު ލިބުނު ކަން ޔަޤީންކޮށްދޭ މެސެޖެއް ލިބޭނެއެވެ. ޕޯޓަލް މެދުވެރިކޮށް މިގޮތަށް އެޕޮއިންޓުމެންޓު ހެއްދުމުގައި ދަތިތަކެއް ކުރިމަތިވާ ފަރާތްތަކުން 1676 ނަންބަރަށް ގުޅުމުން އެހީތެރިކަން ލިބޭނެ ކަމަށް އެޗްޕީއޭއިން ބުނެފައިވެއެވެ.\nކޮވިޝީލްޑް ވެކްސިނުގެ ފުރަތަމަ ޑޯޒް ޖެހުމަށްފަހު ދެވަނަ ޑޯޒް ނުޖަހައި ތިބި ފަރާތްތަކަށް ދެވަނަ ޑޯޒްގެ ގޮތުގައި އެސްޓްރާޒެނެކާ ވެކްސިން ޖެހޭނެ ކަމަށްވެސް އެޗްޕީއޭއިން ބުނެފައިވެއެވެ.\nސޯޝަލް ސެންޓަރު، އިސްލާމިކް ސެންޓަރު، އާޓް ގެލެރީ، ދަމަނަވެށި، ވިލިމާލެ ޔޫތު ސެންޓަރު އަދި ހުޅުމާލެ ހޮސްޕިޓަލުގައި އެސްޓްރާޒެނެކާ ވެކްސިން ޖަހައިދޭނެއެވެ. ހުޅުމާލެ ހޮސްޕިޓަލުގައި ވެކްސިން ޖަހާނީ ހެނދުނު 9.00 އިން ފެށިގެން ހަވީރު 5.00 އަށެވެ. އަދި އެހެން މަރުކަޒުތަކުގައި ވެކްސިން ޖަހައިދޭނީ ހެނދުނު 9.00 އިން ފެށިގެން ހަވީރު 4.00 އަށެވެ.


Bagladesh'ga thibi Rohingya muslim kudakudhinnah thauleemu...\nބަންގްލަދޭޝްގައި ތިބި ރޮހިންޖާ މުސްލިމް ކުޑަކުދިންނަށް ތަޢުލީމު އުނގެނުމުގެ ފުރުޞަތު\nބަންގްލަދޭޝްގައި ބައިމިލިޔަނެއްހާ ރޮހިންގާ މުސްލިމް ކުޑަކުދިން އެބަތިބި\nފުރަތަމަ ފުރުޞަތު ދޭން ނިންމާފައިވަނި 10 ހާސް ކުދިންނަށް\nކ. މާލެ | 28 ޖެނުއަރީ 2020 | އަންގާރަ 23:10 | 4,626\nރެފިއުޖީ ކޭމްޕުގައި ޤާއިމުކޮށްފައިވާ މަދަރުސާއެއް - އަލްއަރަބިއްޔާ\nބަންގްލަދޭޝްގައި ދިރިއުޅޭ ރޮހިންޖާ މުސްލިމް ކުޑަކުދިންނަށް، ބަންގްލަދޭޝްގެ ތަޢުލީމީ ނިޒާމުގެ ތެރެއިން އުނގެނުމުގެ ފުރުޞަތު އެޤައުމުގެ ސަރުކާރުން ފުރަތަމަ ފަހަރަށް ދީފިއެވެ.\n2017 ވަނަ އަހަރު މިޔަންމާ އަސްކަރިއްޔާއިން އެޤައުމުގެ ރަޚައިން ސްޓޭޓުގައި ރޮހިންގާ މުސްލިމުންނާއި ދެކޮޅަށް ހިންގި ޤަތުލްޢާންމާއި ގުޅިގެން ޤައުމުދޫކޮށް، އެއްމިލިއަޔަނަށް ވުރެ ގިނަ މީހުން ބަންގްލަދޭޝަށް ހިޖުރަކޮށްފައިވާއިރު، މީގެ ތެރޭގައި ބައި މިލިއަން ކުޑަކުދިން ހިމެނެއެވެ. ބަންގްލަދޭޝްގެ ސަރުކާރުން ރޮހިންގާއިންގެ ކުޑަކުދިންނަށް އެޤައުމުގެ ރަސްމީ ތަޢުލީމީ ނިޒާމުގެ ތެރެއިން އުނގެނުމުގެ ފުރުޞަތު މިހުޅުވާލީ، އެޤައުމުގެ އިންސާނީ ޙައްޤުތަކަށް މަސައްކަތް ކުރާ ފަރާތްތަކުން ސަރުކާރަށް ކުރި ފިއްތުންތަކުގެ ނަތީޖާއެއްގެ ގޮތުންނެވެ.\nފާއިތުވެދިޔަ އަހަރުތަކުގައި، ރޮހިންޖާ ކުޑަކުދިން ތަޢުލީމު އުނގެނެމުން ދިޔައީ އެމީހުން ދިރިއުޅޭ ރެފިއުޖީ ކޭމްޕްތައް ހުންނަ ޞަރަހައްދުތަކުގައި އދ ކުޑަކުދިންނާއި ބެހޭ އޭޖެންސީން ޤާއިމުކޮށްފައިވާ، ވަގުތީ ސެންޓަރުތަކުގައެވެ. އަދި މުސްލިމް ގްރޫޕުތަކުން ޓެންޓުތަކުގައި ހިންގި ވަގުތީ މަދަރުސާތަކުގައެވެ.\nބަންގްލަދޭޝް ސަރުކާރުން ރޮހިންޖާ ކުޑަކުދިންނަށް އަލަށް ހުޅުވާލި މި ފުރުޞަތު އިޢުލާން ކުރެއްވީ ބަންގްލަދޭޝްގެ ޚާރިޖީ ވަޒީރު އޭކޭ އަބްދުލް މޫމިންއެވެ. ބަންގްލަދޭޝް ސަރުކާރުން މިކަމަށް އެކުލަވާލާފައިވާ، ނެޝަނަލް ޓާސްކްފޯރސް އާއެކު ބޭއްވި ބައްދަލުވުމަށް ފަހު ސަރުކާރުގެ ނިންމުން އިޢުލާންކުރައްވާ މޫމިން ވިދާޅުވީ، ޕައިލެޓް ޕްރޮގުރާމެއްގެ ދަށުން އެންމެ ފުރަތަމަ ދިހަ ހާސް ކުއްޖަކަށް ރަސްމީ ތަޢުލީމީ ނިޒާމުގެ ތެރެއިން އުނގެނުމުގެ ފުރުޞަތުދޭނެކަމަށެވެ.\nރަސްމީ ތަޢުލީމުގެ ނިޒާމުގެތެރެއިން ރޮހިންޖާ މުސްލިމް ކުޑަކުދިންނަށް ތަޢުލީމު އުނގެނުމުގެ ފުރުޞަތު ދޭނެކަން އިޢުލާން ކުރިނަމަވެސް، އެކުދިންް ކިޔަވަން ފުރުޞަތު ދޭނެ ސްކޫލްތަކާއި، އަދި އުނގެނުމަށް ބޭނުންވާ އާލާތްތައް ފޯރުކޮށްދޭން ގެންގުޅޭ ސިޔާސަތުތަކުގެ ތަފުޞީލު އަދި ހާމަކޮށްފައެެއް ނުވެއެވެ.\nބަންގްލަދޭޝް ސަރުކާރުގެ މި ނިންމުމާއި ގުޅިގެން ބަންގްލަދޭޝްގައި ޙަރަކާތްތެރިވާ އިންސާނީ ޙައްޤުތަކަށް މަސައްކަތް ކުރާ ފަރާތްތަކާއި، އެކްޓިވިސްޓުން ދަނީ ސަރުކާރަށް ތަޢުރީފުކޮށް، ޝުއޫރު ފާޅުކުރަމުންނެވެ. އަދި ބައިނަލްއަޤުވާމީ ޖަމްޢިއްޔާ ޖަމާޢަތްތަކުވެސް ވެސް ދަނީ މިކަން ފާހަގަކޮށް ބަންގްލަދޭޝް ސަރުކާރަށް މަރުޙަބާ ކިޔަމުންނެވެ.


Bainal aguvaamee jinaaee court ah America in biru dhakkaifi | Mihaaru\nއެމެރިކާގެ ގައުމީ ސަލާމަތާ ބެހޭ މުޝީރު ޖޯން ބޯލްޓަން އިއްޔެ ނޫސްވެރިންނާ ވާހަކަ ދައްކަވަނީ. --ފޮޓޯ:އޭއެފްޕީ\nބައިނަލްއަގުވާމީ ޖިނާއީ ކޯޓަށް އެމެރިކާ އިން ބިރު ދައްކައިފި\n11 ސެޕްޓެމްބަރ 2018 - 10:477comments\nވޮޝިންޓަން (ސެޕްޓެމްބަރު 11) - އެމެރިކާ މީހުންގެ މައްސަލަ ބަލާ ނަމަ ބައިނަލްއަގުވާމީ ޖިނާއީ ކޯޓާ ދެކޮޅަށް ދަތިކުރުމުގެ ފިޔަވަޅު އަޅާނެކަމުގެ އިންޒާރު ވޮޝިންޓަނުން ދީފި އެވެ.\nގައުމީ ސަލާމަތާ ބެހޭ މުޝީރު ޖޯން ބޯލްޓަން ނޫސްވެރިންނާ ވާހަކަ ދައްކަވަމުން ވިދާޅުވީ އެމެރިކާގެ ރައްޔިތުން ސަލާމަތް ކުރަން ކުރެވެން ހުރި ހުރިހާ މަސައްކަތެއް ކުރާނެ ކަމަށެވެ.\nއެމެރިކާ އިން މި އިންޒާރު ދީފައި ވަނީ އަފްޣާނިސްތާނުގައި ތިބި ގައިދީންތަކަކަށް އަނިޔާކުރި އެމެރިކާ ސިފައިންގެ މައްސަލަތަކެއް ބަލަން އައިސީސީން ތައްޔާރުވަމުން ދަނިކޮށެވެ. އެމެރިކާ އަކީ 2002 ވަނަ އަހަރު އުފެއްދި ކޯޓުގައި ބައިވެރިނުވާ މަދު ގައުމުތަކުގެ ތެރޭގައި ހިމެނޭ ގައުމެކެވެ.\nއައިސީސީން ބަލަނީ ގައުމީ ކޯޓުތަކުން ނުބަލައި ދޫކޮށްލައި ޖިނާއީ ބޮޑެތި މައްސަލަތަކެވެ. އޭގެ ތެރޭގައި ހަނގުރާމައިގެ ޖިނާއީ ކުށްތަކާއި އިންސާނިއްޔަތާ ޚިލާފު އަމަލުތައް ހިމެނެ އެވެ.\nވޮޝިންޓަނުގައި ވާހަކަ ދައްކަވަމުން ބޯލްޓަން ވިދާޅުވީ އެމެރިކާ ފަހަތުން އައިސީސީ އިން ދުވާ ނަމަ އެމެރިކާ އިން މަޑުން ނޯންނާނެ ކަމަށެވެ.\nއައިސީސީއާ ދެކޮޅަށް އަޅާނެ ފިޔަވަޅުތައް ކަމަށް ބޯލްޓަން ވިދާޅުވީ އެ ކޯޓުގެ ފަނޑިޔާރުންނާއި ޕްރޮސެކިއުޓަރުން އެމެރިކާ އަށް ވަނުން މަނާކުރުމާއި އެމެރިކާގައި ހުރި އެ މީހުންގެ މުދާ ހިފެހެއްޓުން ހިމެނޭ ކަމަށެވެ.\n"އެމެރިކާގެ ޖިނާއީ އަދުލުގެ ނިޒާމުގެ ތެރޭން އެ މީހުންނާ މެދު ވެސް ދައުވާ ކުރާނަން. އެމެރިކާ މީހުންނާ ދެކޮޅަށް އައިސީސީން ހިންގާ ތަހުގީގަށް އެހީތެރިވާ ގައުމުތަކަށް ވެސް މި ފިޔަވަޅު އަޅާނަން،" ބޯލްޓަން ވިދާޅުވި އެވެ.\nއައިސީސީއާ ދެކޮޅަށް އެމެރިކާ އިން ފިޔަވަޅު އަޅަނީ ބޯލްޓަން ވިދާޅުވި ގޮތުގައި އެމެރިކާގެ ގައުމީ ސަލާމަތަށް އެ ކޯޓުގެ ސަބަބުން ނުރައްކާވުމުން ކަމަށެވެ.\nގާޒާ އާއި ހުޅަނގު އައްސޭރީގައި ފަލަސްތީނު މީހުންނާ ދެކޮޅަށް އިޒްރޭލުން ހިންގާ އިންސާނިއްޔަތާ ޚިލާފު ޖަރީމާތައް އައިސީސީ އަށް ގެންދިއުމުން ވެސް ބޯލްޓަން ވަނީ ފާޑުވިދާޅުވެފަ އެވެ.


Dollar ge agu control kurumaa gulhey gothun cabinet gai mashvaraa koffi | Mihaaru\nވިޔަފާރި / ޑޮލަރުގެ އަގު\nޑޮލަރުގެ އަގު ކޮންޓްރޯލްކުރަން ކެބިނެޓްގައި މަޝްވަރާކޮށްފި\nބީއެމްއެލްގެ މުވައްޒަފަކު ފައިސާ ގުނަނީ\n18 ފެބުރުއަރީ 2021 - 12:05\nޑޮލަރުގެ އަގު ކޮންޓްރޯލްކޮށް އޭގެ ކަޅު ބާޒާރު ނައްތާލުމާ ބެހޭ ގޮތުން ކެބިނެޓްގައި މަޝްވަރާކޮށްފި އެވެ.\nމި މަޝްވަރާތައް ކޮށްފައި މި ވަނީ ޑޮލަރުގެ ކަޅު ބާޒާރު ނައްތާލެވޭނެ ގޮތަށް ސިޔާސަތުތައް ކަނޑައެޅުމުގެ ގޮތުން މަރުކަޒީ ބޭންކުން އުސޫލުތަކެއް އެކުލަވައިލާ ކެބިނެޓަށް މިދިޔަ ހަފުތާގައި ހުށަހަޅާފައި ވަނިކޮށެވެ.\nރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވީ ޑޮލަރުގެ އަގާ ބެހޭ ގޮތުން މިދިޔަ ހަފުތާގައި މަޝްވަރާތައް ފަށާފައިވާ ކަމަށާއި ކުރިއަށް އޮތް ދުވަސްތަކުގައި މި މަޝްވަރާތައް އިތުރަށް ކުރިއަށް ގެންދާނެ ކަމަށެވެ.\nމަބްރޫކް ވިދާޅުވީ ޑޮލަރުގެ ކަޅު ބާޒާރު ނައްތާލުމަށް އުސޫލުތައް އެކުލަވައިލުމަށް ދެތިން މަސް ހޭދަވާނެ ކަމަށެވެ.\nމިކަމާ ގުޅޭ ގޮތުން ކެބިނެޓްގައި މަޝްވަރާތައް ކުރި ނަމަވެސް ޑޮލަރުގެ އަގު ކޮންޓްރޯލް ކުރަން އުސޫލުތައް އެކުލަވައިލާނީ އެމްއެމްއޭއިންނެވެ. އެމްއެމްއޭގެ ގަވަރުނަރު އަލީ ހާޝިމް ވިދާޅުވީ ޑޮލަރުގެ އަގު ކޮންޓްރޯލް ކުރުމުގައި އަޅަން ގަސްތުކުރާ ފިޔަވަޅުތައް އަދި ހާމަކުރެވެން ނެތް ކަމަށެވެ.\nމިމަހުގެ ހަތަރު ވަނަ ދުވަހު ރައްޔިތުންގެ މަޖިލީހުގައި ރިޔާސީ ބަޔާން އިއްވަވަމުން ރައީސް އިބްރާހިމް މުހައްމަދު ސޯލިހު ވަނީ ޑޮލަރުގެ އަގު ކޮންޓްރޯލްކުރަން ފިޔަވަޅުތަކެއް އަޅުއްވާނެ ކަމަށް ވިދާޅުވެފަ އެވެ.\nޑޮލަރުގެ ކަޅު ބާޒާރުގައި ޑޮލަރުގެ އަގު ރާއްޖޭގެ ރަސްމީ ޑޮލަރުގެ ރޭޓަށް ވުރެ މަތީގައި ހުންނަ މައްސަލައަށް ހައްލެއް ނުހޯދި އޮތް މައްސަލަ ފާހަގަކުރައްވަމުން މަބްރޫކް ވިދާޅުވީ ޑޮލަރުގެ އަގު އެހާ މަތިވަނީ ރާއްޖެއަށް ޑޮލަރު ނުވަންނާތީ ނޫން ކަމަށެވެ. އޭނާ ވިދާޅުވީ މާކެޓުގައި ދައުރުވަނީ ރާއްޖެއަށް ވަންނަ ޑޮލަރުގެ 20 ޕަސެންޓް ކަމަށް މި ދާއިރާގައި އުޅޭ ފަރާތްތަކުންކުރި ދިރާސާއިން އެނގޭ ކަމަށެވެ.\nކޮވިޑް-19ގެ ސަބަބުން ޓޫރިޒަމަށް އައި ހީނަރުކަމާ އެކު ޑޮލަރުގެ އަގު 20ރ. އަށް ވުރެ މައްޗަށް އެރުމަށް ފަހު އަނެއްކާ ވެސް ޑޮލަރުގެ އަގު އަންނަނީ ކަޅު ބާޒާރުގައި ދަށްވަމުންނެވެ. މިހާރު ޑޮލަރު ރޭޓު ހުރީ 18ރ. އާއި 17.80ރ. އާ ދެމެދުގަ އެވެ.\nޑޮލަރުގެ އަގު ކެބިނެޓް ޑޮލަރު ގަވަރުނަރު އަލީ ހާޝިމް\nމަޝްވަރާ ކުރައްވާ ޓީ.ވީ.ރޭޑިއޯ އިންޓަރވިއުވެސް ދެއްވާ. ސަރުކާރާއި އެމް.އެމް.އޭ އަކީ ކަޅުބާޒާރު އުފެއްދުމުގެ މާހިރުން. ވަކިސަރުކާރެއްގެ ވާހަކަ ކޮންމެހެން ނުބުންޏަސް ރާއްޖޭގެ ރިސޯޓް ތައް 99 އަހަރަށް ކުއްޔަށްދީ އެތަންތަނަށް ބުކިންގ ހަދާ ހުރިހާ ފައިސާއެއް ބޭރުގެ އެކައުންޓް ތަކުގައި ބެހެއްޓުމުގެ އިޒްނަ އޮޕަރޭޓަރުންނަށް ދިނުމުގެ ސަބަބުން ދައުލަތުގެ ތެރޭގައި އެނބުރެންޖެހޭ ޑޮލަރ ނުވަދެ ގެސްޓްމީހާ ދޭ ހިފައިގެން އައިސް ޖީބުން ދޭ ޑޮލަރެއް މި އެނބުރެނީ.\nއެއްކަމެއްވެސް ނުވާނެ ހުސްއަގަތަޅަނީީ ސުރުހީއަޅާޅަން. މޭމަހަށް ތިންމަސްވެސްވާނެ އެއްކަމެއްވެސްނުވަނެ. ނުކެރޭނެ ރިސޯޓްއޯނަރުންނަށް އެމް އެމް އޭއިން ރާއްޖެއިންބެރުގެ ބޭންކްތަކުގެ ޕެމަންޓްގޭޓްވޭތަށް ބޭނުންކުރުމުގެ ހުއްދަ އުވާލާ މޮނީޓަރކުރާކަށް. ނުކެރޭނެ އެކްސްޕޯޓް ވިޔަފަރިތަކާ ޓުއަރިޒަމްވިޔަފާރި ފޮރިންރެވެނިޔު ފޮރިން އެކްސްޗޭންޖް ޤާނޫނާއއްގޮތަށް ގެންދޭތޯ އޮޑިޓްކުރާކަށް. ނުކެރޭނެ ޑޮލަރ އެކައުންޓްތަށްއުވާލާ ފޮރިންކަރންސީ ރެވެނިޔު ރުފިޔާއިންދޭކަށް\nއެއްކަމެއްވެސް ނުވާނެ މީހަމަ ބުނެލާބަހެއް. މިކަމަކީ ހައްލުކުރަން މާދަތިކަމެއްތަ. ހައްލުނުކުރާން ދަންކާވާހަކަ ހައްތާވެސް. ކަޅުބާޒާރު އުފަންދަނީ ސާދާ ސަރުކާރުން. އެކަންސަރުކާރުން ހުއްޓުވަނަބޭނުން ނަމަ ވަގުތުން ހުއްޓުވޭނެ.\nސާބަހޭ.. ބުނަން، އެއްކަމެއްވެސް ނުވާނެ.. ބަލަންތިބޭތި.. އަނެއް ދިވެހި ރާއްޖެއާ، ރައްވެހި ފަތިހޭކިޔައިގެން މާ އާދައިގެ ރައްޔިތުންނަށް ހެއޮކަމަށް ހެދިގެން އުޅެނީ.. އަސްލުއޮތީ ހަމަ މަހުޖަނުގެ ފައިކޭޓަށްވެއްޓި ނޭވާހާސްވެފަ..\nވެރިކަމުގަ މިތިބީވާ ބަޔެއް! އިދިކޮޅިތިބިއިރުވެސް މަޝްވަރާ، ވެރިކަމަށްއައިސްވެސް މަޝްވަރާކުރަނީ، ހައްލުކުރަނީ، ޕްލޭންހަދަނީ، މިނޫން އަޑެއް ނީވޭ. އެކަމަކު ވެރިކަމަށްއައީ އަނެއްދިވެހިރާއްޖެއާއި، ޖަޒީރާރާއްޖެއާއި، އެޖެންޑާ19 ފަދަ އެތައް މެނިފެސްޓޯއަކާއިގެން\nހަނޑޫ، ހަކުރު، ފުށުގެ އަގު ކޮންޓްރޯލް ކުރާ ބީދައިން ޑޮލަރު ގެ އަގު ކޮންޓްރޯލް ކުރަން ޖެހޭ! އެއީ އަސާސީ 'މުދަލެއް' ގޮތުގައި ބަލަން ޖެހޭ، އެއީ އެއާ ނުލާ ރާއްޖެ އަށް އެއްވެސް އިމްޕޯޓު ނުކުރެވޭތީ!\nޑޮލަރުގެ އަގު ކޮންޓްރޯލްކޮށް އޭގެ ކަޅު ބާޒާރު ނައްތާލުމާ ބެހޭ ގޮތުން ކެބިނެޓްގައި މަޝްވަރާކޮށްފި އެވެ. ދާކޮންމެމީހަކަށް ބިދޭސީ ކުދިފިހާރަތައް ހަދައިގެން ބޮޑު އަގުގަ ޑޮލަރު ވިއްކަ އެވެ. އާޓިފިޝަލް ކައިރި އޭޓީއެމް އާ ޖެހިގެން ހުރި ފިހާރައިން ވެސްޑޮލަރު ވިއްކަނީ ބޮޑު އަގުގަ އެވެ. މިކަން މާލޭ ގެ 80ޕަސެންޓްމީހުންނަށް އެނގޭނެ އެވެ.\nޑޮލަރުގެ އަސްލު ރޭޓަކީ ކަޅުބާޒާރުގައި ހިނގާ ރޭޓް، ބޭންކު ތަކާއި އެމްއެމްއޭ އިން ގެނގުޅޭ ރޭޓަކީ ފޭކު-ރޭޓެއް،\nކޮސްނުގޮވާ ރާއްޖޭގެ ހަޤީޤީ ޑޮލރ ރޭޓަކީ 10ރ އިން ދަށް. މުއްސަދިންގެ ދަށިވެފަތިބި ސަރުކާރުތަކުން މިކަން އިސްލާހެއްނުވާނެ. ރާއްޖޭގަ ދައުރުވަނި އެންމެ %20 ރާއްޖެއަށް ލިބޭއާމްދަނީން ބާކީ ދަނީ ރާއްޖެއިން ބޭރު ބޭންކްތަކަށް ޕޭމަންޓްގޭޓްވޭއެއްގެސަބަބުން. އަދިއެސަބަބާހުރެ ޓީ ޖީއެސްޓީ ދަށްވަނީ ޓެކުހަށް މަކަރުހަދަން ފުރުސަތުލބޭތީ 2000ޑޮލަރ އަށް ވިއްކާރޫމް ޓެކުހަށް ރިޕޯޓްކުރަނީ 400ޑޮލަރ އަށް ހަދާފަ އެގޮތުން ބީޕީޓީ އަށްލިބޭ މިންވަރުވެސް %80 އިން ދަށްވޭ.\nތިޔަ އަޅާ ފިޔަވަޅެއް އަޅާ ކޮންމެ ފަހަރަކު އާދައިގެ ރައްޔިތުންނަށް ލިބޭ ޑޮލަރުކޮޅު ލިބުން އިތުރަށް ދަތިވެ އަގު ވަނީ ބޮޑު.\nޑޮލަރުގެ މަައްސަލަ ފަސޭހައިން ހައްލުވެދާނެ ކަމަކަށް ނުފެނޭ. ބޭންކް އޮފް މޯލްޑިވްސް ޓީ.ޓީ ހަދާއިރުވެސް އެއްވެސް އިންސާފްވެރިކަމެއްނެތް. މިހާރުވެސް ކޮންމެ ދުވަހަކު 5000 ޑޮލަރު ބޭންކް ރޭޓްގަ ޓީ.ޓީ ކޮށްދޭ ބަޔެއް މީހުނަށް. އަނެއް ބަޔަކަށް 50،000 ގެ އިންވޮއިސްއަކަށް މި ދެނީ 2000 ޑޮލަރ ބޭންކް އިން. ޝަކުވާކުރީމަ މި ބުނަނީ އެކި ދުވަހު އެކި ވަރޯ ދެނީ. ބޭންކް ރޭޓްގަ ނުދެމޯ ބުނާއިރު ކައިރި ކޮފީ ބޯން އިންނަ ފްރެންޑް މި ދައްކަނީ ރުފިޔާ އިން ހަދާ ޓީ.ޓީ\nމިސަރުކާރުގަ އިހްލާސްތެރިކަމެއް ހުރިއްޔާ އެނގޭނެ ބަލަން މިތިބީ އަމިއްލަޔަާްވެސް ތިބުނީ މިގައުމަށް ވަންނަ ޑޮލަރުގެ އެންމެ 20 ޕަސެންޓޭ އިގްތިސޯދުގަ ދައުރުވަނީ މިއަދަދު 50 ޕަސެންޓަށް ހެދުނަސް ޑޮލަރެއްގެ އަގު5ވަރަކަށް ރުފިޔާއަށް ތިރިކުރެވޭނެ މިގައުމަކީ އަތިރިމަތީ ހުންނަ ގާޑިޔަލަކުން ކުރުނބައެއް ގަނެފަވެސް ޑޮލަރުން ޕޭކުރެވޭ ގައުމެއް ހަގީގަތުގަ މި މައްސަލަޔަކީ މިގައުމުގެ އެންމެ އާދައިގެ މީހާއާވެސް ގުޅިފަ އޮތްމައްސަލައެއް އަވަސް ހައްލު ބބޭނުންވޭ


Varah "Simple" Kameh Koh, Bodu "Impact" Eh Genamaa Hingaasheve. - Vaguthu\nވަރަށް "ސިންޕަލް"ކަމެއްކޮށް ބޮޑު "އިންޕެކްޓް"އެއް ގެންނަމާ ހިގާށެވެ\nއަބަދުވެސް ދިވެހިން ދައްކާ ވާހަކައެއް އޮވެއެވެ. ތަހްޒީބްގެ ވާހަކައެވެ. ތެދެކެވެ. ތަހްޒީބުގެ މާނައަކީ ޒަމާނާ އެއްގޮތަށް ބަދަލުވާ ބަދަލުވުމެވެ. ނަމަވެސް ބައެއް ދިވެހިންގެ އުޅުމަށް ބަލާލާއިރު ތަހްޒީބުގެ ކުލަ ދިވެހިންގެ ތެރެއަށް ގަދަކަމުގައެއްނުބުނެވޭނެއެވެ. މިފަހަރު މިދައްކަން އުޅެނީ ވަރަށް ކުޑަވާހަކައެކެވެ. އެހެންނަމަވެސް ކުޑަކަމަކުން ބޮޑު ކަމެއް ދިމާވާ ކަހަލަ ކަމެކެވެ.\nމަގުމަތީގައި ހިގާފާދާމީހުންވެސް، އަދި އުޅަދު ފަހަރުގައި ދާމީހުންވެސް ކަންމަތީ ފިހާރަޔަކަށް ވަދެވިއްޖެނަމަ ދަޅެއް ބޯލުމަކީ ކޮންމެހެންވެސް ކުރަންޖެހޭ ކަމެކެވެ. ދަޅު ބުއިމުގައި މައްސަލައެއްނެތެވެ. ލިބޭ ގެއްލުމެއްވާނީ ޚުދު ތިމާއަށްތާއެވެ. އެހެންނަމަވެސް މައްސަލަ އުފެދޭ ހިސާބަކީ ދަޅު ބޮއެފައި ދެންކަންތައް ކުރާގޮތެވެ. ދެންއެދަޅު އެއްލާލާތަނެވެ. މަގުމައްޗަށް ނަޒަރު ހިންގާލާއިރު މާލޭގެ މަގުތަކުގައި ކުނި އަޅާނެ ނިޒާމެއް އަދި ޤާއިމް ކުރެވިފައެއް ނެތެވެ. އެހެންނަމަވެސް މީގެ މާނައަކީ ތިމާ އުފައްދާ ކުނި ތިމާ ބޭނުންވާތާކަށް އެޅުމުގެ ލައިސެންސް ތިމާއަށް ލިބުމެއް ނޫނެވެ. އަދި ހަމައެހެންމެ ތިމާ ހުސްކުރާ ދަޅު، ސައިކަލެއްގެ ވަށިގަނޑަށް ނުވަތަ މަގުމަތީގައި ހުންނަ ބޯޑެއްގައި ދަޅު ބެހެއްޓުމުގެ މިނިވަންކަން ތިމާއަށް ލިބުމެއްވެސް ނޫނެވެ.\nކުނި އުފައްދަނީ ތިމާއެވެ. ކުނި އަޅާނެ ނިޒާމެއް ކަގުތަކުގައި ޤާއިމްވެފައި ނެތަސް ތިމާ އުފައްދާ ކުނި ހެޔޮގޮތުގައި ނައްތާލުމުގެ ޒިންމާ ތިމާ އުފުލަން ޖެހޭނެއެވެ. މިކަމަށް ހައްލެއް ހޯދުމުގެ ގޮތުން، ބޮއެލާފަ ހުސްކޮށްލާފުޅި ފިހާރާގެ ޑަސްޓްބިންއަކަށް ލެވިދާނެއެވެ. ނުވަތަ އެހިފާގެން ގެއަށްގޮސް ގޭގައި ހުންނަ ޑަސްޓްބިންއަށް އެލުމަކީ މާކަ އުދަގޫކަމަކަށް ވެދާނެހެނެއްހީއެއްނުވެއެވެ.\nމިގޮތަށް ކަންތައްކޮށްފިނަމަ މަގުމަތީގައި ގިނަވާ ކުނީގެ ނިސްބަތް މަދުވެގެންދާނެކަމާއިމެދު ޝައްކެއްނެތެވެ. ވަރަށް "ސިންޕަލް"ކަމެއްކޮށް ބޮޑު "އިންޕެކްޓް"އެއް ގެންނަމާ ހިގާށެވެ.


މާފަންނު ދެކުނު ދާއިރާގެ މެންބަރު އިބްރާހީމް ރަޝީދު ހައްޔަރުކުރުން ކުށްވެރިކޮށް އެމަނިކުފާނު ވަގުތުން ދޫކޮށްލުމަށް ގޮވާލަން – Maldivian Democratic Party\n03 އޮގަސްޓް 2012\nމާފަންނު ދެކުނު ދާއިރާގެ މެންބަރު އިބްރާހީމް ރަޝީދު ހައްޔަރުކުރުން ކުށްވެރިކޮށް އެމަނިކުފާނު ވަގުތުން ދޫކޮށްލުމަށް ގޮވާލަން\nތާރީޚް:3އޮގަސްޓް 2012 (ހުކުރު)\nމިރޭ 12.30 އެހާކަން ހާއިރު މޮންސޫން ކެފޭ ގައި އިންނަވަނިކޮށް، ފުލުހުންގެ 20 ވަރަކަށް މީހުން ކޯޓުއަމުރަކާ އެކު ގޮސް ހައްޔަރުކޮށްގެން ދޫނިދޫ އަށް ގެންގޮސްފައިވާ މި ޕާޓީގެ ޕާލަމެންޓްރީ ގްރޫޕްގެ މެންބަރު، ރައްޔިތުންގެ މަޖިލީހުގެ މާފަންނު ދެކުނު ދާއިރާގެ އިއްޒަތްތެރި މެންބަރު އިބްރާހީމް ރަޝީދު (ބޮންޑެ) ހައްޔަރުކުރި ކުރުން ހަރުކަށި އިބާރާތުން ކުށްވެރިކޮށް، އެމަނިކުފާނު ވަގުތުން ދޫކޮށްލުމަށް މި ޕާޓީން ހަރުއަޑުން ގޮވާލަމެވެ.\nއިބްރާހީމް ރަޝީދު (ބޮންޑެ) ހައްޔަރުކޮށްފައިވަނީ 30 ޖުލައި 2012 ވަނަ ދުވަހު އެމްޑީޕީން ބޭއްވި ސައިކަލް ބުރުގައި ފުލުހަކަށް ގެއްލުންދިން ކަމަށް ބުނެ، ފުލުހުން ކޯޓުން ހޯދާފައިވާ އަމުރެއްގެ މައްޗަށެވެ. މި ގޮތަށް އެމަނިކުފާނު ހައްޔަރުކުރި އިރު، އެމަނިކުފާނުގެ މައްޗަށް ހަމަ އެ ދުވަހުވެސް އަނިޔާވެރިވެ، މިނިކާ ބައެއް ފަދައިން އެމަނިކުފާނުގެ ހަށިކޮޅުގައި ފުލުހުން ދަތްއަޅައި، އަދި އެކަން ސާބިތުވާނޭ ފޮޓޯ އާއި ހެކި ހުރިއިރު، އަދި އެ ދުވަހު އެމަނިކުފާނު ހައްޔަރުވެސް ކޮށްފައިވުމުގެ އިތުރުން 8 ފެބްރުއަރީ 2012 ވަނަ ދުވަހު އެމަނިކުފާނުގެ ހަށިކޮޅުގައި، އެމަނިކުފާނުގެ ފުރާނަ ގެއްލޭ މިންވަރަށް ފުލުހުންގެ އެތައް ބަޔަކު ތަޅައި އަނިޔާކޮށް، ހަދާފައިވެއެވެ. މިހާ ފާޅުކަން ބޮޑު ގޮތެއްގައި ފުލުހުން އެމަނިކުފާނުގެ މައްޗަށް އަނިޔާވެރިވެފައިވާ އިރު، މި އަނިޔާތައް ކުރި އެއް ވެސް ފުލުހެއްގެ މައްސަލަ މިއަދާ ހަމައަށް ވެސް ބެލުމެއް ނެތި، އެއަނިޔާތަކަށް ފަހު އެމަނިކުފާނު އަދިވެސް މާތްﷲގެ ރަހުމަތް ފުޅުން ދިރިދުނިޔޭގައި ހުންނެވީތީވެ، އެމަނިކުފާނުގެ މައްޗަށް އިތުރަށް އަނިޔާވެރި ވުމުގެ ގޮތުން ހަމަ އެއަނިޔާކުރި ފުލުހުންނާއި ކޯޓުތައް ގުޅިގެން ހިންގާފައިމިވަނީ “ޖަންގަލީގެ އިންސާފު” ކަމަށް ދެކެމެވެ.\nއެހެން ކަމުން ރައްޔިތުން އިންތިޚާބުކޮށްފައިވާ ރައްޔިތުންގެ މަޖިލީހުގެ އެމްޑީޕީ މެންބަރުން އެއްވެސް އިންސާފެއް ނެތް ގޮތެއްގައި ފުލުހުން ހައްޔަރުކުރާ ކުރުމާއި، އަނިޔާކުރުން ހުއްޓާލައި، އިބްރާހީމް ރަޝީދު (ބޮންޑެ) ވަގުތުން ދޫކޮށްލުމަށް މި ޕާޓީން ތަކުރާރުކޮށް ގޮވާލަމެވެ. އަދި ޕޮލިސް އިންޓެގްރިޓީ ކޮމިޝަނުންނާއި، ހިއުމަންރައިޓްސް ކޮމިޝަނުންނާއި، ޕްރޮސެކިއުޓަރ ޖެނެރަލް ވެސް ފުލުހުންގެ މިފަދަ ޖަރީމާތައް ރަގަޅަށް ބައްލަވައި، ފިޔަވަޅު އެޅުމަށް ވެސް އެފަރާތްތަކަށް މި ޕާޓީން ގޮވާލަމެވެ.


Fiya Kilo Akaai Dhe Laptop In Gaumu Hingeyne Kamah Ganduvaruge Rasgefaanu Bunyas India Out Govaane - Saeed ފިޔާ ޓަނަކާއި، ދެލެޕްޓޮޕުން ގައުމު ހިންގަން ގަނޑުވަރު ރަސްގެފާނު ބުންޏަސް އިންޑިއާ އައުޓް ގޮވާނެ – ސައީދު – Huvadhoo News Fiya Kilo Akaai Dhe Laptop In Gaumu Hingeyne Kamah Ganduvaruge Rasgefaanu Bunyas India Out Govaane - Saeed Huvadhoo News\nފިޔާ ޓަނަކާއި، ދެލެޕްޓޮޕުން ގައުމު ހިންގަން ގަނޑުވަރު ރަސްގެފާނު ބުންޏަސް އިންޑިއާ އައުޓް ގޮވާނެ – ސައީދު\nފިޔާ ޓަނަކާއި، ދެލެޕްޓޮޕުން ގައުމު ހިންގަން ރައްޔިތުންގެ މަޖިލީހުގެ ރައީސް އަދި ރާއްޖޭގެ ކުރީގެ ރައީސް މުހައްމަދު ނަޝީދު ވިދާޅުވިޔަސް އިންޑިއާ އައުޓް ގޮވާނެކަމަށް ރައްޔިތުންގެ މަޖިލީހުގެ މާވަށު ދާއިރާގެ މެމްބަރު އަދި ޕީއެންސީގެ ނައިބުރައީސް މުހައްމަދު ސައީދު ވިދާޅުވެއްޖެއެވެ.\nސައީދު މިހެން ވިދާޅުވެފައިމިވަނީ، އެމްޑީޕީއިން މިއަދު މާލެސިޓީގައި ބޭއްވި ބައްދަލުވުމެއްގައި ވާހަކަ ދައްކަވަމުން، އިންޑިއާ އައުޓް ނުގޮވޭނެ ކަމަށް ރައީސް ނަޝީދު ވިދާޅުވުމާ ގުޅިގެންނެވެ. ނަޝީދު ވިދާޅުވީ، އިންޑިއާ އައުޓް ނުގޮވޭނެ ކަމަށާއި، ރައީސް ޔާމީނަށް އިންޑިއާ އައުޓް ޓީޝާޓުގައި ޖަހައިގެން ބޭރަށް ނުކުމެ ނޫޅެވޭނެ ކަމަށެވެ. އަދި އެކަން ފުލުހުން ނުކުމެ ހުއްޓުވަން ޖެހޭ ކަމަށްވެސް އެޖަލްސާގައި ވާހަކަދައްކަވަމުން ނަޝީދު ވިދާޅުވިއެވެ.\nއެކަމާ ގުޅިގެން ސައީދު ކުރެއްވި ޓުވީޓެއްގައި ވިދާޅުވީ، ފިޔާ ޓަނަކާއި، ދެ ލެޕްޓޮޕުން ގައުމު ހިންގޭނެ ކަމަށް ގަނޑުވަރު ތެރޭ ރަސްރަސްކަލުން، ރީނދޫ ގަމީސް ކޮޅުގައި ނަލަހެދިގެން ނިކުމެ ބުންޏަސް އިންޑިއާ ސިފައިން މިގައުމުން ފައިބަން ދިވެހިން ގޮވާނެ ކަމަށެވެ.\nއިންޑިއާ އައުޓް ކެމްޕޭނަކީ، އިދިކޮޅު ކޯލިޝަނުން އިންޑިއާ ސިފައިން ރާއްޖޭގައި ގާއިމުވެތިބި މައްސަލައިގައި ހިންގަމުންދާ ހަރަކާތެކެވެ. ހަމައެއާއެކު އެކޯލިޝަންގެ ލީޑަރު، އަދި ކުރީގެ ރައީސް އަބްދުﷲ ޔާމީން މިނިވަންވެ ވަޑައިގެންނެވުމާއެކު އެހަރަކާތްތައް މިވަނީ އިތުރަށް ވަރުގަދަކޮށްފައެވެ.\nރައީސް ނަޝީދު އިންޑިއާ އައުޓް މުހައްމަދު ސައީދު


Rajjey ge rasmee reserve 67 ithuru vejje\nރާއްޖޭގެ ރަސްމީ ރިޒާވް 67 ޕަސެންޓަށް އިތުރުވެއްޖެ\nމަރުކަޒީ ބޭންކް އެެމްއެމްއޭ: ރާއްޖޭގެ ރަސްމީ ރިޒާވް ވަނީ އިތުރުވެފައި -- އަވަސް ފޮޓޯ: މުހައްމަދު ދައިސަމް\nރާއްޖޭގެ ރަސްމީ ރިޒާވް 2013 ވަނަ އަހަރާ އަޅާބަލާއިރު މިދިޔަ އަހަރު 67 ޕަސެންޓް އިތުރުވެފައިވާ ކަމަށް މަރުކަޒީ ބޭންކުން ބުނެފި އެވެ.\nމަރުކަޒީ ބޭންކް، އެމްއެމްއޭ އިން ބުނި ގޮތުގައި މިދިޔަ އަހަރުގެ ޑިސެމްބަރު މަސް ނިމުނުއިރު ރާއްޖޭގެ ރަސްމީ ރިޒާވްގައި ހުރީ 614 މިލިއަން ޑޮލަރެވެ. މިއީ މިދިޔަ އަހަރުގެ ނޮވެމްބަރު މަހާ އަޅާބަލާއިރު 12 ޕަސެންޓް އިތުރުވުމެކެވެ. ރިޒާވް އިތުރުވުމުގެ މައިގަނޑު ސަބަބަކީ ވިޔަފާރި ބޭންކްތަކުގެ އިންވާޑް ޓްރާންސްފާ އިތުރުވުމެވެ.\nއެމްއެމްއޭ ބުނި ގޮތުގައި މިދިޔަ އަހަރުގެ ނޮވެމްބަރު މަސް ނިމުނުއިރު ރިޒާވްގައި ހުރި ވަރު ފުދެނީ 3.3 މަހުގެ އިމްޕޯޓަށެވެ.\nމަރުކަޒީ ބޭންކުން ބުނި ގޮތުގައި މިދިޔަ އަހަރުގެ ޑިސެމްބަރު މަސް ނިމުނުއިރު ރާއްޖޭގެ އިގްތިސާދުގައި ހުރި ޖުމްލަ ފައިސާގެ އަދަދަކީ 27.2 ބިލިއަން ރުފިޔާ އެވެ.\n"އަހަރުން އަހަރަށް ބަލާއިރު ޖުމްލަ ފައިސާ އިތުރުވި އަދަދު ވަނީ މައްޗަށް ގޮސްފަ އެވެ. މިގޮތުން 2014 ވަނަ އަހަރުގެ ނޮވެމްބަރު މަހު ޖުމްލަ ފައިސާ 14 ޕަސެންޓް އިތުރުވެފައިވާއިރު، ޑިސެމްބަރު މަހު ޖުމްލަ ފައިސާ އިތުރުވެފައިވަނީ 15 ޕަސެންޓަށެވެ،" އެމްއޭއިން ބުނެފައިވެ އެވެ.\nމަރުކަޒީ ބޭންކުން ބުނި ގޮތުގައި ޖުމްލަ ފައިސާ އިތުރުވި މިންވަރު މައްޗަށް ދިޔަ ސަބަބަކީ ބޭންކުތަކުގެ ނެޓް ޑެމޮސްޓިކް އެސެޓް ދަށަށް ދިޔަ މިންވަރު ކުޑަވުމެވެ.\nއެމްއެމްއޭގެ ހިސާބުތައް ދައްކާ ގޮތުގައި މިދިޔަ އަހަރުގެ ޑިސެމްބަރު މަހު ސަރުކާރަށް ބޭރުގެ ހިލޭ އެހީ ނުހިމަނައި، އާމްދަނީގެ ގޮތުގައި ސަރުކާރަށް 1.4 ބިލިއަން ރުފިޔާ ލިބިފައިވެ އެވެ. އާމްދަނީ އިތުރުވުމުގެ މައިގަނޑު ސަބަބަކީ ޓެކްސްގެ ގޮތުގައި ލިބުނު އާމްދަނީ އިތުރުވުމެވެ. ހާއްސަކޮށް ޓޫރިޒަމް ދާއިރާގެ މުދަލާއި ހިދުމަތުން ނަގާ ޓެކްސް (ޓީޖީއެސްޓީ) އިން ލިބުނު އާމްދަނީ އިތުރުވެފައިވުމެވެ.


SunOnline: MIB in ves hidhumai dheynee appointment ah\nއެމްއައިބީ އިންވެސް ހިދުމަތްދޭނީ އެޕޮއިންޓްމަންޓަށް\nމިހަފްތާގެ ހަތަރު ދުވަހު މޯލްޑިވްސް އިސްލާމިކް ބޭންކް އިން ކަސްޓަމަރުންނަށް ހިދުމަތް ދޭނީ އެޕޮއިންޓްމެންޓަށް ކަމަށް އެ ބޭންކުން ބުނެފި އެވެ.\nއިސްލާމިކް ބޭންކުން ބުނީ މާދަމާއިން ފެށިގެން ބުރާސްފަތި ދުވަހާއި ހަމައަށް ހެނދުނު 9:00 އިން މެންދުރު 2:00 އަށް ހިދުމަތް ދޭނެ ކަމަށެވެ. އެ ބޭންކުގެ މެއިން ބްރާންޗު އަދި ހުޅުމާލެ ބްރާންޗުންވެސް ހިދުމަތް ދޭނެ ކަމަށް އެމްއައިބީ އިން ބުންޏެވެ.\nހިދުމަތް ހޯދަން ބްރާންޗުތަކަށް ދިޔުމުގެ ކުރިން ހިދުމަތް ހޯދުމަށް އެދި އެޕޮއިންޓްމެންޓް ހައްދަން ޖެހެ އެވެ.\nއެޕޮއިންޓްމެންޓް ހެދުމަށް: އޭޕީޓީ ޖަހައި، ބްރާންޗުގެ ނަން، ހޯދަން ބޭނުންވާ ހިދުމަތް ކުރުކޮށް، ކަސްޓަމަރުގެ ނަމާއި އައިޑީކާޑު ނަންބަރު ނުވަތަ ކުންފުނީގެ ރެޖިސްޓްރޭޝަން ނަންބަރު ޖަހައި 7970202 އަށް އެސްއެމްއެސް ކުރަން ބޭންކުން ވަނީ އެދިފަ އެވެ.\nމި ދުވަސްތަކުގައި ކޭޝް އަދި ޗެކުގެ ހިދުމަތާއި އެކައުންޓު ހުޅުވުން، ކޯޕަރޭޓް އަދި ރީޓެއިލް ފައިނޭންސިން އާއި ހައުސިން ފައިނޭންސް، ޓްރޭޑް ފަައިނޭންސްގެ އިތުރުން ކާޑު އަދި އިންޓަނެޓް ބޭންކިންގެ އެޕްލިކޭޝަން ހިދުމަތް ދޭނެ އެވެ.\nއެޕޮއިންޓްމެންޓް ދޫކުރާނީ ފަސްޓް ކަމް ފަސްޓް ސާވް ބޭސިސް އަށެވެ. އެމްއައިބީ އިން ބުނީ ކޮންމެ ދުވަހަކުވެސް ހިދުމަތްދޭނީ ވަކި އަދަދަކަށް ކަމަށާއި އެދުވަހަކަށް ކަނޑައެޅޭ ކަސްޓަމަރުންނަށް ހިދުމަތް ދިނުމަށްފަހު ދެންތިބި ކަސްޓަމަރުންނަށް ހިދުމަތް ދޭނީ ޖެހިގެން އަންނަ ދުވަހު ކަމަށެވެ.\nއެޕޮއިންޓްމެންޓް ކަޓްއޮފް ގަޑިއަކީ 2:00 ކަމަށާއި އެޕޮއިންޓްމެންޓް ޔަގީންވުމުން ލިބޭ އެސްއެމްއެސް ހިދުމަތް ހޯދަން އައުމަށްފަހު ދައްކަން ޖެހޭނެ ކަމަށް ބޭންކުން ބުންޏެވެ.


Vihaa Fai Mamma Fili Kuhjakah Eheetherive Driver Aku Namoonai Dhahkaifi - Vaguthu\nވިހައިފައި މަންމަ ފިލި ކުއްޖަކަށް އެހީތެރިވެ ޑްރައިވަރަކު ނަމޫނާ ދައްކައިފި\nއަބަދުވެސް ގިނަ ބަޔަކު ދައްކާ އެއް ވާހަކައެއް އޮވެއެވެ. ގޯސް މީހުންގެ ވާހަކައެވެ. ދުނިޔޭގައި އުޅޭއިރު ދިމާވާ ނުލަފާ މީހުންގެ ވާހަކައެވެ. ނަމަވެސް އިންޑީޔާގެ ބެންގަލޫރުއަށް އުފަން އުމުރުން 28 އަހަރުގެ ބާބޫ މުޑައްޕާގެ ވާހަކަ ތަފާތެވެ.\nޓެކްސީ ޑްރައިވަރެއްގެ ގޮތުގައި ބެންގަލޫރުގައި ހަރަކާތްތެރިވަމުން އަންނަ ބާބޫގެ ދިރިއުޅުން ބަދަލުކޮށްލި ރެއެވެ. އާއްމުކޮށް ޓެކްސީ ދުއްވާ ނިންމާލާފައި ގެޔަށް އައި މަގުމަތީގައި ބާބޫއަށް ފެނުނީ ތަފާތު މަންޒަރެކެވެ. މަގުމަތީގައި އޮތް އަންހެނެކެވެ. މާބަނޑު އަންހެނެކެވެ. ރޮއެ އާދޭސް ކުރަނީ ހޮސްޕިޓަލަށް ގެންގޮސްދޭނެ މީހަކަށެވެ. ބާބޫ ޓެކްސީ މަޑުކޮށްލާ އެ އަންހެން މީހާ ހޮސްޕިޓަލަށް ގެންދިޔައެވެ. ގެންދިޔަ މަގުމަތީގައި އެއީ ކޮންގެޔަކު މީހެއްތޯ، އެއަންހެން މީހާގެ ގޭގެ މީހުންނަށް ގުޅޭނީ ކިހިނެތްތޯ އަހާ އަހާވެސް އަންހެން މީހާ ޖަވާބެއް ނުދިނެވެ. އޮތް ވޭނެއްގެ ބޮޑު ކަމުން ކަމަށް ވެދާނެއެވެ.\nއެ އަންހެން މީހާ ހޮސްޕިޓަލަށް ގެންދިޔުމާއެކު ޖެހުނީ އޮޕަރޭޝަނެއް ކުރާށެވެ. ޚަރަދު ބޮޑު އޮޕަރޭޝަނެކެވެ. ބާބޫގެ އުމުރު ދުވަހުގެ މަސައްކަތް މި އޮޕަރޭޝަނަށް ހޭދަކޮށްލިއެވެ. ނުވެސް ދަންނަ މަގުމަތިން ދިމާވި މީހަކަށް ޓަކައެވެ. އޮޕަރޭޝަންކޮށް ދަރިފުޅު ވިއްސިއިރު ދަރިފުޅު ބާއްވަން ޖެހުނީ އިންޓެންސިވް ކެއަރ ޔުނިޓްގައެވެ. ދުވަސް . ނުފުރާ ވިހެއުމުގެ ސަބަބުންނެވެ.\nވިހޭ އަންހެން މިހާގެ އާއިލާ މީހުން އުޅޭ ތަނެއް ހޯދަން ބާބޫ ދިޔައީ މި އަންހެން މީހާ އޮތް ކޮޓަރިއަށެވެ. ނަމަވެސް ކޮޓަރިއަށް ދިޔައިރު އެތާކު އެމީހަކު ނެތެވެ. ދަރިފުޅު ބާއްވާފައި މަންމަ ފިލައިފިއެވެ.\nބާބޫ މިއަދު ބަލަމުން އެދަނީ އެހެން މީހެއްގެ ދަރިއެކެވެ. އޭނާގެ ޝަކުވާއެއް ނެތެވެ.\nމެއި 15, 2019 19:04\nތި ލަންކާ ގޯލްރޯޑު. ބެންގަލޫރެއް ނޫން


Dhidhoo gai Post office eh hulhuvaifi - vNews.mv\nދިއްދޫގައި ޕޯސްޓް އޮފީސް ހުޅުވުމުގެ ތެރެއިން: ފޮޓޯ/ ޓްވިޓާ\nދިއްދޫގައި ޕޯސްޓް އޮފީހެއް ހުޅުވައިފި\nމަރްޔަމް ލީން 01 April 2021, 12:06\nހއ.ދިއްދޫގައި ޕޯސްޓް އޮފީހެއް ހުޅުވައިފިއެވެ.\nމޯލްޑިވްސް ޕޯސްޓުން ބުނީ، ދިއްދޫގައި ޕޯސްޓު އޮފީހެއް ހުޅުވީ، އެ އޮފީހުގެ ވިއުގަ ފުޅާކޮށް ޚިދުމަތްތައް ތަރައްޤީ ކުރުމަށް ކުރާ މަސައްކަތުގެ ދަށުންކަމަށެވެ.\nމިޕޯސްޓް އޮފީސް ރަސްމީކޮށް ހުޅުވައި ދެއްވާފައިވަނީ، ދިއްދޫގައި ރޭ ކުރިއަށްދިޔަ ރަސްމިއްޔާތެއްގައި ރައްޔިތުންގެ މަޖިލީހުގެ ދިއްދޫ ދާއިރާގެ މެންބަރު އަބްދުﷲ ވަހީދެވެ. މި ރަސްމިއްޔާތުގައި މޯލްޑިވްސް ޕޯސްޓްގެ މެނޭޖިން ޑިރެކްޓަރ އަހްމަދު ޝަފީޤް މުހައްމަދާއި އެކުންފުނީގެ ޗެއާމަން މުހައްމަދު އަބްދުﷲވެސް ބައިވެރިވެވަޑައިގަތެވެ.\nޕޯސްޓްގެ އީ-ޓުކުރި ޕްލެޓް ފޯރމްގެ ތެރެއިންނާއި، މިފަދަ އިންޓަރނޭޝަނަލް ޕްލެޓްފޯރމްތަކުގެ ތެރެއިން ހިގާ ވިޔަފާރި މުއާމަލާތްތަކުގެ ސަބަބުން ރާއްޖޭގެ ޕޯސްޓުގެ ނިޒާމުގެ ތެރެއަށް ވަންނަ މޭލުގެ ގާތްގަޑަކަށް 50 އިންސައްތައަކީ އަތޮޅުތެރެއަށް އެޑްރެސްކުރެވިފައިވާ މޭލުކަން ފާހަގަކުރެވޭކަމަށް މޯލްޑިވްސް ޕޯސްޓްއިން ބުނެއެވެ.\n7 އަތޮޅެއް ފިޔަވައި ރާއްޖޭގެ ހުރިހާ އަތޮޅެއްގެ ވެރިކަންކުރާ ރަށެއްގައި ޕޯސްޓު އޮފީސް ޤާއިމްކޮށްފައިވާއިރު، މިއަތޮޅުތަކުގައިވެސް ކުރިއަށް އޮތްތަނުގައި ޕޯސްޓު އޮފީސްތައް ގާއިމްކުރުމަށް ޕްލޭން ކޮށްފައިވާކަމަށް އެކުންފުނިން ބުނެއެވެ.\nމޯލްޑިވްސް ޕޯސްޓުން އަންނަނީ އެންމެފަހުގެ ޒަމާނީ ޕޯސްޓްގެ ޚިދުމަތްތައް ވެސް ރާއްޖޭގައި ތައާރުފްކޮށް، ފޯރުކޮށް ދެމުންނެވެ.


މުޖުތަމަޢު – DhiSalafiyyah\nތުއްތުކުދީންގެ ހިތްތަކުގައި މާތް ﷲ އާމެދު ލޯބި އުފައްދާނީ ކިހިނެއް؟ (2)\nތުއްތުކުދިންގެ ހިތްތަކުގައި މާތްﷲ އާ މެދު ލޯބިޖެއްސުމަށްޓަކައި މާތްﷲ ސުބްޙާނަހޫ ވަތަޢާލާގެ ޢިލްމުފުޅު އަޅުގަނޑުމެންނާއެކު އަބަދުވެސް ވާކަން ކުދިންނަށް ކިޔައިދެވިދާނެއެވެ. އެގޮތުން ކުދިން ކުރާ ހުރިހާ ކަމެއް އެކަލާނގެ ބައްލަވާ ވޮޑިގެންވާކަން، ކުދިން ދައްކާހާ ވާހަކައެއް އެކަލާނގެ އައްސަވާވޮޑިގެންވާކަން އަދި ކުދިން ހިތަށް އަރާހާ އެއްޗެއްވެސް އެކަލާނގެ ދެނެވޮޑިގެންވާކަން އެކުދިންނަށް ގިނަގިނައިން ހަނދާންކޮށްދިނުމަކީ މުހިއްމުކަމެކެވެ. މިފަދައިން ކުދިންނާ ވާހަކަދައްކައި ކުދިންގެ ސުވާލުތަކަށް ޖަވާބުދީ ހެދުމުން، ﷲ އާ މެދު ކުދިންގެ ތަޞައްވަރު އިތުރަށް ސާފުވެ އެކުދިންގެ ސިކުނޑި…\n04/07/2020 ޢާންމު ލިޔުން, މުޖުތަމަޢުއަލް އުޚްތު ޝާނާ ޢަބްދުލްޙަކީމް\nކުޑަ ދަރިފުޅުގެ ވިސްނުމާއި ބޮންސާއި ގަސް\nލޮބުވެތި މައިންނާއި ބަފައިންނޭވެ! ދަރިންނަކީ ﷲ ސުބުހާނަހޫ ވަތަޢާލާ އަޅުގަނޑުމެންނާ ހަވާލުކުރައްވާ ވަރަށްވެސް ބޮޑު އަމާނާތެކެވެ. އަދި އެކުދިންގެ ހެޔޮގޮތުގައި ތަރުބިއްޔަތު ކުރުމަކީ އަޅުގަނޑުމެންގެ ބޮލުގައި އެޅިފައިވާ ވަރަށް ވެސް ބޮޑު ބުރަ ޒިންމާއެކެވެ. މައުޟޫގައި ބުނެފައިވާ ބޮންސާއި ގަހުގެ ވާހަކަ ގެނެސްފައިވަނީ ވަރަށް މުހިއްމު ބޭނުމަކުއެވެ. ބޮންސާއި ގަހަކީ ދުނިޔޭގެ ބައެއް ގައުމުތަކުގައި ވަރަށް ބުރަ މަސައްކަތުން ހައްދާ ވަރަށް އަގުބޮޑު ގަސްގަހުގެ ބާވަތްތަކަކަށް ކިޔާ ނަމެކެވެ. ވަރަށް މަސައްކަތް ބުރަ، އެހާމެ ފަރުވާތެރިކަމާއި ކެތްތެރިކަމާއެކު…\n03/07/2020 ޢާންމު ލިޔުން, މުޖުތަމަޢުއަލްއަޚް ކައުޘަރު އަޙްމަދު ލަޠީފް\nދަރިން ތަރުބިއްޔަތުކުރުމާގުޅޭ 48 ފައިދާ (5)\n(41) މުސްލިމު ނޫން ޤައުމެއްގައި ދިރިއުޅެމުންދާ މުސްލިމުންނަށް ކުރިމަތިވާ އެންމެބޮޑު އުނދަގޫކަމަކީ: ޞައްޙަ އިސްލާމީ ތަރުބިއްޔަތަކުން ދަރިންނަށް ތަރުބިއްޔަތު ދިނުމެވެ. އަދި މިފަދަ ޤައުމުތަކުގައި ބޮޑެތި ގޮންޖެހުންތަކާ ކުރިމަތިލާންޖެހެއެވެ. އެއީ؛ ޢަޤީދާގެގޮތުން، ނުވަތަ އަޚްލާޤީގޮތުން، ނުވަތަ އިޖްތިމާޢީގޮތުން، ނުވަތަ ތަޢުލީމީގޮތުންފަދަ ގޮތަކުން ކުރިމަތިވާ ގޮންޖެހުންތައްކަމުގައިވީނަމަވެސްމެއެވެ. (42) (ޚާއްޞަގޮތެއްގައި) މުސްލިމު ނޫން ޤައުމެއްގައި ދިރިއުޅޭ މުސްލިމެއްގެ މައްޗަށް ވަނީ: ޞައްޙަ ޢަޤީދާގެ މަތީގައި ދަރިން ތަރުބިއްޔަތުކުރުމެވެ. އެއީ؛ ޝުބުހަތަކުންނާއި،() ޝަހުވަތްތަކުން ރައްކާތެރިކޮށްދިނުމުގެ މައިގަނޑު އަޞްލެވެ. (43) (ޚާއްޞަގޮތެއްގައި) މުސްލިމު…\n30/06/2020 ޢާންމު ލިޔުން, މުޖުތަމަޢުއައްޝައިޚް މުޙައްމަދު ސިނާން\nދަރިން ތަރުބިއްޔަތުކުރުމާގުޅޭ 48 ފައިދާ (4)\n(31) އިޖްތިމާޢީގޮތުން ކުއްޖާގެ ހުނަރުތައް ކުރިއަރުވައިދޭނޭ މުހިއްމު ކަންކަމުގެ ތެރޭގައި: * ކުއްޖާގެ ކިބައިގައި އިޖްތިމާޢީ ވިސްނުންތެރިކަން ކުރިއެރުވުން: މިކަމަކީ އެހެންމީހުންނާ ގުޅުންބަދަހިކުރުމުގެ ޤާބިލުކަމަށް އެހީތެރިވެދޭނެކަމެކެވެ. އަދި އެބައިމީހުންގެ ޝުޢޫރުތައް ދެނެގަތުމާއި، އެބައިމީހުންނަށް ޖަވާބުދާރީވުމަށްވެސް އެހީތެރިވެދޭނެކަމެކެވެ. * އިޙްތިރާމުކުރުމާއި، އަމިއްލައަށް ކަންކަންކުރުމާއި، މަތިވެރިކަމުގެ އިޙްސާސްކުރުމާއި، ނަފްސަށް އިތުބާރުކުރުމާއި، އަމިއްލަ ނަފްސަށާއި އަމިއްލަ އިސްތިޤްލާލުކަމަށް ބަރޯސާވުން: އެއީ ބޭނުންވާ ކަންކަން ހޯދުމުގައްޔާއި، ކުޅޭތަކެއްޗާއި ހެދުން އިޚްތިޔާރުކުރުމާއި، އެކުގައިއުޅޭ ކުދިންނާ ޖެހޭ މައްސަލަތައް އަމިއްލައަށް ޙައްލުކުރުމުގައްޔާއި، ކާތަކެތި ތައްޔާރުކުރުމާއި، ކުނިވަށިގަނޑަށް…\n29/06/2020 ޢާންމު ލިޔުން, މުޖުތަމަޢުއައްޝައިޚް މުޙައްމަދު ސިނާން\nތުއްތުކުދީންގެ ހިތްތަކުގައި މާތް ﷲ އާމެދު ލޯބި އުފައްދާނީ ކިހިނެއް؟ (1)\nތުއްތުކުދިންނަކީ މާތްﷲ އަޅުގަނޑުމެންގެ އަތްމައްޗަށް ދޫކުރައްވާފައިވާ ވަރަށް ވެސް ބޮޑު އަމާނާތެކެވެ. ފުރަތަމަ ނަޒަރުންވެސް މި އަމާނާތަށްޓަކައި އަޅުގަނޑުމެންނަށް ބަންޑުންކޮށްލެވެނީ ލޯބިން ފުރިގެންވާ އިޙްސާސްތަކެކެވެ. މި ލޯބިވެތި އިޙްސާސްތަކުގެ ޒަރީޢާއިން އަޅުގަނޑުމެންނަށް ކުރެވޭނޭ އެންމެ މުހިންމު ކަމަކީ އެ ތުއްތުކުދިންގެ ހިތްތަކުގައި އެ ހިތްތަކުގެ ވެރި އިލާހަށް ލޯބި އުފައްދައިދިނުމެވެ. އެގޮތުން އަޅުގަނޑުމެންނަށް ކުރެވިދާނެ ކަންތައްތައް ވަރަށް ގިނައެވެ. އެންމެ ތުއްތުއިރުން ފެށިގެންވެސް އެކުދިން ހެއްދެވި ފަރާތަކީ މާތްﷲ ކަން ބުނެދިނުމަކީ ﷲ ސުބުޙާނަހޫ ވަތަޢާލާގެ ޒާތުފުޅު…\n26/06/2020 ޢާންމު ލިޔުން, މުޖުތަމަޢުއަލް އުޚްތު ޝާނާ ޢަބްދުލްޙަކީމް\nދަރިން ތަރުބިއްޔަތުކުރުމާގުޅޭ 48 ފައިދާ (3)\n(21) ޠާހިރު ކިތައް އަންހެންކުދިންނެއް، އެކުދިންގެ އެކުވެރިންނާ އެއްވައްތަރުވުމަށް ދޫކޮށްލުމުގެ ނަތީޖާއެއްގެގޮތުން ރަނގަޅުމަގުން ކައްސާލައިގެން ގޮސްފައިވޭތޯއެވެ! ހެޔޮމަގުގައި ތިބި ކިތައް ފިރިހެންކުދިންނެއް ގޯސްމީހުންނާޖެހިގެން ޖަރީމާތަކާއި މަސްތުވާތަކެތީގެ ތެރެއަށް ފޭދިގެން ގޮސްފައިވޭތޯއެވެ! ފަރުވާކުރުމަށްވުރެ ހެޔޮވެގެންވަނީ ރައްކާތެރިވުމެވެ. (22) ރަނގަޅު އެކުވެރިއެއް ހޯދުމަށް ދަރިފުޅު ތަމްރީނުކުރެވޭނީ ހެޔޮރަނގަޅު އަޚްލާޤާބެހޭގޮތުން އެ ދަރިފުޅަކާ ސީދާ ވާހަކަ ދެކެވިގެންނެވެ. އަދި ތަފާތު އެކިވައްތަރުގެ ސުލޫކާގުޅޭގޮތުން ޚިޔާލުފާޅުކޮށްގެންނެވެ. އަދި ރަނގަޅު ސުލޫކެއްނަމަ އެކަމާމެދު އުފާކޮށް، އަދި ނުބައި ސުލޫކެއްނަމަ އެކަމުގެ ހިތާމަވެރިކަން ފާޅުކޮށްގެންނެވެ. (23)…\n25/06/2020 ޢާންމު ލިޔުން, މުޖުތަމަޢުއައްޝައިޚް މުޙައްމަދު ސިނާން\nދަރިން ތަރުބިއްޔަތުކުރުމާގުޅޭ 48 ފައިދާ (2)\n(11) މުސްލިމެއްގެ މައްޗަށް ވަނީ، އޭނާގެ ދަރިން ކުޑައިރުގައި ނަމާދުގެ ކަންކަން އުނގަންނައިދިނުމެވެ. ފަހެ، އެ ކުދިންގެ އުމުރުން ހަތް އަހަރުވުމުން ނަމާދުކުރަން އަމުރުކުރުމެވެ. އަދި ދިހަ އަހަރުވުމުން އަދަބުދީގެންވެސް ނަމާދުކުރުވުމެވެ. ނަބިއްޔާ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. ((مُرُوا أَوْلَادَكُمْ بِالصَّلَاةِ وَهُمْ أَبْنَاءُ سَبْعِ سِنِينَ، وَاضْرِبُوهُمْ عَلَيْهَا وَهُمْ أَبْنَاءُ عَشْرٍ، وَفَرِّقُوا بَيْنَهُمْ فِي الْـمَضَاجِعِ))() މާނައީ: “ތިޔަބައިމީހުންގެ ދަރިންނަށް ހަތް އަހަރު ވުމުން އެކުދިންނަށް ނަމާދުކުރުމަށް އަމުރުކުރާށެވެ. އަދި ދިހަ އަހަރުވުމުން…\n20/06/2020 ޢާންމު ލިޔުން, މުޖުތަމަޢުއައްޝައިޚް މުޙައްމަދު ސިނާން\nދަރިން ތަރުބިއްޔަތުކުރުމާގުޅޭ 48 ފައިދާ (1)\nފަހެ، މިއީ ދަރިން ތަރުބިއްޔަތުކުރުމާގުޅޭގޮތުން އައްޝައިޚު މުޙައްމަދު ޞާލިޙު އަލްމުނައްޖިދު حفظه الله ޝާއިޢުކުރައްވާފައިވާ “48 فائدة في تربية الأولاد” މި ފޮތުގެ ދިވެހި ތަރުޖަމާއެކެވެ. بِسْمِ اللهِ الرَّحْمَنِ الرَّحِيْمِ الحمد لله، والصلاة والسلام على رسول الله، أما بعد: ފަހެ، މިއީ ދަރިން ތަރުބިއްޔަތުކުރުމާގުޅޭ ފައިދާތަކުގެ ޚުލާޞާއެކެވެ. އަޅުގަނޑު ﷲގެ ޙަޟްރަތުގައި އެދި ދަންނަވަނީ މި މަޢުލޫމާތުތަކުގެ މަންފާ ކިޔުންތެރިންނަށް ކޮށްދެއްވުމެވެ. އަދި މި ފޮތް ތައްޔާރުކުރުމާއި ފެތުރުމުގައި ބައިވެރިވެ،…\n17/06/2020 ޢާންމު ލިޔުން, މުޖުތަމަޢުއައްޝައިޚް މުޙައްމަދު ސިނާން\n(11) ސާބިތުވުމުގެ ސަބަބުތަކުގެ ތެރޭގައި: ޞާލިޙުންނާއި ހެޔޮކަމުގައި ސާބިތުވެތިބިމީހުންނާ އެކުވެއުޅުންވެއެވެ. ފަހެ، މިއީ ﷲގެ ޙަޟްރަތުން ލިބޭ ވާގިވެރިކަމަށްފަހު ހެޔޮކަމުގައި ސާބިތުވުމުގެ ސަބަބުތަކުގެ ތެރޭގައި ހިމެނޭ އެންމެ ހެޔޮ ވާގިވެރިކަމެވެ. ﷲ ތަޢާލާގެ ތައުފީޤަށްފަހު، ރަމަޟާންމަހުގައި އެކަލާނގެއަށް ކިޔަމަންތެރިވުމަށާއި، ހެޔޮކަންކަން ކުރުމުގައި ސާބިތުވުމަށް ފަސޭހަވަނީ އެ މައްސަރުގެ ތެރޭގައި ކިޔަމަންތެރިން ގިނަވުމުގެ ސަބަބުންނެވެ. ބިރުވެރިކަމާއި އެކަނިވެރިކަމަށް ވެއްޓިގެންދަނީ ވަކިވެގަތުމުގެ ސަބަބުންނެވެ. މިނިކާކުއްތާ ޖަހައިގަންނާނީ ވަކިން އޮންނަ ކަންބަޅިއެކެވެ. (12) ޙަޤީޤަތުގައި އިންސާނާގެ ވަގުތަކީ އޭނާގެ ޢުމުރެވެ. އެއީ…\nމި ފޮތަކީ މުޙައްމަދު ބުން ޞާލިޙުލް މުނައްޖިދު حفظه الله ލިޔުއްވާފައިވާ “20 فائدة في الاستقامة بعد رمضان والإجازة الصيفية” މި ފޮތުގެ ދިވެހި ތަރުޖަމާއެކެވެ. بِسْمِ اللهِ الرَّحْمَنِ الرَّحِيْمِ الحمد لله، والصلاة والسلام على رسول الله، أما بعد: ފަހެ، މިއީ ރަމަޟާންމަހަށްފަހު ހެޔޮޢަމަލު ކުރުންމަތީ ސާބިތުވެހުރުމާއި ޗުއްޓީގެދުވަސްތައް ހެޔޮގޮތުގައި ހޭދަކުރުމާގުޅޭ ފައިދާތަކުގެ ޚުލާޞާއެކެވެ. އަޅުގަނޑު ﷲގެ ޙަޟްރަތުގައި އެދި ދަންނަވަނީ މި މަޢުލޫމާތުތަކާއި މި ސިލްސިލާގެ މަޢުލޫމާތުތަކުގެ…\nއެކަކު އަނެކަކަށް ޒިޔާރަތްކުރުމުގެ މާތްކަން\nޒިޔާރަތްކުރުމުގެ ތަޢުރީފު ޢަރަބިބަހުގައި ޒިޔާރަތުގެ މާނައަކީ ޤަޞްދުކުރުމެވެ. އެފަދައިން އެކިޔެނީ ޒިޔާރަތްކުރެވޭ ފަރާތް ޤަޞްދުކުރާތީއެވެ. އިޞްޠިލާޙުގައިވެސް މި ލަފްޒު ބޭނުންކޮށްއުޅެނީ މި މާނާގައިއެވެ. އިޞްޠިލާޙުގައި މާނައަކީ: “ޒިޔާރަތްކުރެވޭ ފަރާތުގެ މަތިވެރިކަމަށްޓަކައި، ނުވަތަ އެ ފަރާތަކަށްވާ އޯގާތެރިކަމެއްގެ ސަބަބުން އެ ފަރާތެއް ޤަޞްދުކުރުމެވެ.”() ޒިޔާރަތްކުރުމުގެ ޙުކުމް ޒިޔާރަތްކުރުމުގެ ޙުކުމަކީ އެ ޒިޔާރަތްކުރާމީހާއާއި ޒިޔާރަތްކުރެވޭމީހާއާ ގުޅޭގޮތުން ޙުކުމް ބަދަލުވާކަމެކެވެ. ދަރިން މައިންބަފައިންނަށް ޒިޔާރަތްކުރުމާއި، ގާތްތިމާގެމީހުން އެއްބަޔަކު އަނެއްބަޔަކަށް ޒިޔާރަތްކުރުންފަދަ ޙާލަތްތަކުގައި ވާޖިބުވެއެވެ. އަދި ބަލިމީހުންނަށް ޒިޔާރަތްކުރުންފަދަ ޝަރުޢުގައި ޒިޔާރަތްކުރުން ލާޒިމުނުކުރާގޮތަށް…\n31/03/2020 ޢާންމު ލިޔުން, މުޖުތަމަޢުއައްޝައިޚް މުޙައްމަދު ސިނާން


Dho?! "Move On" kurun thibunaahaa faseyha eh noon\n"މޫވް އޮން" ކުރުން ތިޔަބުނާހާ ފަސޭހައެއް ނޫން\nއަހަރެމެން ދިމާވީ ޓްވިޓާ އިންނެވެ. ފަހުން ސީދާ ބައްދަލުވެ، ގާތް ރަހުމަތްތެރިންނަށްވި އެވެ. އެ ރަހުމަތްތެރިކަމުގެ އާ ބާބެއް ފެށުނީ، އެއަށް ވުރެ މާ ވަރުގަދަ، ހާއްސަ ގުޅުމަކުންނެވެ. މަސް ދުވަސްވީ އިރު އަހަރެމެންނަކީ ލޯބިވެރިންނެވެ. އެ ގުޅުން ދެ އަހަރެއްހާ ދުވަހަށް ދެމި އޮތެވެ. އަދި އެ ހިސާބުން އެ ބާބު ނިންމާލައި، ފުލުސްޓޮޕް ޖަހަން ޖެހިދާނެ ކަމަކަށް ކުޑަކޮށް ވެސް ހިއެއްނުކުރަމެވެ.\nއަހަރެމެން ވަކިވި ފަހުން މިހާރު ތިން އަހަރު ވެއްޖެ އެވެ. އަދިވެސް މި އުޅެނީ އެ ހަނދާންތަކާ ދުރަށް ނުދެވިގެންނެވެ. އޭނާ މަތިން ހަނދާން ނައްތައި ނުލެވިގެންނެވެ. އޭނާ ހަނދާން ނައްތާލައިފައި "މޫވް އޮން" ކުރާށޭ، އޭނާ ވެސް މިހާރު އެހެން ލޯބިވެރިއެއް ހޯދައިފިއެއްނުން ހެއްޔޭ ބުނެ ރައްޓެހިން ވެސް ނަސޭހަތް ދެ އެވެ. އެކަމަކު މި ކަމަކީ އެމީހުން އެ ބުނާހާ ފަސޭހަ ކަމެއް ނޫނެވެ.\nމީހަކަށްޓަކައި ހިތުގައި އޮންނަ ލޯތްބަކީ އެ މީހެއްގެ މަތިން ހަނދާން ނައްތާލުމަށް އެންމެ އުނދަގޫވާ ސަބަބެވެ. އަހަރެމެންގެ މެދުގައި އޮތް ގުޅުން ނިމުނަސް، އަދިވެސް ވަރަށް ލޯބިވެ އެވެ. އެހިސާބުން ގޮތްދޫނުކުރެވެން ފެށެނީ އެވެ. އެ ނޫން ލޯތްބަކަށް ހިތް ނޭދެނީ އެވެ. އަދި އެހެން މީހަކާ ރައްޓެހިވާން އުޅުނު ނަމަވެސް، އެ މީހެއްގެ ފަރާތުން އުއްމީދު ކުރެވެނީ އަހަރެންގެ ކުރީގެ ގުޅުމުގައި އޮތް ކަހަލަ ގާތްކަމާއި އޯގާތެރިކަމެއް ލިބިގަތުމަށެވެ.\nއަމިއްލަ މީހާ ކުށްވެރިކުރެވުން\nލޯބިވެރިޔަކާ ވަކިވާ ހިސާބުން ބޮލުތެރޭގައި ވަރަށް ގިނަ ސުވާލުތައް އުފެދެން ފަށާނެ އެވެ. ވިސްނަންޖެހޭ ވަރަށް ވުރެ މާ ބޮޑަށް ވިސްނާ ފަހަރު ވެސް އަންނާނެ އެވެ. އެ ބްރޭކްއަޕަކާ ހަމައަށް ދާން ޖެހުނު ސަބަބާ މެދު ވިސްނޭނެ އެވެ. އަމިއްލަ މީހާގެ ކުށެއް އެކަމުގައި އޮތްތޯ ބަލަން ފެށޭނެ އެވެ. އެހެން، މިހެން ނެހެދުން ނަމައޭ، އެވެނި ކަމެއް ކުރި ނަމަ، އަދިވެސް ދެމީހުން އެކުގައި އުޅެވުނީހޭ ހިތަށް އަރުވާ، އަމިއްލަ މީހާ ކުށްވެރިކުރާ ހިސާބަށް ދެ އެވެ.\nކަމަކަށް ދެވިހިފައިފިއްޔާ އެކަމަކު ސަލާމަތްވާން ވަރަށް އުނދަގޫ ދޯ އެވެ. އެމެރިކާގެ އެންތުރޮޕޮލޮޖިސްޓް ހެލެން ފިޝާ ހެދި ހެދި ދިރާސާއެއްގައި އޭނާ ބުނެފައި ވަނީ އިންސާނުން މީހަކު ނުވަތަ އެއްޗެއް ދެކެ ލޯބި ވީމަ، އެމީހެއްގެ ސިކުނޑީގައި ހިނގާ ކެމިކަލް ރިއެކްޝަން އަކީ ކަމަކަށް މީހަކު ދެވިހިފީމަ ސިކުނޑީގައި ހިނގާ ކަހަލަ ކެމިކަލް ރިއެކްޝަނެކެވެ. މިސާލެއްގެ ގޮތުގައި އޭނާ ބޭނުންކުރީ މަސްތުވާ ތަކެތި ބޭނުންކުރާ މީހުންނެވެ. އެމީހުނަށް ވެސް މަސްތުނުވެ މާ ގިނައިރު ތިބެން އުނދަގޫވެ އެވެ. ލޯތްބަކީ ވެސް ހަމަ އެ ކަހަލަ އެއްޗެކެވެ.\nބްރޭކްއަޕްވި ފަހުން، މީހުނަށް އިތުބާރު ނުކުރެވުމާއި އެންޒައިޓީ ލެވަލް މަތިވުމާއި ފާޑުފާޑު ހުވަފެންތައް ފެނި ނިދި ހަރާބުވުމާއި ކުރީގެ ހަނދާންތައް އާވެ ދެރަވުމާއި އަދި އެހެން މީހުންނާ ދުރުވެގެން އުޅުމަކީ އަހަންނަށް ވެސް ދިމާވި ބައެއް ކަންކަމެވެ. މިއީ ބޮޑު ބޮލުރިހުމެކެވެ. ބްރޭކްއަޕަކަށް ފަހު، އެ ލިބޭ ސްޓްރެސް އަކީ ކޮންމެ މީހަކަށް ކުރިމަތިލާން އެހާ ފަސޭހަ ކަމަށް ނުވެދާނެ އެވެ. އެކި މީހުން އެ ޕްރެޝާ ހޭންޑަލް ކުރާނީ އެކި ގޮތަށް، އެކި މިންވަރަށެވެ. އެކަމަކު އެ ކަންތައް މާ ގޯސް ނުވަނީސް އެހީ ހޯދަން ވާނެ އެވެ.\nއެހެން މީހަކާ އެކު އާ ގުޅުމެއް ފަށަން ވިސްނާއިރު، ކުރީގައި ވީގޮތަށް އަލުން ވެދާނެކަމުގެ ބިރު ހިތަށް ވަދެ، ފަސްޖެހެވޭ ގޮތްވެ އެވެ. އެ ބިރު ހިތުން ފިލުވައިލުމަކީ ފަސޭހަ ކަމަކަށް ނުވެ އެވެ. އަދި ކަމުދާ އެހެން މީހަކާ ދިމާވި ނަމަވެސް، އެމީހަކު ތިމާއާ އެހާ ގަޔާނުވެދާނެ ކަމުގެ ބިރާއި، އޭނާ އެފަދަ ގުޅުމެއް ބާއްވަން ބޭނުންނުވެދާނެ ކަމަށް ހީކުރެވޭ ފަހަރުތައް ވެސް އާދެ އެވެ.\nޑަޔާނާގެ ރޯލާއެކު އެމާ ކޯރިންގެ ނަން ގުގުމަނީ\nފިލްމެއް ކުޅެވޭ ވަރަށް ބޮލީވުޑްގެ ތަރިން ރާއްޖޭގައި\nމިއީ ދިވެހި ބުޅާތަކުގެ ލަންކާ "މަންމަ"\nބިރުވެރި ވާހަކަ: އާ މޫނުތަކެއް


Vakeelunge therein JSC ah meehaku hovan EC in ehee vanee\nވަކީލުންތަކެއް ހުވާ ކުރަނީ: ވަކީލުންގެ ތެރެއިން ޖޭއެސްސީއަށް މެންބަރަކު އިންތިހާބު ކުރަންޖެހޭ -- އަަވަސް ފޮޓޯ\nޖުޑީޝަލް ސާވިސް ކޮމިޝަން (ޖޭއެސްސީ) އަށް ވަކީލުން ތަމްސީލްކުރާ މެންބަރު އިންތިހާބުކުރަމަށް އިލެކްޝަންސް ކޮމިޝަން (އީސީ) އިން އެހީތެރިވާނެކަމަށް ބާ ކައުންސިލްގެ ރައީސް މައުމޫން ހަމީދު ވިދާޅުވެއްޖެ އެވެ.\nގާނޫނީ ފަންނުގެ ގާނޫނުގެ ދަށުން ފުރަތަމަ ފަހަރަށް ބާ ކައުންސިލެއް މިދިޔަ ހޮނިހިރު އިންތިހާބުކޮށްފައިވާއިރު، އެ އެގްޒެކެޓިވް ކައުންސިލުގެ އެންމެ ފުރަތަމަ މަސައްކަތެއްގެ ގޮތުން ޖޭއެސްސީއަށް ވަކީލުންގެ ފަރާތުން އައްޔަނުކުރަންޖެހޭ މެންބަރު އިންތިހާބުކުރަން ބާއްވާ އިންތިހާބު އަންނަ ހޮނިހިރު ދުވަހު ބާއްވާގޮތަށް ވަނީ ހަމަޖައްސައިފަ އެވެ.\nއަދި ގާނޫނުގެ ދަށުން ބާ ކައުންސިލުން އެކުލަވާލަންޖެހޭ އިންތިހާބީ ކޮމިޓީ އައްޔަނުކޮށް އެ އިންތިހާބަށް ކުރިމަތުލުމުގެ ފުރުސަތު މިހާރު ވަނީ ހުޅުވާލައިފަ އެވެ. އެ މުއްދަތު އަންނަ އަންގާރަ ދުވަހުގެ ހަވީރު 5:00 އާ ހަމައަށް ވަނީ ހުޅުވާލައިފަ އެވެ.\nބާ ކައުންސިލްގެ ރައީސް މައުމޫން ހަމީދު ވިދާޅުވި ގޮތުގައި، އަންނަ ހޮނިހިރު ދުވަހު ބޭއްވޭ އިންތިހާބުގައި އީސީގެ ފަންނީ އަދި އިދާރީ އެހީތެރިކަން ލިބޭނެ ފަދަ އެއްބަސްވުމަކަށް އެ ކޮމިޝަނާއެކު އާދެވިފައިވާ ކަމަށެވެ.\nޖޭއެސްސީ އަށް ގާނޫނީ ވަކީލުންގެ ތެރެއިން އިންތިހާބު ކޮށްގެން އައްޔަން ކުރާ މެންބަރަށް މަތީ އުމުރެއް އޮތުން އެއީ ރަނގަޅު އުސޫލެއް ނޫން ކަމަށް ބާ ކައުންސިލްގެ އެގްޒެކެޓިވް ކޮމިޓީގެ ބައެއް މެންބަރުން ވަނީ ވިދާޅުވެފަ އެވެ.\nނަމަވެސް، ޖޭއެސްސީގައި އިންނަވާ ގާނޫނީ ވަކީލުގެ އުމުރަށް ވުރެ އޭނާގެ ތަޖުރިބާއާ ގާބިލުކަން މުހިންމުކަން އެގްޒެކެޓަިވް ކޮމިޓީން ވަނީ ބުނެފަ އެވެ.\nޖޭއެސްސީގައި ވަކީލުންގެ ފަރާތުން ކުރިން އިންނެވި ގާނޫނީ ވަކީލުގެ މެންބަރުކަން ގެއްލުނީ ގާނޫނީ ފަންނުގެ ބިލު ތަސްދީގުވުމާއެކު އެވެ.\nއެ ގާނޫނަށް އަމަލު ކުރަން ފެށުމާއެކު ވަކީލުންގެ ތެރެއިން ޖޭއެސްސީގައި އިންނެވި ލަތީފާ ގާސިމްގެ މެމްބަރުކަން ވަނީ އޮޓަމެޓިކުން ގެއްލިފަ އެވެ.\nއެ ގާނޫނުގެ ދަށުން އުފެދޭ ބާ ކައުންސިލް އިންތިހާބު ކުރެވޭ ދުވަހުން ފެށިގެން 15 ދުވަހުގެ ތެރޭގައި ޖޭއެސްސީއަށް މެމްބަރަކު އިންތިހާބު ކުރަން އެ ގާނޫނު ލާޒިމް ކުރެ އެވެ.\nޖޭއެސްސީ މައުމޫން ހަމީދު ގާނޫނީ ވަކީލުން + ބާ ކައުންސިލް އިލެކްޝަންސް ކޮމިޝަން


BREAKING - Anna Hoama dhuvahu EU in Raajje ah fiyavalhu alhanee\nރާއްޖެއަށް ފިޔަވަޅު އެޅުމަށް ހޯމަ ދުވަހު ބާއްވާ އީޔޫ ކައުންސިލްގައި އެޖެންޑާކޮށްފި\nރާއްޖޭގެ ޑިމޮކްރަސީގެ ހާލަތު އަދިވެސް ގޯސްވަމުންދާތީ، ދިވެހި ސަރުކާރުގެ އެކި އެކި އިސް މަގާމުތަކުގައި ތިއްބަވާ ބޭފުޅުންނާއި އެކި މުއައްސަސާތަކާ ދެކޮޅަށް ފިޔަވަޅު އަޅަން، ޔޫރަޕިއަން ޔޫނިއަން (އީޔޫ) ގެ ފޮރިން އެފެއާޒް ކައުންސިލުގެ ހޯމަ ދުވަހު އޮންނަ ބައްދަލުވުމުގެ އެޖެންޑާގައި ހިމަނައިފި އެވެ.\nއީޔޫގެ ޕޮލިސީލެވަލްގެ ކަންކަން ނިންމާ އީޔޫގެ ފޮރިން މިނިސްޓަރުން ހިމެނޭ ކައުންސިލް ބައްދަލުވުން ބާއްވާނީ މި މަހުގެ 16ވާ ހޯމަ ދުވަހު އެވެ. އެ ބައްދަލުވުމުގެ އެޖެންޑާގައި ބުނެފައި ވަނީ ރާއްޖޭގެ އިންސާނީ ހައްގުތަކާއި، ގާނޫނުތައް ނެގެހެއްޓުމަށާއި، ސިޔާސީ ހައްލެއް ހޯދުމަށް ހުރަސް އަޅާ އެންމެހާ ފަރާތްތަކާއި ދެކޮޅަށް ފިޔަވަޅު އަޅާނެ ގޮތްތައް ކަނޑައެޅިގެންދާނެ ކަމަށެވެ.\nކައުންސިލް ބައްދަލުވުމުގެ އެޖެންޑާގެ ބައެއް\nއީޔޫގެ ރަސްމީ ވެބްސައިޓްގައި އާންމުކޮށްފައިވާ އެޖެންޑާގައިވާ ގޮތުގައި ރާއްޖޭގެ އިސްވެރިންނަށް ފިޔަވަޅު އެޅުމުގެ މައްސަލަ އޮތީ އެޖެންޑާގެ ފަސްވަނަ ނަމްބަރުގަ އެވެ. ރާއްޖެއަށް ފިޔަވަޅު އަޅަން އީޔޫގެ ކައުންސިލަށް މައްސަލަ އެޖެންޑާ ކުރީ، ފެބުރުއަރީ އެކެއްގައި ސުޕްރީމް ކޯޓުން ނެރުނު ހުކުމަށް ސަރުކާރުން ތަބާނުވެ، ސްޓޭޓް އޮފް އެމެޖެންސީ އިއުލާންކޮށް އުއްތަމަ ފަނޑިޔާރާއި އެ ކޯޓްގެ ފަނޑިޔާރު އަލީ ހަމީދު ހައްޔަރުކޮށް އަދި ކުރީގެ ރައީސް މައުމޫން އާއި މަޖިލީހުގެ މެންބަރުންނާއި އަދި ބައެއް ސިޔާސީ ފަރާތްތައް ހައްޔަރުކޮށް ދައުވާ ކުރުމާ ވިދިގެން ރާއްޖެ އިސްލާހުގެ މަގަށް ގެންނަން ރާއްޖެއަށް ފިޔަވަޅުތައް އެޅުމަށް އީޔޫގެ ކައުންސިލަށް ހުށަޙަޅަން ފާސްކުރި ގަރާރާ ވިދިގެން އެވެ.\nއީޔޫ ރައީސް އަބްދުﷲ ޔާމީން އީޔޫއިން ރާއްޖެއަށް ފިޔަވަޅު އެޅުން


ނޫސްބަޔާން: އެމްޑީޕީ ޕާލަމެންޓްރީ ގްރޫޕްގެ ބައެއް މެންބަރުންގެ ގުޅިފައިވާ ނޫސް ބަޔާން (11) – Maldivian Democratic Party\n25 ޖުލައި 2012\nނޫސްބަޔާން: އެމްޑީޕީ ޕާލަމެންޓްރީ ގްރޫޕްގެ ބައެއް މެންބަރުންގެ ގުޅިފައިވާ ނޫސް ބަޔާން (11)\nއެމްޑީޕީ އިސްތިއުނާފް ފަނޑިޔާރުންގެ މަޖިލިހުގެ މެމްބަރ، އަދި އެމްޑީޕީ ސަރުކާރުގެ ސްޓޭޓްމިނިސްޓަރ މުހައްމަދު މާހިރު އީސާ ( މާހިރުބެ ) އަށް ގާނޫނު އަސާސީން ލިބިދީފައިވާ ޚިޔާލު ފާޅުކުރުމުގެ މިނިވަންކަން ބޭނުންކުރުމާއި ގުޅިގެން ހައްޔަރުކުރި ކުރުމަކީ ރާއްޖޭގައި ޑިމޮކްރަސީ އަށަގެންނެވުމަށް ރައްޔިތުން ކުރަމުންގެންދާ މަސައްކަތް ހުއްޓުވުމަށް ފުލުހުން ރާވާއިގެން ހިންގާ ގާނޫނު އަސާސީ އާއި ޚިލާފް އަމަލެއް ކަމަށް ގުޅިފައިވާ ރައްޔިތުންގެ މަޖިލީސް ތަމްސީލުކުރާ މިދާއިރާ ތަކުގެ މެމްބަރުން ދެކެމެވެ.\nމީގެއިތުރުން ރައްޔިތުންގެ ހައްގުގައި ވަކާލާތުކުރާ ރައްޔިތުންގެ ވަކީލުން ހައްޔަރުކޮއްގެން ތަހުގީގަށް ގެންދާއިރު ބިޑިއަޅުވައިގެން ބައިނަލްއަގުވާމީ ގާނޫނުތަކާ ހިލާފަށް ކަނޑު ހުރަސްކުރުމާއި ކޯޓައްހާޒިރު ކުރާއިރު ބަންދުކުރެވިފައިވާ4ފުރޮޅުލީ އަނދިރި ކޮށިގަނޑެއްގައި ގެނެސް ގެންދިއުމާއި މީހުން މަރާމީހުނާއި (ލޯޔަރު ނަޖީބު ގާތިލުފަދަ”) މުޖުތަމައުއަށް ނުރައްކާތެރި ލޭގެހުރުމަތް ކެނޑިފައިވާ މުޖިރިމުން ފިނިކޮށްފައިވާ ރީތި ކާރުތަކުގައި ކޯޓުތަކަށް ގެންގޮސް ފުލުހުންގެ ފިނިކޮޓަރިތަކުން ހިދުމަތްދިނުން ފަދަ ތަފާތުކުރުން ގެންގުޅޭކަން ފާހަގަކުރެވެއެވެ އަދި މި ތަފާތުކުރުން ގުޅިފައިވާ ރައްޔިތުންމަޖިލީހުގެ މިދާއިޜާތަކުން ހަރުކަށިއިބާރާތުން ކުއްވެރިކުރަމެވެ.\nއަދި ގާނޫނު އަސާސީގެ 29 ވަނަމާއްދާއިން ލިބިދީފައިވާ މައުލޫމާތު ހޯދުމާއި، މައުލޫމާތު ދިނުމުގެ މިނިވަންކަމާއި، 32 ވަނަ މާއްދާއިން ލިބިދީފައިވާ އެއްވެ އުޅުމުގެ މިނިވަންކަން ބޭނުންކުރުމަށް ރައްޔިތުންނަށް ހުރަސް އަޅާ، ރައްޔިތުންނަށް ބިރުދެއްކުމަށްޓަކައި 30 އަހަރުގެ ވެރިކަމުގެ ހުދުމުހުތާރު ފުލުސްކޯޓު ސިފަވާގޮތަށް ކުރަމުންގެންދާ މަސައްކަތް ހުށްޓުވާ ފިޔަވަޅުއަޅާދިނުމަށް ޕުރޮސެކިއުޓަރ ޖެނެރަލްއާ ސްޕްރީމްކޯޓުގެ އުއްތަމަފަނޑިޔާރަށް ގޮވާލަމެވެ..\nފެބުރުއަރީ7ވަނަދުވަހު ހެނދުނު ސަހީދުއަލީ ބިލްޑިންގު ކުރިމަތީ ފުލުހުން ގެ ބަޔަކު ސްޓޭޓްމިނިސްޓަރ މުހައްމަދު މާހިރު އީސާ ( ރައީސް ނަޝީދު ސަރުކާރު ސްޓޭޓް މިނިސްޓާރު ) ގެ ގައިކޮޅުގައި ކޮޅުފައިންޖަހާ “ޖެކީޗަން ގެ ނުވަތަ “ޖިއޮގްރަފީ ޗެނަލްގެ މަންޒަރެއް” ސިފަވާގޮތަށް ލާއިންސާނީ އަނިޔާ ދިންމައްސަލައިގެ ދައުވާ ވަގުތުން އުފުލުމާ މި މައްސަލަ ބަލާދިނުމަށް ޕްރޮސެކިއުޓަރ ޖެނެރަލަށާ ސްޕްރީމް ކޯޓުގެ އުއްތަމަ ފަނޑިޔާރަށް ގޮވާލަމެވެ.\n: ޢަލީ ރިޒާ (މިލަންދޫ ދާއިރާގެ މެމްބަރު)\n: މުހައްމަދު ރަޝީދު ( ހިތަދޫ އުތުރު ދާއިރާގެ މެންބަރ)\nނޫސްބަޔާނުގައި ލިންކުކޮށްފައިވާ، މުޙައްމަދު މާހިރު ޢީސާ (މާހިރުބެ)ގެ ގައިގައި ފައިންޖަހާ މަންޒަރުގެ ޔޫޓިއުބް ވީޑިއޯ: